രാത്രിയിലും പ്രവര്‍ത്തിപ്പിക്കാവുന്ന സോളാര് സാങ്കേതിക വിദ്യ വികസിപ്പിച്ച് ഓസ്‌ട്രേലിയയിലെ ശാസ്ത്രജ്ഞന്‍മാര്\nBy International Desk 1000\nസിഡ്‌നി: ലോകത്ത് ആദ്യമായി രാത്രിയിലും സൗരോര്‍ജ്ജം ഉത്പാദിപ്പിക്കുന്ന സാങ്കേതിക വിദ്യയുമായി ഓസ്‌ട്രേലിയ. ന്യൂ സൗത്ത് വെയില്‍സ് സര്‍വകലാശാലയിലെ ഗവേഷകസംഘം വികസിപ്പിച്ച സാങ്കേതികവിദ്യ വഴി രാത്രിയിലും സൗരോര്‍ജ്ജം ഉത്പാദിപ്പിക്കാന് കഴിയുമെന്ന് തെളിയിച്ചു.\nപകല് ഭൂമിയില് പതിക്കുന്ന സൂര്യപ്രകാശത്തില് നിന്ന് പുറപ്പെടുന്ന ചൂട് രാത്രിയില് അന്തരീക്ഷത്തിലേക്ക് മടങ്ങും. ഇങ്ങനെ അന്തരീക്ഷത്തിലേക്ക് മടങ്ങുന്ന ചൂടിലെ ഊര്‍ജകണങ്ങളെ ആഗീര്‍ണം ചെയ്ത് അത് വൈദ്യുതിയാക്കി മാറ്റുന്ന കണ്ടുപിടുത്തമാണ് ന്യൂ സൗത്ത് വെയില്‍സ് സര്‍വകലാശാലയില് വിജയകരമാക്കിയത്.\nതെര്‍മോഡിയേറ്റീവ് ഡയോഡ് ഉപയോഗിച്ചാണ് ഇന്‍ഫ്രാറെഡ് സ്‌പെക്ട്രത്തിലൂടെ ഭൂമിയില് നിന്ന് പുറപ്പെടുന്ന ഊര്‍ജകണങ്ങളെ പിടിച്ചെടുക്കുന്നത്. ഇത് ഊര്‍ജമാറ്റം നടത്തി വൈദ്യുതിയാക്കി രൂപാന്തരപ്പെടുത്തുകയാണ് ചെയ്യുന്നത്. എന്നാല് സൂര്യപ്രകാശത്തില് നിന്ന് ഉത്പാദിപ്പിക്കാനാകുന്ന വൈദ്യുതിയുടെ ചെറിയൊരു ശതമാനം മാത്രമേ ഈ സംവിധാനത്തിലൂടെ ഉത്പാദിപ്പിക്കാന് കഴിയൂ എന്നതാണ് പോരായ്മ.\nസൂര്യന് അസ്തമിച്ചതിന് ശേഷവും സൗരോര്‍ജ്ജ സാധ്യതകള് നിലനില്‍ക്കുമെന്നതിന്റെ തെളിവാണ് തങ്ങള് നടത്തിയ കണ്ടുപിടുത്തമെന്ന് പ്രോജക്റ്റ് ലീഡര്‍ക്കൂടിയായ അസോസിയേറ്റ് പ്രൊഫസര് നെഡ് എക്കിന്‍സ് പറഞ്ഞു. ''സൂര്യനില് നിന്ന് ഊര്‍ജ്ജം ലഭിക്കുന്നു. അത് ഭൂമിയെ ചൂടാക്കുന്നു. പിന്നീട് ഭൂമി അതേ ഊര്‍ജ്ജം അന്തരീക്ഷത്തിലേക്ക് തിരിച്ചുവിടുന്നു. ആ ഊര്‍ജ്ജത്തില് നിന്ന് നമ്മള് വൈദ്യുതി ഉത്പാദിപ്പിക്കുന്നു''. അദ്ദേഹം പറയുന്നു. എസിഎസ് ഫോട്ടോണക്‌സിലാണ് പഠനം പ്രസിദീകരിച്ചത്.\nസൗരോര്‍ജത്തില് നിന്ന് ഏറ്റവും കൂടുതല് വൈദ്യുതി ഉത്പാദിപ്പിക്കുന്ന രാജ്യങ്ങളിലൊന്നാണ് ഓസ്‌ട്രേലിയ. 2001 മുതല് ഇതുവരെ മൂന്ന് ദശലക്ഷത്തിലധികം ആളുകള് സൗരോര്‍ജത്തില് നിന്ന് വൈദ്യുതി ഉത്പാദിപ്പിക്കുന്നു. വീടുകളുടെ മേല്‍ക്കൂരകളില് സ്ഥാപിച്ചിട്ടുള്ള സോളാര് പാനലുകളില് നിന്ന് മാത്രം കഴിഞ്ഞ വര്‍ഷം 3,000 മെഗാവാട്ടിലധികം വൈദ്യുതിയാണ് രാജ്യത്ത് ഉത്പാദിപ്പിച്ചത്.


മൂന്ന് ദിവസം കൂടി മഴ തുടരും; നാളെ കോഴിക്കോട്, മലപ്പുറം ജില്ലകളില് റെഡ് അലര്‍ട്ട്\nഇന്ന് മൂന്ന് ജില്ലകളിലാണ് റെഡ് അലര്‍ട്ട് പ്രഖ്യാപിച്ചത്. എറണാകുളം, ആലപ്പുഴ, ഇടുക്കി ജില്ലകളില് അതിതീവ്ര മഴയുണ്ടാകുമെന്നാണ് മുന്നറിയിപ്പ്. മലപ്പുറം, കോഴിക്കോട് ജില്ലകളില് നാളെ റെഡ് അലര്‍ട്ട്.\n13 Aug, 2019 at 10:41 AM\nസംസ്ഥാനത്ത് മൂന്ന് ദിവസം കൂടി കനത്ത മഴ തുടരുമെന്ന് കാലാവസ്ഥാ നിരീക്ഷണ കേന്ദ്രം. ഇന്ന് മൂന്ന് ജില്ലകളിലാണ് റെഡ് അലര്‍ട്ട് പ്രഖ്യാപിച്ചത്. എറണാകുളം, ആലപ്പുഴ, ഇടുക്കി ജില്ലകളില് അതിതീവ്ര മഴയുണ്ടാകുമെന്നാണ് മുന്നറിയിപ്പ്. മലപ്പുറം, കോഴിക്കോട് ജില്ലകളില് നാളെ റെഡ് അലര്‍ട്ട് പ്രഖ്യാപിച്ചു.\nബംഗാള് ഉള്‍ക്കടലില് രൂപം കൊണ്ട ന്യൂനമര്‍ദം ശക്തിപ്രാപിച്ചതാണ് സംസ്ഥാനത്ത് കനത്ത മഴ തുടരാന് കാരണം. എറണാകുളം, ആലപ്പുഴ, ഇടുക്കി ജില്ലകളില് ഇന്ന് 20 സെന്റീമീറ്ററില് കൂടുതല് മഴയുണ്ടാകുമെന്നാണ് പ്രവചനം.\nനാളെ ആറ് ജില്ലകളില് ഓറഞ്ച് അലര്‍ട്ട് പ്രഖ്യാപിച്ചു. വ്യാഴം, വെള്ളി ദിവസങ്ങളിലും ശക്തമായ മഴക്ക് സാധ്യതയുണ്ട്. 16ന് ശേഷം സംസ്ഥാനത്ത് മഴ കുറയും. വരും ദിവസങ്ങളില് കനത്ത മഴയുണ്ടാകുമെന്ന പ്രവചനത്തെ തുടര്‍ന്ന് മുന്‍കരുതലെന്ന നിലയില് നെയ്യാര് ഡാമിലെ നാല് ഷട്ടറുകള് ഒരിഞ്ച് വീതം തുറന്നിട്ടുണ്ട്. ജലനിരപ്പ് ഉയരാന് സാധ്യതയുള്ളതിനാല് നദീതീരങ്ങളിലുള്ളവര് ജാഗ്രത പാലിക്കണം.


ഇല്ല തകർക്കാനാകില്ല | Weekend | Special | Deshabhimani | Sunday Sep 15, 2019\nഎ സുൽഫിക്കർ sulffiro@gmail.comUpdated: Sunday Sep 15, 2019\nചിന്തിക്കുന്ന ക്യാമ്പസുകളെ തകർക്കണം. ഇടതുപക്ഷ ആഭിമുഖ്യമുള്ള വിദ്യാർഥികളെ കായികമായിപ്പോലും ആക്രമിക്കണം. സംഘപരിവാറിന്റെ ഈ അജൻഡയ്‌ക്ക് കൂട്ട് സർക്കാർ സംവിധാനങ്ങളും ചില മാധ്യമങ്ങളും. ഡൽഹിയിലെ ജവാഹർലാൽ നെഹ്‌റു സർവകലാശാലയായിരുന്നു ലക്ഷ്യങ്ങളിൽ പ്രധാനം. എന്നാൽ, എല്ലാ പ്രതികൂല സാഹചര്യങ്ങളെയും മറികടന്ന് ജെഎൻയുവിൽ ഇടതുസഖ്യം വിജയിച്ചിരിക്കുന്നു. രണ്ടാം മോഡി സർക്കാരിന്റെ നൂറാംദിന ആഘോഷങ്ങൾ നടക്കുന്നതിനിടെയാണ് രാജ്യ തലസ്ഥാനത്തുനിന്നുള്ള ഈ തിരിച്ചടി. പുതിയ ജെഎൻയു പ്രസിഡന്റ് അയ്‌ഷി ഘോഷും എസ്‌എഫ്‌ഐ യൂണിറ്റ് പ്രസിഡന്റ് ഗായത്രിയും സെക്രട്ടറി ദീപാലി അപരാജിതയും സംസാരിക്കുന്നു\nമരിച്ച ഓരോ കുട്ടിയിൽനിന്നും\nകണ്ണുകളുള്ള ഒരു തോക്കുയരുന്നു\nഈ തെരുവുകളിലെ രക്തം\n–- പാബ്ലോ നെരൂദ\nജെഎൻയു സ്റ്റുഡന്റ്‌സ് യൂണിയൻ തെരഞ്ഞെടുപ്പിൽ വിജയിച്ച ഇടതുപക്ഷ സഖ്യത്തിന്റെ ആഹ്ലാദം\n‘അതെ, പോരാട്ടങ്ങൾ തെരുവിലാണ്. കർഷകരുടെ, ദളിതരുടെ, മതന്യൂനപക്ഷങ്ങളുടെ, ലൈംഗിക ന്യൂനപക്ഷങ്ങളുടെ, വിദ്യാർഥികളുടെയുമെല്ലാം പ്രതിരോധം അവിടെ കാണാം. അഭിമന്യുവും രോഹിത് വെമുലയും നജീബും ഡോ. പായൽ താദ്‌വിയും പെഹ്‌ലു ഖാനും ഗൗരി ലങ്കേഷും അശോകും തൂത്തുക്കുടിയിൽ വെടിയേറ്റു മരിച്ച കർഷകരുമെല്ലാം ഈ പ്രതിരോധത്തിന്റെ രക്തസാക്ഷികൾ. മുന്നേ നടന്നവർ. ചിലപ്പോൾ നമ്മളും വീണു പോയേക്കാം. പക്ഷേ, വരാനിരിക്കുന്ന വസന്തത്തെ ആർക്കും തടയാനാകില്ല'– -പശ്ചിമ ബംഗാളിലെ ദുർഗാപുർ സ്വദേശിനി അയ്‌ഷി ഘോഷ് പറയുന്നു. വർഗീയശക്തികളെ പിഴുതെറിഞ്ഞ് ഡൽഹി ജവാഹർലാൽ നെഹ്‌റു യൂണിവേഴ്‌സിറ്റിയെ ചെമ്പട്ടയണിയിച്ച പെൺതാരകം. 1185 വോട്ടിന്റെ ഭൂരിപക്ഷത്തിൽ ജെഎൻയു നെഞ്ചിലേറ്റിയ കോമ്രേഡ്. 13 വർഷത്തിനുശേഷം ജെഎൻയുവിന് എസ്എഫ്ഐ പ്രസിഡന്റ്.\nദുർഗാപുരിലായിരുന്നു സ്‌കൂൾ ജീവിതം. ബിരുദപഠനത്തിന് ഡൽഹി സർവകലാശാലയിൽ എത്തിയപ്പോഴാണ് എസ്എഫ്ഐയെ അടുത്തറിയുന്നത്. പണവും കൈയൂക്കും മാത്രമാണ് ഡൽഹി സർവകലാശാലയിൽ എബിവിപിയുടെയും എൻഎസ്‌യുവിന്റെയും ആയുധങ്ങൾ. വോട്ടു ചെയ്‌താൽ പണം തരാം ബൈക്ക് വാങ്ങിത്തരാം എന്നെല്ലാം വാഗ്‌ദാനങ്ങൾ. അവിടെയാണ് എസ്എഫ്ഐ ഓരോ പ്രശ്നവും ഉന്നയിച്ച്, സാമൂഹികനീതി ഉയർത്തിപ്പിടിച്ച് മത്സരിക്കുന്നത്. പലയിടത്തും എസ്എഫ്ഐ പ്രവർത്തകരെ നാമനിർദേശപത്രിക നൽകാൻപോലും അനുവദിക്കാറില്ല. പെൺകുട്ടികൾക്കെതിരെപ്പോലും ക്രൂരമായ അക്രമങ്ങൾ. അവിടെയൊന്നും എസ്എഫ്ഐ പ്രവർത്തകർ പിന്തിരിഞ്ഞ് ഓടുന്നതു കണ്ടിട്ടില്ല. തോറ്റാലും വിദ്യാർഥികളുടെ ഏതു പ്രശ്നത്തിലും എസ്എഫ്ഐ മുന്നിലുണ്ടാകും, ചോദ്യങ്ങൾ ചോദിച്ചും സമരം നയിച്ചും. അവിടത്തെ പഠനശേഷമാണ് ജെഎൻയുവിൽ എംഎ ഇന്റർനാഷണൽ റിലേഷൻസിന് ചേരുന്നത്. ലോകമാകെ മുതലാളിത്തശക്തികളുടെ കീഴിൽ വർഗീയവാദികൾ അധികാരത്തിലെത്തുന്ന സമയം. ശക്തമായ ഇടതുപക്ഷ ആശയത്തിനു മാത്രമേ ഇതിനെതിരെ ജനങ്ങളെ അണിനിരത്താൻ സാധിക്കൂവെന്ന് ബോധ്യമായി. കഴിഞ്ഞ എൻഡിഎ സർക്കാർ അധികാരമേറിയ ഉടൻ തുടങ്ങിയതാണ് ജെഎൻയു ഉൾപ്പെടെയുള്ള ഉന്നത വിദ്യാഭ്യാസ സ്ഥാപനങ്ങളെ കാവിവൽക്കരിക്കാനുള്ള ശ്രമങ്ങൾ. എൻഡിഎ വീണ്ടും അധികാരത്തിലെത്തിയതോടെ അത് തീവ്രമായി. ദേശീയ വിദ്യാഭ്യാസനയം വഴി വിദ്യാഭ്യാസമേഖലയെ പൂർണമായും സ്വകാര്യവൽക്കരിക്കുകയാണ്. ഗവേഷണമേഖലയെ പൂർണമായി സംഘപരിവാറിന് അനുകൂലമാക്കാൻ ശ്രമിക്കുന്നു. ഇതിനെതിരെ ക്യാമ്പസുകളിലും തെരുവുകളിലും എസ്എഫ്ഐ സമരം നടത്തുകയാണ്. വിദ്യാർഥികളെ അണിനിരത്തുകയാണ്. അവരുടെ കൂടെ അവരിലൊരാളായി സമരത്തിനിറങ്ങുക മാത്രമാണ് ഞാൻ ചെയ്യുന്നത്.\nഇടതുപക്ഷ ചായ്‌വ് പുലർത്തുന്നതുകൊണ്ടായിരിക്കാം ജെഎൻയുവിനെതിരെയുള്ള സംഘടിതമായ ആക്രമണങ്ങൾ. ജെഎൻയു വിദ്യാർഥികളെല്ലാം രാജ്യദ്രോഹികളാണെന്ന് പ്രചരിപ്പിച്ചു. വ്യാജവാർത്തകളുടെ പ്രവാഹമായിരുന്നു. ഭരണസംവിധാനങ്ങളെയും ചില മാധ്യമങ്ങളെയും ഇതിനായി ദുരുപയോഗിച്ചു. ആശയസമരങ്ങളെ ആയുധങ്ങൾ കൊണ്ടാണവർ നേരിട്ടത്. തെരഞ്ഞെടുപ്പിന്റെ വോട്ടെണ്ണൽ നടക്കുമ്പോൾ എസ്എഫ്ഐ വൈസ് പ്രസിഡന്റിനെ ക്രൂരമായി ആക്രമിച്ചു. ജെഎൻയുവിൽ ഇടതുസഖ്യം വിജയിച്ചുവെന്ന വാർത്തകൾ പുറത്തുവരുമ്പോൾ എന്റെ ജന്മനാട്ടിൽനിന്ന് എനിക്ക് കേൾക്കാനായത് മരണവാർത്തയാണ്. ബംഗാളിലെ നാദിയ ജില്ലയിൽ സഖാവ് ബാബുലാൽ ബിശ്വാസിനെ തൃണമൂൽ ഗുണ്ടകൾ കൊലപ്പെടുത്തിയ വാർത്ത. അധികാരം നഷ്ടപ്പെടുമെന്ന ഭയമാണ് ഇതിനു പിന്നിൽ. വിദ്യാർഥികൾ ഒരുതരത്തിലും തങ്ങൾക്ക് അനുകൂലമാകില്ലെന്ന് മനസ്സിലായപ്പോൾ ജെഎൻയുവിനെത്തന്നെ ഇല്ലാതാക്കാനാണ് ശ്രമം. 1970ൽ വിദ്യാർഥി യൂണിയൻ പ്രസിഡന്റായിരുന്ന പ്രകാശ് കാരാട്ടിന്റെ നേതൃത്വത്തിൽ ജെഎൻയു സ്‌റ്റുഡന്റ്‌സ് യൂണിയൻ ഭരണഘടന തയ്യാറാക്കിയിരുന്നു. കാലങ്ങളായി ഈ ഭരണഘടന അടിസ്ഥാനമാക്കിയാണ് തെരഞ്ഞെടുപ്പും യൂണിയൻ പ്രവർത്തനവും. എന്നാൽ, ഇപ്പോൾ ഈ ഭരണഘടന എടുത്തുകളയാനാണ് ശ്രമം. ചരിത്രകാരി റൊമീല ഥാപ്പറിനോടുപോലും പ്രൊഫസർ എമേരിറ്റ്‌സായി തുടരണമെങ്കിൽ യോഗ്യതയുൾപ്പെടെയുള്ള വ്യക്തിവിവരങ്ങൾ സമർപ്പിക്കാനാണ് ആവശ്യപ്പെട്ടത്.\nഫാസിസം വേരുറപ്പിക്കുന്നതിന്റെ രീതിയാണിത്. മികവിന്റെ കേന്ദ്രങ്ങളെയെല്ലാം നശിപ്പിക്കും. ചോദ്യങ്ങളുയർത്തുന്ന ചിന്താകേന്ദ്രങ്ങളെ വേരോടെ പിഴുതെറിയാൻ ശ്രമിക്കും. പക്ഷേ, ജെഎൻയു തോറ്റുകൊടുക്കില്ല. അടിയന്തരാവസ്ഥക്കാലത്ത് ക്രൂരമർദനങ്ങൾ ഏറ്റിട്ടും തളരാതെ പോരാടിയ ക്യാമ്പസാണിത്. വിദ്യാർഥികളെ അണിനിരത്തി ശക്തമായ സമരവുമായി എസ്എഫ്ഐയും മറ്റു വിദ്യാർഥി സംഘടനകളുമുണ്ടാകും. അവർക്കൊപ്പം ഞാനും.\nമോഡി സർക്കാരിന്റെ ലക്ഷ്യം രാജ്യത്തെ ഭരണഘടനയെ തകർക്കുകയെന്നതാണ്. ഉറ്റവരോട് ഒന്ന് സംസാരിക്കാൻ പോലുമാകാതെ കശ്‌മീരിലെ ജനത ഒറ്റപ്പെട്ടിരിക്കുന്നു. ദിവസങ്ങളോളമായി അവിടത്തെ ജനപ്രതിനിധികൾ വീട്ടുതടങ്കലിലാണ്. ജെഎൻയുവിലെ കശ്‌മീരി വിദ്യാർഥികളെല്ലാം ഭയപ്പാടിലാണ്. അസമിൽ 19 ലക്ഷം ജനങ്ങളാണ് ഒറ്റദിവസംകൊണ്ട് ആരോരുമില്ലാത്തവരായത്. സ്വന്തം മേൽവിലാസം ഏതെന്ന് അറിയില്ല. എങ്ങോട്ടുപോകണമെന്നും അറിയില്ല. രാജ്യത്തെ സാമ്പത്തികനില അനുദിനം തകരുന്നു. അടിസ്ഥാന വിഭാഗക്കാർ ഒരുനേരത്തെ ആഹാരമില്ലാതെ പട്ടിണികിടക്കുന്നു. ഇതിനെതിരെ ജനങ്ങൾ ശബ്ദമുയർത്തുമ്പോൾ വിദ്വേഷപ്രചാരണങ്ങളുമായി അവർ ജനങ്ങളെ വിഭജിക്കും. പശുവിന്റെയും ദൈവങ്ങളുടെയും പേരിൽ ആളുകളെ തല്ലിക്കൊല്ലും. തൊഴിൽ ചോദിക്കുമ്പോൾ രാജ്യദ്രോഹിയെന്ന് മുദ്രകുത്തും. രാജ്യത്തെ മുഴുവൻ ഭരണഘടനാ സ്ഥാപനങ്ങളെയും തങ്ങളുടെ വരുതിയിലാക്കും. നുണകൾകൊണ്ടു പണിത കൊട്ടാരത്തിൽ അവർക്ക് അധികകാലം ജീവിക്കാനാകില്ല. ജനങ്ങൾ തെരുവിലിറങ്ങുക തന്നെ ചെയ്യും. സമരങ്ങൾ ഒരിക്കലും അവസാനിക്കില്ല.\nകേരളത്തിൽ ആദ്യമായി വരുന്നത് കഴിഞ്ഞ ഡിസംബറിൽ. നവോത്ഥാനമൂല്യങ്ങളും സ്‌ത്രീ-പുരുഷ സമത്വത്തിന്റെ ആശയങ്ങളും ഉയർത്തിപ്പിടിച്ച വനിതാമതിലിൽ പങ്കെടുക്കാൻ. ജീവിതത്തിൽ ഏറ്റവും മനോഹരമായ അനുഭവം. ലോകത്തിനു മാതൃകയാകുകയായിരുന്നു കേരളം. രണ്ടു പ്രളയത്തെയും കേരള ജനത അതിജീവിച്ചത് ഒറ്റക്കെട്ടായാണ്. വർഗീയശക്തികൾക്കെതിരെയും ഒറ്റക്കെട്ടാണ്. അഭിമന്യുവിനെ വർഗീയശക്തികൾ കൊലപ്പെടുത്തിയ മഹാരാജാസിൽ പോയിരുന്നു. കേരളമൊരു പ്രതീക്ഷയാണ്. ഏത് ആക്രമണത്തെയും ദുരന്തത്തെയും ഒറ്റക്കെട്ടായി അതിജീവിക്കുന്ന ജനതയുടെ പ്രതീക്ഷ. ഏത് ഇരുണ്ടകാലത്തും ചില തുരുത്തുകൾ ഉണ്ടാകും. ഒരിക്കലും തോൽക്കാത്ത, ഒഴുക്കിനെതിരെ തുഴയുന്ന ചിലർ. പ്രതീക്ഷയുടെ കണികകൾ.\nഒരുമിച്ച് നിർത്തുന്ന രാഷ്ട്രീയം\n‘‘2017ലാണ് ലൈംഗിക ചൂഷണങ്ങൾ അന്വേഷിക്കുന്നതിനുള്ള സമിതി (ജെൻഡർ സെൻസിറ്റൈസേഷൻ കമ്മിറ്റി എഗൻസ്റ്റ് സെക്‌ഷ്വൽ ഹരാസ്‌മെന്റ് –-ജിഎസ് ക്യാഷ്) സർവകലാശാല അകാരണമായി പിരിച്ചുവിട്ടത്. സ്‌ത്രീകൾക്കെതിരെയും ലൈംഗിക ന്യൂനപക്ഷങ്ങൾക്കെതിരെയും അതിക്രമങ്ങൾ അഴിച്ചുവിടുന്ന അധികാരകേന്ദ്രങ്ങളാണ് ഇന്ന് നമ്മുടെ ചുറ്റും. അവിടെയാണ് അയ്‌ഷി ജിഎസ് ക്യാഷ് നിരോധിച്ച സർവകലാശാലയിലെ പ്രസിഡന്റായത്. എല്ലാ വിഭാഗങ്ങളെയും ഒരുമിച്ചു നിർത്തുക, പാർശ്വവൽക്കരിക്കപ്പെട്ടവരോട് ഐക്യപ്പെടുക, അതാണ് എസ്എഫ്ഐയുടെ രാഷ്ട്രീയം. മഹാരാഷ്‌ട്രയിലെ കർഷകർ ലോങ് മാർച്ച് നടത്തിയപ്പോൾ ഞങ്ങളും പോയി. ജെഎൻയുവിലും ലോങ് മാർച്ച് സംഘടിപ്പിച്ചു. ലൈബ്രറി ഫണ്ട് അവർ വെട്ടിക്കുറച്ചു. അവർ തീരുമാനിക്കുന്നതു മാത്രം പഠിച്ചാൽ മതിയെന്നു പറഞ്ഞു. ഗവേഷക വിദ്യാർഥികൾക്ക് വിഷയം തെരഞ്ഞെടുക്കാനുള്ള സ്വാതന്ത്ര്യ ത്തിൽവരെ കൈകടത്തി. ഈ രീതി ഞങ്ങള് അംഗീകരിക്കില്ലെന്നു മാത്രമല്ല ഇതിനെതിരെ ഞങ്ങള് ശക്തമായി പോരാടുകതന്നെ ചെയ്യും.’’\n(ജെഎൻയുവിൽ നാലാംവർഷ ഗവേഷക വിദ്യാർഥിനിയാണ് ദീപാലി)\nപ്രതിരോധം തീർക്കേണ്ട കാലം\n‘‘തകർക്കാൻ ശ്രമിക്കുംതോറും ശക്തമായി തിരിച്ചടിക്കുമെന്ന മറുപടിയാണ് വിദ്യാർഥികൾ നൽകിയത്. രണ്ടാം മോഡി സർക്കാരിന്റെ നൂറനാൾക്കുള്ളിലായിരുന്നു തെരഞ്ഞെടുപ്പ്. എല്ലാ ഘട്ടത്തിലും ഇടതുസഖ്യത്തിനെതിരെ അധികാരത്തിന്റെ തേരുരുട്ടുകയായിരുന്നു എബിവിപിയും അധികൃതരും. കായിക അക്രമണങ്ങൾ വേറെയും. ജനാധിപത്യപരമായി തെരഞ്ഞെടുപ്പു നടന്നാൽ ഇടതുസഖ്യത്തെ തോൽപ്പിക്കാനാകില്ലെന്നവർക്കറിയാം. ചിലർക്ക് മേൽക്കൈ കിട്ടാനായി ജെഎൻയുവിൽ പുതുതായി ആരംഭിച്ച കോഴ്സുകളുള്ള സ്‌കൂളുകളിലടക്കം ഇടതു സ്ഥാനാർഥികൾ വിജയിച്ചു. തെരഞ്ഞെടുപ്പുപ്രക്രിയ തന്നെ റദ്ദാക്കണമെന്നായി പിന്നെ. കഴിഞ്ഞകാലങ്ങളിൽ ജെഎൻയുവിനെതിരെ നടത്തിയ സംഘടിത അക്രമണങ്ങളെയെല്ലാം വിദ്യാർഥികൾ ചെറുത്തു തോൽപ്പിച്ചതാണ്. ഇനിയും അതു തുടരും. ശക്തമായ പ്രതിരോധം തീർക്കേണ്ട കാലമാണിത്.’’\n(ജെഎൻയുവിൽ നാലാംവർഷ ഗവേഷക വിദ്യാർഥിനിയായ ഗായത്രി, കെ ബാലുവിന്റെയും കേരള ഗവ. നഴ്‌സസ് അസോസിയേഷൻ നേതാവ് പി ഉഷാദേവിയുടെയും മകളാണ്.)\nഇവര് ശുഭ്രപതാകയിലെ പെണ്‍താരകങ്ങള്\nദീപാലി അപരാജിത, ഗായത്രി\nഎസ്എഫ്ഐയും ഇടത് വിദ്യാർഥി സംഘടനകളും ജെഎൻയുവിൽ വിജയത്തിന്റെ തൂവെള്ളക്കൊടി പാറിക്കുമ്പോൾ പിന്നിൽനിന്ന് പട നയിച്ചത് രണ്ട് പെൺതാരകങ്ങൾ. കോഴിക്കോട് സ്വദേശി ഗായത്രി ബലുഷയും ജാർഖണ്ഡിലെ റാഞ്ചി സ്വദേശി ദീപാലി അപരാജിതയും. രാജ്യം ഉറ്റുനോക്കുന്ന ജെഎൻയുവിലെ ശുഭ്രപതാകയുടെ അമരക്കാർ. പുതിയ കാലത്തിനു ദിശാബോധം പകര്‍ന്നവര്. യൂണിറ്റ് പ്രസിഡന്റാണ് ഗായത്രി. ദീപാലി സെക്രട്ടറിയും.


തെരഞ്ഞെടുപ്പ് മതിലുകൾ പൊളിച്ചു, ഹൃദയങ്ങളെ ഒന്നാക്കി: നരേന്ദ്ര മോദി |\nതെരഞ്ഞെടുപ്പ് മതിലുകൾ പൊളിച്ചു, ഹൃദയങ്ങളെ ഒന്നാക്കി: നരേന്ദ്ര മോദി\nSaturday, May 25, 2019 8:22 PM IST\nന്യൂഡൽഹി: എല്ലാവർക്കുമൊപ്പം എല്ലാവർക്കും വികസനം എന്നതിനായി പ്രവർത്തിച്ച ബിജെപി സർക്കാർ ഇപ്പോൾ എല്ലാവരുടെയും വിശ്വാസം നേടിക്കഴിഞ്ഞെന്ന് നരേന്ദ്ര മോദി. എൻഡിഎ യോഗത്തെ അഭിസംബോധന ചെയ്തു സംസാരിക്കവെയാണ് മോദിയുടെ പ്രസ്താവന.\nപാവപ്പെട്ടവർ ചതിക്കപ്പെട്ടതിനു സമാനമായാണ് ന്യൂനപക്ഷങ്ങൾ ചതിക്കപ്പെട്ടത്. നാം അവരുടെ വിശ്വാസം നേടേണ്ടതുണ്ട്. ഒരു ഭരണ അനുകൂല വികാരം ഈ തെരഞ്ഞെടുപ്പിൽ അലയടിച്ചു. നിങ്ങളെല്ലാവരുമാണ് എന്നെ നേതാവാക്കിയത്. നിങ്ങൾക്കു തുല്യനാണ് ഞാൻ. ഈ തെരഞ്ഞെടുപ്പു പല സമൂഹങ്ങളെ ഒന്നിപ്പിച്ചു. മതിലുകൾ പൊളിച്ചു ഹൃദയങ്ങളെ ഒന്നാക്കിയെന്നും നരേന്ദ്ര മോദി പറഞ്ഞു.\nനേരത്തെ, എൻഡിഎ പാർലമെന്‍ററി പാർട്ടി നേതാവായി നരേന്ദ്ര മോദിയെ ഐകകണ്ഠ്യേന തെരഞ്ഞെടുത്തിരുന്നു. ശിരോമണി അകാലിദൾ നേതാവ് പ്രകാശ് സിംഗ് ബാദൽ മോദിയുടെ പേര് നിർദേശിച്ചു. രാജ്നാഥ് സിംഗ്, നിതിൻ ഗഡ്കരി എന്നിവർ ഉൾപ്പെടെയുള്ളവർ ഇതിനെ പിന്തുണച്ചു.\nപാർലമെൻററി പാർട്ടി നേതാവായി തെരഞ്ഞെടുത്തതോടെ വൈകിട്ട് മോദി രാഷ്ട്രപതിയെ കണ്ട് സർക്കാരുണ്ടാക്കാൻ അവകാശവാദമുന്നയിക്കുമെന്നാണ് റിപ്പോർട്ട്. മുപ്പതിനായിരിക്കും സത്യപ്രതിജ്ഞ.\nകൊച്ചി: തൊഴിയൂർ സുനിൽ വധക്കേസിൽ രണ്ടു പേർ കൂടി കസ്റ്റഡിയിൽ. കൊളത്തൂർ സ്വദേശി ഉസ്മാനും അഞ്ചങ്ങാടി സ്വദേ...


veteran-communist-leader-d-pandiyan-passes-away | മുതിർന്ന സിപിഐ നേതാവും മുൻ എംപിയുമായ ഡി പാണ്ഡ്യൻ അന്തരിച്ചു; അന്ത്യം ചെന്നൈയിലെ രാജീവ് ഗാന്ധി മെഡിക്കൽ കോളജിൽ ചികിത്സയിലിരിക്കെ - MarunadanMalayalee.com\nFebruary 26, 202111:18 AM IST Permalink\nചെന്നൈ: മുതിർന്ന സിപിഐ നേതാവും മുൻ എംപിയുമായ ഡി പാണ്ഡ്യൻ അന്തരിച്ചു. ചെന്നൈയിലെ രാജീവ് ഗാന്ധി മെഡിക്കൽ കോളജിലാണ് അന്ത്യം. 88 വയസായിരുന്നു.ഗുരുതരാവസ്ഥയിൽ കഴിഞ്ഞദിവസമാണ് അദ്ദേഹത്തെ ആശുപത്രിയിൽ പ്രവേശിപ്പിച്ചത്. സിപിഐ ദേശീയ സമിതി അംഗമായ പാണ്ഡ്യൻ തമിഴ്‌നാട് സംസ്ഥാന സെക്രട്ടറിയായി ദീർഘകാലം പ്രവർത്തിച്ചിട്ടുണ്ട്.\n1989, 1991 തെരഞ്ഞെടുപ്പുകളിലാണ് ഇദ്ദേഹം ലോക്‌സഭയിലേക്ക് തെരഞ്ഞെടുക്കപ്പെട്ടത്. 1932ൽ മധുര ജില്ലയിലാണ് ജനനം. കാരൈക്കുടി അളഗപ്പ കോളജിൽ നിന്ന് ഇംഗ്ലീഷിൽ ബിരുദമെടുത്ത ഇദ്ദേഹം 1962 വരെ അദ്ധ്യാപകനായിരുന്നു. തുടർന്ന് പാർട്ടിയിൽ പൂർണമായി സജീവമാകുകയായിരുന്നു. റെയിൽവേ ഉൾപ്പെടെ വിവിധ രംഗങ്ങളിൽ ദീർഘകാലത്തെ ട്രേഡ് യൂണിയൻ പ്രവർത്തനം നടത്തിയ നേതാവാണ് ഡി പാണ്ഡ്യൻ. 1970ൽ സിപിഐ വിട്ട പാണ്ഡ്യൻ യൂണൈറ്റഡ് കമ്മ്യൂണിസ്റ്റ് പാർട്ടിക്ക് രൂപം നൽകി. 1990ൽ ഇത് സിപിഐയിൽ ലയിച്ചു. 1948ൽ കമ്മ്യൂണിസ്റ്റ് പാർട്ടി നിരോധിച്ച സമയത്താണ് ഇദ്ദേഹം ആദ്യമായി ജയിൽവാസം അനുഷ്ഠിക്കുന്നത്. അന്ന് 16 വയസായിരുന്നു പ്രായം.\nകാരൈക്കുടി അളഗപ്പ കോളജിൽ ഇംഗ്ലീഷ് അദ്ധ്യാപകനായിരിക്കെയാണ് അദ്ദേഹം മുഴുവൻ സമയ പാർട്ടി പ്രവർത്തന രംഗത്തെത്തുന്നത്. ഇംഗ്ലീഷ് സാഹിത്യത്തിൽ ബിരുദാനന്തര ബിിരുദവും നിയമത്തിൽ ബിരുദവും നേടിയിട്ടുണ്ട്. തമിഴ്‌നാട് ആർട്ട് ആൻഡ് ലിറ്ററി ഫെഡറേഷൻ ജനറൽ സെക്രട്ടറി, ഇന്ത്യൻ റയിൽവേ ലേബർ യൂണിയൻ പ്രസിഡന്റ് , സിപിഐ മുഖപത്രമായ ജനശക്തിയുടെ പത്രാധിപർ, മദ്രാസ് ഡോക്ക് ലേബർ ബോർഡ്, മദ്രാസ് പോർട്ട് ട്രസ്റ്റ് അംഗം തുടങ്ങിയ നിലകളിലും പ്രവർത്തിച്ചിട്ടുണ്ട്. ഒരുഡസനിലധികം പുസ്തകങ്ങളുടെ കർത്താവാണ്.\n1991ൽ രാജീവ് ഗാന്ധി വധിക്കപ്പെട്ട ശ്രീപെരുംപുത്തൂരിൽ പാണ്ഡ്യനും ഗുരുതരമായിപരിക്കേറ്റിരുന്നു. അന്ന് രാജീവ് ഗാന്ധിയുടെ പ്രസംഗം പരിഭാഷപ്പെടുത്തേണ്ടിയിരുന്നത് പാണ്ഡ്യനായിരുന്നു. പരേതയായ ജോയ്സാണ് ഭാര്യ. രണ്ട്പെൺമക്കളും ഒരു മകനുമുണ്ട്.\nഇന്ന് ഉച്ചയ്ക്ക് ഒരു മണിവരെ ചെന്നൈയിലെ വസതിയിലും രണ്ടു മുതൽ എട്ടുമണിവരെ ചെന്നൈ സിപിഐ സംസ്ഥാന കൗൺസിൽ ഓഫീസിലും പൊതുദർശനത്തിന് വയ്ക്കും. തുടർന്ന് സ്വദേശമായ ശീലംപട്ടിക്കടുത്ത ശീലവെള്ളമാട്ടിയിൽ കൊണ്ടുപോകുന്ന മൃതദേഹം അവിടെ പൊതുദർശനത്തിന് വച്ച ശേഷം നാളെ ഉച്ചയ്ക്ക് രണ്ടിന് സംസ്കരിക്കും.\nഅച്ഛൻ ആകാൻ പോകുന്നതിന്റെ സന്തോഷം ആരാധകരുമായി പങ്കുവെച്ച് ഹാർദിക് പാണ്ഡ്യ\nപാണ്ഡ്യസഹോദരന്മാരുടെ പിതാവ് അന്തരിച്ചു\nമൂന്നാം ഏകദിനത്തിൽ ഇംഗ്ലണ്ടിന് 330 റൺസ് വിജയലക്ഷ്യം; രണ്ട് വിക്കറ്റ് നഷ്ടമായി\nഹാർദിക് പാണ്ഡ്യ ഭാര്യയെ ചുംബിക്കുന്ന ചിത്രം നീക്കം ചെയ്ത നടപടി തിരുത്തി ഇൻസ്റ്റഗ്രാം


ശബരിമലയിൽ ഒരു യുവതി കൂടി ദർശനം നടത്തി; ചിത്രങ്ങളും ദൃശ്യങ്ങളും ഉടൻ പുറത്തുവിടും |\nശബരിമലയിൽ ഒരു യുവതി കൂടി ദർശനം നടത്തി; ചിത്രങ്ങളും ദൃശ്യങ്ങളും ഉടൻ പുറത്തുവിടും\nശബരിമലയിൽ ഒരു യുവതി കൂടി ദർശനം നടത്തിയതായി റിപ്പോർട്ടുകൾ. ഇന്നലെ രാവിലെ അഞ്ചരക്കും ആറിനും ഇടയിലാണ് യുവതി ദർശനം നടത്തിയതായി വാർത്തകൾ വരുന്നത്. ഇതിന്റെ ചിത്രങ്ങളും ദൃശ്യങ്ങളും വൈകാതെ പുറത്തുവിടുമെന്നും അറിയുന്നു\nബിന്ദു, കനകദുർഗ എന്നീ യുവതികൾ ജനുവരി 2ന് ശബരിമലയിൽ ദർശനം നടത്തിയിരുന്നു. ഇതിന് പിന്നാലെ ശ്രീലങ്കൻ യുവതിയും ശബരിമലയിൽ ദർശനം നടത്തിയതായി വാർത്തകൾ വന്നിരുന്നു. സന്നിധാനത്ത് നിന്ന് സംഘപരിവാറിന്റെ ഗുണ്ടാസംഘം പിൻവാങ്ങിയതോടെയാണ് യുവതികൾക്ക് തടസ്സമില്ലാതെ ദർശനം നടത്താൻ സാധിക്കുന്നതെന്നാണ് പറയപ്പെടുന്നത്.\n← പേടിപ്പെടുത്തുന്ന ഒമ്പത് രാത്രികൾ; ‘9’ ട്രെയിലർ പുറത്തിറങ്ങി\nമുഹമ്മദ് സലാ തുടർച്ചയായ രണ്ടാം വട്ടവും ആഫ്രിക്കൻ ഫുട്‌ബോളർ ഓഫ് ദി ഇയർ →\nപ്രതിസന്ധിയോട് പൊരുതാൻ സഹായിച്ചത് ഉള്ളിലെ പട്ടാളക്കാരൻ; അഭിലാഷ് ടോമി പറയുന്നു\nഫ്രാങ്കോയെ ഉടൻ അറസ്റ്റ് ചെയ്‌തേക്കില്ല; ചോദ്യം ചെയ്യൽ വൈക്കത്ത് വെച്ച്\nഇന്ധനവില മുന്നോട്ടുതന്നെ; പെട്രോളിന് ഇന്ന് 32 പൈസയുടെ വർധനവ്


മണ്ണുകൊണ്ടുള്ള മനോഹരമായ സ്കൂള്; ഇവിടെ കുട്ടികള്‍ക്ക് സൗജന്യ വിദ്യാഭ്യാസം\nCoorg, First Published 18, Aug 2019, 5:28 PM IST\nഇംഗ്ലീഷ് മീഡിയം സ്കൂളാണിത്. അവിടെ കുഞ്ഞുങ്ങള്‍ക്ക് ബുക്ക്, ബാഗ്, ആവശ്യമായ സ്റ്റേഷനറികള് എല്ലാം സൗജന്യമായി നല്‍കുന്നു. കുഞ്ഞുങ്ങളുടെ മാതാപിതാക്കള്‍ക്കായി പ്രത്യേകം ക്ലാസുകളും ഇവിടെ നല്‍കുന്നു.\nവിദ്യാഭ്യാസം എന്ന വാക്കിനെ തന്നെ വേറെ ലെവലില് കാണുന്ന ആളുകള്. അതിനുപറ്റിയ ഒരു വിദ്യാലയം... എന്ത് മനോഹരമായിരിക്കും അല്ലേ? അങ്ങനെ ഒരു പ്രീ-പ്രൈമറി സ്കൂളാണ് കൂര്‍ഗിലെ സിദ്ധപുര ജില്ലയില് ഒരു നോണ് പ്രോഫിറ്റ് ഓര്‍ഗനൈസേഷന് കീഴില് പ്രവര്‍ത്തിക്കുന്നത്. 40 കുട്ടികള് ഇവിടെ സൗജന്യമായി വിദ്യാഭ്യാസം നേടുന്നു. സാമ്പത്തികമായി താഴെനില്‍ക്കുന്ന വീട്ടിലെ കുട്ടികള്‍ക്കാണ് ഇവിടെ സൗജന്യ വിദ്യാഭ്യാസം നല്‍കുന്നത്.\n10 സെന്‍ററുകളിലായി മൂന്നിനും ആറിനും ഇടയിലുള്ള 840 കുട്ടികള് ബില്‍ഡിങ്ങ് ബ്ലോക്ക് എന്ന എന് ജി ഒ -യുടെ കീഴില് സൗജന്യ വിദ്യാഭ്യാസം നേടുന്നുണ്ട്. ജെയിംസ് അംബാട്ട് ആണ് ഇതിന് തുടക്കം കുറിച്ചത്. കൂലിപ്പണിക്കാരുടെയും ചേരിയിലുള്ളവരുടെയും മക്കളെയാണ് ഇവിടെ പഠിപ്പിക്കുന്നത്. ഒന്നാം ക്ലാസില് ചേരുന്നതിന് മുമ്പ് ഇവിടെ കുട്ടികള്‍ക്ക് പ്രവേശനം നല്‍കുകയും അവിടെ നിന്ന് അത്യാവശ്യം കാര്യങ്ങളെല്ലാം പഠിപ്പിച്ച ശേഷം നേരിട്ട് സര്‍ക്കാര് സ്കൂളില് ചേര്‍ക്കുകയും ചെയ്യുകയാണ് ഈ കുട്ടികളെ.\n''ഇന്ത്യയിലാകെ ഇങ്ങനെ പ്രീ പ്രൈമറി സ്‍കൂളുകള് നമുക്കുണ്ട്. അവിടെ കുഞ്ഞുങ്ങള് പ്രാഥമികമായി പഠിക്കേണ്ട കാര്യങ്ങളെല്ലാം പഠിക്കുന്നു. സംസാരിക്കാന്, അക്ഷരമെഴുതാന് തുടങ്ങി എല്ലാ കാര്യങ്ങളിലും ഇവിടെ നിന്ന് പരിശീലനം നല്‍കുന്നുണ്ട്. കുട്ടികള്‍ക്ക് സ്‍കൂളില് ചേരുമ്പോഴുള്ള ഭയവും മറ്റ് പ്രശ്നങ്ങളും മാറ്റിയെടുക്കാനും ഇവിടെ കുഞ്ഞുങ്ങളെ സഹായിക്കുന്നു.'' ജെയിംസ് പറയുന്നു.\nമോണിംഗ് ഗ്ലോറി (Morning Glory) എന്ന് പേരിട്ടിരിക്കുന്ന ഈ എക്കോ-ഫ്രണ്ട്‍ലി സ്കൂളിന്‍റെ നിര്‍മ്മാണവും ശ്രദ്ധേയമാണ്. മാലിന്യങ്ങള് പുനരുപയോഗിച്ചാണ് ഈ സ്കൂള് നിര്‍മ്മിച്ചിരിക്കുന്നത്. പരിസ്ഥിതി സൗഹാര്‍ദ്ദപരമായ ഈ മണ്‍സ്കൂളില് വേനല്‍ക്കാലത്ത് കനത്ത ചൂടുണ്ടാകില്ല എന്നതും പ്രത്യേകതയാണ്. തണുപ്പ് കാലത്ത് ഇളംചൂടുണ്ടായിരിക്കും ഈ സ്കൂളിന്‍റെ അകത്ത്.\nഇംഗ്ലീഷ് മീഡിയം സ്കൂളാണിത്. അവിടെ കുഞ്ഞുങ്ങള്‍ക്ക് ബുക്ക്, ബാഗ്, ആവശ്യമായ സ്റ്റേഷനറികള് എല്ലാം സൗജന്യമായി നല്‍കുന്നു. കുഞ്ഞുങ്ങളുടെ മാതാപിതാക്കള്‍ക്കായി പ്രത്യേകം ക്ലാസുകളും ഇവിടെ നല്‍കുന്നു. കുട്ടികള്‍ക്ക് പോഷകാഹാരം നല്‍കേണ്ടതിന്‍റെ പ്രാധാന്യത്തെ കുറിച്ചടക്കം അവരെ ബോധ്യപ്പെടുത്തുന്നു. പരിസ്ഥിതിയുടെ പ്രാധാന്യത്തെ കുറിച്ചും കുട്ടികള്‍ക്ക് ഇവിടെനിന്ന് പറഞ്ഞുകൊടുക്കുന്നു. കൂടാതെ, ഓരോ വസ്തുക്കളുടെ ഉപയോഗത്തെ കുറിച്ചും പുനരുപയോഗത്തെ കുറിച്ചും പുനചംക്രമണത്തെ കുറിച്ചും കുട്ടികളെ ബോധ്യപ്പെടുത്തുന്നു.\nസ്കൂളിന്‍റെ പരിസരത്തെ ചെടികള്‍ക്ക് വെള്ളമൊഴിക്കാനും അവയെ പരിചരിക്കാനുമെല്ലാം കുഞ്ഞുങ്ങളെ ഇവിടെ പഠിപ്പിക്കുന്നുണ്ട്. ജീവിതത്തിലങ്ങോളം കൂടെകൊണ്ടുനടക്കേണ്ട കാര്യങ്ങള് കുഞ്ഞുങ്ങള്‍ക്ക് പരിചയപ്പെടുത്തുക എന്നത് കൂടിയാണ് സ്കൂള് ചെയ്യുന്നത്.\nഒരുകൂട്ടം ആര്‍ക്കിടെക്ടര്‍മാര് ചേര്‍ന്നാണ് സ്കൂള് ഡിസൈന് ചെയ്തത്. എര്‍ത്തിടെക്ട്സ് സി ഇ ഒ ജോര്‍ജ്ജ് രാമപുരം പറയുന്നത്, ''ഓരോ കുട്ടിയും ദിവസത്തിലെ ഏറിയപങ്കും ചെലവഴിക്കുന്നത് അവരുടെ സ്കൂളുകളിലാണ്. അത് കുട്ടികളെ സ്വാധീനിക്കും. അവിടെവെച്ചുതന്നെ അവര് പ്രകൃതിയോട് അടുക്കേണ്ടതുണ്ട്. കൂടാതെ, കലാപരമായി എന്തെങ്കിലും ഒരുക്കണമെങ്കില് അത് പ്രകൃതിയില് നിന്ന് അകന്ന് വേണ്ട, പ്രകൃതിയിലൂടെതന്നെ മതി എന്നതിന് ഉദാഹരണം കൂടിയായിരുന്നു ഈ സ്കൂള്...''\nസ്കൂളിലെ ബെഞ്ചായാലും ഡെസ്ക്കായാലും ബ്ലാക്ക് ബോര്‍ഡായാലും എന്തിലും അങ്ങനെ ഒരു ഡിസൈന് കാണാനാകും. അകവും പുറവും വലിയ അന്തരമില്ലാതെയാണ് സ്കൂള് നിര്‍മ്മിച്ചിരിക്കുന്നത്. ജനാലകളുടെ വലിപ്പത്തില് പോലും അത് പ്രകടമാണ് എന്നും ജോര്‍ജ്ജ് പറയുന്നു.\nഎണ്ണം, അക്ഷരങ്ങള്, ശുചിത്വം, നേതൃപരിശീലനം, വ്യക്തിത്വ വികസനം എന്നിവയെല്ലാമാണ് ഇവിടെ പരിശീലിപ്പിക്കുന്നത്. ഏതായാലും സ്‍കൂളില് ചേരുമ്പോഴേക്കും പ്രകൃതിയെ കുറിച്ചും അതിന്‍റെ പ്രാധാന്യത്തെ കുറിച്ചും ഈ കുഞ്ഞുങ്ങള് പഠിക്കുമെന്നുറപ്പാണ്.\nLast Updated 18, Aug 2019, 5:29 PM IST\nmud school in coorg


കടം കൊടുത്ത പണം തിരികെ കിട്ടാന് കുഞ്ഞിനെ കൊലപ്പെടുത്തി | Murder|kanyakumari|Little boy death\nമന: സാക്ഷിയെ ഞെട്ടിച്ച സംഭവം നടന്നത് കന്യാകുമാരിയില്\nMar 19, 2019, 11:40 am IST\nകന്യാകുമാരി : കടം കൊടുത്ത പണം തിരികെ കിട്ടാന് നാല് വയസുകാരമെ കൊലപ്പെടുത്തി. കന്യാകുമാരിയിലാണ് മനുഷ്യമന: സാക്ഷിയെ നടുക്കിയ സംഭവം നടന്നത്. കന്യാകുമാരി ആരോഗ്യപുരം സ്വദേശി ആരോഗ്യ കെവിന്‍രാജ്- സഹായ സിന്ധുജ ദമ്പതികളുടെ മകന് റെയ്ന(4) യാണ് കൊല്ലപ്പെട്ടത്. കുട്ടിയെ തട്ടിയെടുത്തു കൊലപ്പെടുത്തിയ ബന്ധുവും നാട്ടുകാരനുമായ അന്തോണിസ്വാമിയെ പൊലീസ് അറസ്റ്റ് ചെയ്തു.\nകടം നല്‍കിയ അരലക്ഷം രൂപ മടക്കിക്കിട്ടാനാണ് നാലു വയസ്സുകാരനെ തട്ടിക്കൊണ്ടുപോയി ടാങ്കിലെ വെള്ളത്തില് മുക്കി കൊലപ്പെടുത്തിയത്.\nകൊലയ്ക്ക് പിന്നിലെ കാരണം പൊലീസ് പറയുന്നത് ഇങ്ങനെ ..ആരോഗ്യ കെവിന്‍രാജ് ബന്ധുവായ അന്തോണിസ്വാമിയില് നിന്നു അരലക്ഷം രൂപ കടം വാങ്ങിയിരുന്നു. തുക മടക്കി ചോദിച്ചത് നല്‍കാത്തതിനെത്തുടര്‍ന്ന് പലപ്പോഴും വാക്കുതര്‍ക്കമുണ്ടായി. കഴിഞ്ഞ ദിവസവും കെവിന്‍രാജിന്റെ വീട്ടിലെത്തി അന്തോണിസ്വാമി വഴക്കുണ്ടാക്കുമായിരുന്നു. ഇതിനു ശേഷമാണ് വീട്ടില് കളിച്ചുകൊണ്ടിരുന്ന റെയ്‌നയയെ കാണാതായത്. തുടര്‍ന്ന് കുട്ടിയെ റോഡിന് സമീപത്തെ ടാങ്കില് പ്രതി വെള്ളത്തില് മുക്കി കുട്ടിയെ കൊലപ്പെടുത്തിയത്.\nസംഭവ ദിവസം അന്തോണിസ്വാമി ബൈക്കില് റെയ്‌നയുമായി പോകുന്നതു കണ്ടതായി നാട്ടുകാര് കെവിന്‍രാജിനെ അറിയിച്ചു. തുടര്‍ന്ന് കെവിന്‍രാജ് മൊബൈല് ഫോണില് ബന്ധപ്പെടാന് ശ്രമിച്ചെങ്കിലും ലഭിച്ചില്ല. അന്തോണിസ്വാമിയുടെ വീട്ടിലെത്തിയെങ്കിലും പൂട്ടിയിരിക്കുന്നതാണ് കണ്ടത്. തുടര്‍ന്ന് കന്യാകുമാരി പൊലീസ് മൊബൈല് ടവര് ലൊക്കേഷന് കണ്ടെത്തി നടത്തിയ അന്വേഷണത്തിലാണ് പാലക്കാട്ടുനിന്ന് അന്തോണിസ്വാമിയെ പിടികൂടിയത്. അന്തോണസ്വാമിയുടെ മൊഴിയെ തുടര്‍ന്ന് കീഴമണക്കുടി-മുകിലന്‍കുടിയിരുപ്പ് റോഡിലെ പുരയിടത്തിലെ സിമന്റ് ടാങ്കില് റെയ്‌നയെ മുങ്ങിമരിച്ച നിലയില് കണ്ടെത്തുകയായിരുന്നു.\nMurder kanyakumari Little boy death\nരണ്ട് വര്‍ഷത്തോളം ലൈംഗീകമായി പീഡിപ്പിച്ച പത്രാധിപരെ മാധ്യമ പ്രവര്‍ത്തക കഴുത്ത് ഞെരിച്ചു കൊന്നു\nരാഹുല്‍ഗാന്ധി ദക്ഷിണേന്ത്യയിലെ ഒരു മണ്ഡലത്തില് മത്സരിക്കണമെന്ന് കോണ്‍ഗ്രസ്\nലഹരി മാഫിയ സംഘങ്ങൾ തമ്മിൽ തെരുവ് യുദ്ധം:9പേരെ കൊന്ന് പാലത്തിൽ കെട്ടിത്തൂക്കി\nNov 23, 2021, 08:57 am IST\nNov 22, 2021, 09:13 am IST\n11-കാരനെ ലൈംഗികമായി പീഡിപ്പിച്ച് കൊലപ്പെടുത്തി: രണ്ട് പേർ അറസ്റ്റിൽ\nNov 21, 2021, 03:46 pm IST


ഇസ്രായിലിലെ രാഷ്ട്രീയ നാടകം | islamonlive.in\nപന്ത്രണ്ടു വർഷത്തെ നെതന്യാഹു ഭരണത്തിന് അന്ത്യം കുറിച്ച് ഇസ്രായിലിൽ നിലവിൽ വന്ന സാമ്പാർ മുന്നണി സർക്കാർ ഉയർത്തിയ ചോദ്യം ഇത് എത്ര കാലത്തേക്കെന്നായിരുന്നു. ഒരു വർഷം തികയാൻ കഷ്ടിച്ച് ഒരു മാസം ബാക്കിയിരിക്കെ നഫ്താലി ബെന്നറ്റിന്റെ നേതൃത്വത്തിലുള്ള സർക്കാർ ന്യൂനപക്ഷമായി മാറിയിരിക്കുന്നു. നെസറ്റിൽ (പാർലമെന്റ്) ആറ് അംഗങ്ങളുള്ള ഇടതുപക്ഷ മിററ്റ്‌സ് പാർട്ടിയിലെ ഗൈദ റിനാവി സുഐബി രാജിവെച്ചതോടെയാണിത്.\nഇസ്രായിലി അറബ് വംശജയാണ് ഗൈദ. താൻ ഉൾപ്പെട്ട സമൂഹത്തെ നിരന്തരം ആക്രമിക്കുകയും അപമാനിക്കുകയും ചെയ്യുന്ന ഒരു ഭരണത്തിന്റെ ഭാഗമായിരിക്കാൻ വയ്യ എന്നാണ് മുന്നണി വിടുന്ന തീരുമാനം പ്രഖ്യാപിച്ചു കൊണ്ട് അവർ പറഞ്ഞത്. പരിപാവനമായ അൽ അഖ്‌സ പള്ളിയിൽ പ്രാർഥനക്കെത്തുന്നവരെ ആക്രമിക്കുകയും ഫലസ്തീനിയൻ പത്രപ്രവർത്തക ഷിറീൻ അബൂ അഖ്‌ലയെ കൃത്യനിർവ്വഹണത്തിനിടയിൽ നിഷ്ഠൂരമായി വെടിവെച്ചുകൊല്ലുകയും സംസ്‌കാരച്ചടങ്ങുകൾ പോലും അലങ്കോലപ്പെടുത്തുകയും ചെയ്ത ഒരു സർക്കാരിന്റെ ഭാഗമാവാൻ കഴിയില്ലെന്നാണ് അവരുടെ നിലപാട്.\n120 അംഗ നെസറ്റിൽ കേവല ഭൂരിപക്ഷത്തിന് ആവശ്യമായ 61 സീറ്റുകൾ ഒപ്പിച്ചെടുക്കാൻ മുൻ പ്രധാന മന്ത്രി ബെഞ്ചമിൻ നെതന്യാഹുവിന്റെ എതിരാളികളായ എട്ടു പാർട്ടികളെ ചേർത്താണ് തീവ വലതുപക്ഷ യാമിന പാർട്ടി നേതാവ് നെഫ്താലി ബെന്നറ്റ് കഴിഞ്ഞ വർഷം ജൂണിൽ സർക്കാർ ഉണ്ടാക്കിയത്. കഴിഞ്ഞ മാസം സ്വന്തം പാർട്ടി അംഗം തന്നെ മുന്നണി വിട്ടതോടെ കേവല ഭൂരിപക്ഷം നഷ്ടപ്പെട്ട ബെന്നറ്റിന്റെ സഖ്യത്തിന് ഇപ്പോൾ 59 സീറ്റുകളേയുള്ളൂ. 61 പേരുടെ പിന്തുണ ഉണ്ടെങ്കിലേ പാർലമെന്റ് പിരിച്ചു വിട്ട് പുതിയ തെരഞ്ഞെടുപ്പ് നടത്താനുള്ള പ്രമേയം പോലും അവതരിപ്പിക്കാൻ കഴിയൂ. പ്രതിപക്ഷത്തുള്ള പലർക്കും അഴിമതിക്കാരനായ നെതന്യാഹുവിനെ ഇഷ്ടമല്ല. അതി‌നാൻ ന്യൂനപക്ഷ സർക്കാർ കുറച്ചു കാലം തുടരാനാണ് സാധ്യത. സഖ്യം വിട്ട ഇരു വനിതകളും മറ്റൊരു ഇലക്ഷന് വഴിയൊരുക്കില്ലെന്ന് വ്യക്തമാക്കിയിട്ടുമുണ്ട്.\nസ്വതന്ത്ര ഫലസ്തീൻ രാഷ്ട്രത്തിന്റെ കടുത്ത വിരോധിയാണ് ബെന്നറ്റ്. അധിനിവേശ ഭൂമിയിൽ നിയമ വിരുദ്ധ ജൂത കുടിയേറ്റങ്ങൾക്ക് ബെന്നറ്റ് ഭരണകൂടം എല്ലാ പിന്തുണയും നൽകി വരുന്നു. ഇയാളും നെതന്യാഹുവും തമ്മിൽ ഇക്കാര്യങ്ങളിൽ ഒരു വ്യത്യാസവുമില്ല. നെതാന്യാഹുവിനെ താഴെ ഇറക്കണമെന്ന ഒരൊറ്റ അജണ്ടയിൽ മാത്രം രൂപം കൊണ്ട സർക്കാരാണ് ബെന്നറ്റിന്റേത്. മുന്നണിയിലെ എട്ട് പാർട്ടികൾ തമ്മിൽ ഒരു നിലക്കും ഇഴയടുപ്പമില്ല എന്നതാണ് ഒന്നാമത്തെ കാര്യം. ഈ പാർട്ടികളുടെ മിക്ക നേതാക്കളും നെതാന്യാഹുവിനോപ്പം അടുത്ത കാലം വരെ അധികാരം പങ്കിട്ടവരുമാണ്.\nരണ്ട് വർഷത്തിനിടെ നാലാം തവണ നടന്ന തിരഞ്ഞെടുപ്പിന് ശേഷമാണ് വലതുപക്ഷവും മധ്യവർഗ പാർട്ടികളും ഇടതുപക്ഷവും അറബ് ഇസ്ലാമിസ്റ്റ് പാർട്ടിയും ഉൾപ്പെട്ട ഗവണ്മെന്റിന് നഫ്താലി ബെന്നറ്റ് നേതൃത്വം നൽകുന്നത്. ഇസ്രായിലിന്റെ ചരിത്രത്തിൽ ആദ്യമായാണ് ഒരു അറബ് ഇസ്ലാമിക് പാർട്ടി ഭരണ മുന്നണിയുടെ ഭാഗമാകുന്നത്. ഇസ്രായിലിലെ 21 ശതമാനം വരുന്ന അറബ് ന്യൂനപക്ഷത്തെയാണ് മൻസൂർ അബ്ബാസിന്റെ നേതൃത്വത്തിലുള്ള യുനൈറ്റഡ് അറബ് ലിസ്റ്റ് പ്രതിനിധാനം ചെയ്യുന്നത്. നാലു സീറ്റുകളുള്ള അബ്ബാസിന്റെ റാഅമിന്റെ കൂടി പിന്തുണയില്ലെങ്കിൽ ഈ സർക്കാർ യാഥാർഥ്യമാകുമായിരുന്നില്ല.\nബെന്നറ്റിന്റെ അറബ്, ഫലസ്തീൻ വിരുദ്ധ നടപടികളോട് പ്രതിഷേധം പ്രകടപ്പിച്ച് സഖ്യവുമായുള്ള സഹകരണം കുറച്ചു കാലത്തേക്ക് മരവിപ്പിച്ച റാഅംവീണ്ടും മുന്നണിയിൽ തുടരുകയാണ്. മറ്റൊരു തെരഞ്ഞെടുപ്പ് പാർട്ടി ആഗ്രഹിക്കുന്നില്ല. ബെന്നറ്റ് പോയാൽ വീണ്ടും നെതന്യാഹുവോ അതുപോലെയുള്ള തീവ്ര സയണിസ്റ്റുകളോ ആയിരിക്കും ഭരണത്തിൽ എത്തുകയെന്ന് അവർക്കറിയാം. റെയ്‌സർ തിൻ മെജോരിറ്റി എന്നത് ഇസ്രായേലിനെ പോലുള്ള ഒരു ഡെമോക്രസിയിൽ അതീവ സെൻസിറ്റീവ് ആയ പ്രശ്‌നം തന്നെയാണ്. ഇപ്പോഴത്തെ ഭരണപക്ഷത്തുനിന്ന് ഒരു പാർട്ടിയെ പിടിച്ചു ഇപ്പുറത്തിട്ടാൽ നേതാന്യാഹുവിന് വീണ്ടും പ്രധാനമന്ത്രി കസേരയിൽ കയറിപ്പറ്റാൻ മാത്രം ദുർബലമാണത്. അധിനിവേശം അതിന്റെ എല്ലാ രുദ്രഭാവവും പ്രകടിപ്പിച്ചു കൊണ്ടിരിക്കുന്ന, മാധ്യമ പ്രവർത്തകരെ വെടിവെച്ചു കൊല്ലുന്ന സയണിസ്റ്റ് ഭീകര ഭരണകൂടത്തെ ഡമോക്രസിയുടെ കള്ളിയിൽ പെടുത്തുന്നത് പോലും ന്യായമല്ല എന്നാണ് എന്റെ തോന്നൽ.


‘ശരണ്യ സംസാരിക്കാന് പറ്റാത്ത അവസ്ഥയിലായിരുന്നു, അമ്മ ഇപ്പോഴും പഴയ നിലയിലേക്ക് തിരിച്ചു വന്നിട്ടില്ല’ : സീമ ജി നായർ പറയുന്നു | seema g nair about saranya sasi and mother\nSaturday 25 September 2021 10:31 AM IST : By സ്വന്തം ലേഖകൻ\nSaturday 25 September 2021 10:31 AM IST\nചികിത്സയുമായി ബന്ധപ്പെട്ടിരിക്കുന്ന കാരണം കുറച്ച് നാളുവരെ അന്തരിച്ച നടി ശരണ്യ ശശിക്ക് ബോധമില്ലായിരുന്നുവെന്നും. ശരണ്യ വാ തുറന്ന് സംസാരിക്കാന് പറ്റാത്ത അവസ്ഥയിലായിരുന്നുവെന്നും നടി സീമ.ജി.നായർ.\n‘‘ചികിത്സയുമായി ബന്ധപ്പെട്ടിരിക്കുന്ന കാരണം കുറച്ച് നാളുവരെ അവള്‍ക്ക് ബോധമില്ലായിരുന്നു. ശരണ്യ വാ തുറന്ന് സംസാരിക്കാന് പറ്റാത്ത അവസ്ഥയിലായിരുന്നു. ‘ഉമ്മ’യെന്ന് പറഞ്ഞ് അവള് ചുണ്ടുകള്‍കൊണ്ട് സംസാരിക്കുമായിരുന്നു.അന്ന് അങ്ങനെ അവള് എനിക്ക് ഉമ്മ തന്നു’’. – പ്രഥമ മദർ തെരേസ പുരസ്കാരം ലഭിച്ചതിന്റെ പശ്ചാത്തലത്തിൽ മനോരമ ന്യൂസ് കോമിനോടു മനസ്സ് തുറക്കുകയായിരുന്നു സീമ.\nകേരളത്തിലെ ജീവകാരുണ്യ സാമൂഹ്യക്ഷേമ പ്രവർത്തനങ്ങളിൽ മഹനീയ മാതൃകകൾ സൃഷ്ടിക്കുന്ന വനിതകൾക്കാണ് മദർ തെരേസ അവാർഡ് സമ്മാനിക്കുന്നത്. നടി ശരണ്യ ശശിയെ ജീവിതത്തിലേക്ക് തിരികെയെത്തിക്കാൻ ത്യാഗനിർഭരമായ പ്രവർത്തനമായിരുന്നു സീമയുടെത്. എന്നാൽ വിധി ശരണ്യയെ മരണത്തിലേക്ക് കൂട്ടുക്കൊണ്ടു പോയപ്പോൾ സീമ തകർന്നു. ദുരിതമനുഭവിക്കുന്ന മറ്റു പലർക്കും സഹായസഹ്തവുമായി സീമ ഒപ്പം നിൽക്കുന്നു. ഇതൊക്കെയാണ് സീമയെ പുരസ്കാരത്തിന് അർഹയാക്കുന്നത്.\nശരണ്യയുടെ അമ്മ ഇപ്പോഴും പഴയ നിലയിലേക്ക് തിരിച്ചു വന്നിട്ടില്ല. മരണമാണ് സത്യമായ കാര്യം. അത് മനസിലാക്കി യാഥാര്‍ഥ്യത്തിലേക്കെത്താന് സമയമെടുക്കും ശരണ്യയുടെ അമ്മയ്ക്ക്. ഇത് പറഞ്ഞുകൊടുത്ത് പഴയ നിലയിലേക്ക് കൊണ്ടുവരാന് ശ്രമിക്കുന്നുണ്ടെന്ന പ്രതീക്ഷയും സീമ പങ്കുവച്ചു.


പാക്കിസ്ഥാനിൽ 40 ഭീകരസംഘടനകളും 40000 ഭീകരരും പ്രവർത്തിക്കുന്നുണ്ടെന്ന് ഇമ്രാൻ ഖാൻ\nപാക്കിസ്ഥാനിലെ സർക്കാരുകൾ യുഎസിനോടു സത്യം പറയാറില്ലെന്നു പാക്കിസ്ഥാൻ പ്രധാനമന്ത്രി ഇമ്രാൻ ഖാൻ. കഴിഞ്ഞ 15 വർഷത്തിനിടെ ഒട്ടും സത്യം പറയാറില്ലായിരുന്നെന്നു പറഞ്ഞ ഇമ്രാൻ, 40 ഭീകരസംഘടനകൾ പാക്കിസ്ഥാനിൽ പ്രവർത്തിക്കുന്നുണ്ടെന്നും സമ്മതിച്ചു. യുഎസിൽ കാപ്പിറ്റൽ ഹിൽ റിസപ്ഷൻ ചടങ്ങിൽ സംസാരിക്കുകയായിരുന്നു ഇമ്രാൻ.\nയുഎസിന്‍റെ ഭീകരതയ്ക്കെതിരായ യുദ്ധമാണു പാക്കിസ്ഥാൻ നടത്തുന്നത്. 9/11 ആക്രമണത്തിൽ പാക്കിസ്ഥാനു യാതൊരു പങ്കുമില്ല. അൽക്വയ്ദ അഫ്ഗാനിസ്ഥാനിലാണു പ്രവർത്തിച്ചിരുന്നത്. പാക്കിസ്ഥാനിൽ ഒരു താലിബാൻ ഭീകരൻ പോലുമില്ല. എന്നിട്ടും യുഎസിനൊപ്പം യുദ്ധത്തിൽ പങ്കുചേർന്നു. കാര്യങ്ങൾ മോശമായതിനു പാക് സർക്കാരിനെ മാത്രമേ കുറ്റപ്പെടുത്താൻ കഴിയൂ. കാരണം പാക്കിസ്ഥാൻ യുഎസിനോടു സത്യം പറഞ്ഞിരുന്നില്ലെന്ന് ഇമ്രാൻ പറഞ്ഞു.\nപാക്കിസ്ഥാനിൽ 40 ഭീകരസംഘടനകളും 30000-40000 ഭീകരരും പ്രവർത്തിക്കുന്നുണ്ട്. അതുകൊണ്ടു ഭീകരതയ്ക്കെതിരായ യുദ്ധം ജയിക്കാൻ പാക്കിസ്ഥാനിൽ നിന്നു യുഎസ് കൂടുതൽ പ്രതീക്ഷിക്കുന്നു. പാക്കിസ്ഥാൻ സ്വന്തം നിലനിൽപ്പിനുവേണ്ടിയാണ് ഇപ്പോൾ പോരാടുന്നതെന്നും ഇമ്രാൻ തുറന്നടിച്ചു.\nപുൽവാമയിൽ സിആർപിഎഫ് ജവാൻമാർ കൊല്ലപ്പെട്ട ആക്രമണത്തിൽ പാക്കിസ്ഥാനു പങ്കില്ല. ആക്രമണത്തിന്‍റെ ഉത്തരവാദിത്തം പാക്കിസ്ഥാനുമേൽ കെട്ടിവയ്ക്കരുത്. ഉത്തരവാദിത്തം ഏറ്റെടുത്ത ജയ്ഷെ മുഹമ്മദ് സംഘടനയുടെ പ്രവർത്തനം പാക്കിസ്ഥാനിൽ മാത്രമല്ല ഇന്ത്യയിലുമുണ്ട്. അതുകൊണ്ടുതന്നെ അവരുടെ പ്രദേശത്തുനടന്ന ഒരു ആക്രമണമായി ഇതിനെ പരിഗണിക്കണമെന്നും ഇമ്രാൻ ആവശ്യപ്പെട്ടു.\nക്യാമ്പിലെ കൊവിഡ് ബാധ; പാക് ടീമിനെ പരിശീലനത്തിൽ നിന്ന് വിലക്കി ന്യൂസീലൻഡ്


മരണം ഒരുലക്ഷത്തിലേക്ക്, രോഗബാധിതര് പതിനാറുലക്ഷം കവിഞ്ഞു | International | International | Muziriz Post\nമരണം ഒരുലക്ഷത്തിലേക്ക്, രോഗബാധിതര് പതിനാറുലക്ഷം കവിഞ്ഞു\n49,123 - പേര് ഗുരുതരാവസ്ഥയില്\nഇതുവരെ ലോകത്താകെ കൊറോണ വൈറസ് ബാധയേറ്റു മരണമടഞ്ഞവരുടെ എണ്ണം 96,791 എന്നാണ് കണക്ക്. രോഗം ബാധിച്ച് ചികിത്സയില് കഴിയുന്നവരുടെ എണ്ണം പതിനാറു ലക്ഷം കവിഞ്ഞു. ഏറ്റവും പുതിയ കണക്കനുസരിച്ച് 16,165,045 പേര് രോഗം ബാധിച്ച് ചികിത്സയിലാണ്. വേള്‍ഡ് ഓ മീറ്ററിന്‍റെ കണക്കനുസരിച്ച് 49,123 - പേര് രോഗബാധ മൂലം ഗുരുതരാവസ്ഥയിലാണ്. 3,62,538-പേര് സുഖം പ്രാപിച്ചു.\nഫ്രാന്‍സില് നില ഗുരുതരം\nകൊറോണ ബാധയും മരണനിരക്കും ഏറ്റവും ഉയര്‍ന്ന ഇറ്റലിയെ മറികടക്കുന്ന തരത്തില് നിയന്ത്രനാതീതമാണ് ഫ്രാന്‍സിലെ അവസ്ഥ. കഴിഞ്ഞ 24 മണിക്കൂറിനുള്ളില് 1,341 പേര് മരണമടഞ്ഞു ഫ്രാന്‍സില് ഇതിനകം 12, 210 പേര് മരണപ്പെട്ടു. 1,17,749 പേര്‍ക്കാണിവിടെ രോഗം ബാധിച്ചിരിക്കുന്നത്.\nഇറ്റലി - മരണസംഖ്യയില് നേരിയ കുറവ്\nരോഗബാധിതരില് മൂന്നിലൊന്ന് യൂറോപ്പില് നിന്നാണ്. ഇറ്റലിയില് കഴിഞ്ഞ 24 മണിക്കൂറിനുള്ളില് 610 പേരാണ് മരണപ്പെട്ടത്. ഇറ്റലിയിലാകെ മരണപ്പെട്ടവരുടെ എണ്ണം 18, 279 ആയി. 1,43,626-പേര്‍ക്കാണ് ഇറ്റലിയില് രോഗ ബാധയുണ്ടായത്. ഇന്നലെ ഇറ്റലിയില് മരണസംഖ്യയില് നേരിയ കുറവാണ് രേഖപ്പെടുത്തിയത്.\nസ്പെയിന് - ജര്‍മ്മനി\nസ്പെയിനില് കഴിഞ്ഞ 24 മണിക്കൂറിനുള്ളില് 1,051 സ്പെയിനില് ഇതിനകം 15, 843 - പേര് മരണപ്പെട്ടു. 1,57,022- പേര്‍ക്കാണ് സ്പെയിനില് രോഗ ബാധയുണ്ടായത്. എന്നാല് യൂറോപ്പില് രോഗ ബാധയില് തൊട്ടു പിറകിലുള്ള ജര്‍മ്മനിയില് പക്ഷെ മരണനിരക്ക് കുറയ്ക്കാന് അവര്‍ക്ക് കഴിഞ്ഞിട്ടുണ്ട് എന്നാണ് കണക്കുകള് നല്‍കുന്ന സൂചന. ജര്‍മ്മനിയില് ഇതുവരെ 2,607 - പേരാണ് മരണപ്പെട്ടത്. എന്നാല് രോഗബാധിതരുടെ എണ്ണം 118,235 - ആണ്.\nമരണ നിരക്കില് അമേരിക്ക സ്പെയിനിനെ മറികടന്നു\nഅമേരിക്കയില് അഴിഞ്ഞ 24 മണിക്കൂറിനുള്ളില് 1900 പേരാണ് മരണപ്പെട്ടത്. കോവിഡ്-19 മൂലമുള്ള മരണനിരക്ക് നിയന്ത്രണാതീതമായിത്തന്നെ തുടരുകയാണ്. ഏറ്റവും പുതിയ കണക്കനുസരിച്ച് 16,697- പേര് ഇതിനകം മരണപ്പെട്ടു. ഇന്നലെ ഇതേ സമയത്ത് മരണനിരക്ക് 14,797 ആയിരുന്നു. 4,68,895 പേര്‍ക്ക് രോഗം സ്ഥിരീകരിച്ചിട്ടുണ്ട്. രോഗികളുടെ എണ്ണവും മരണനിരക്കും ക്രമാതീതമായി കൂടിക്കൊണ്ടിരിക്കുകയാണ്.\nരാജ്യത്ത് ഏറ്റവും കൂടുതല് മരണം റിപ്പോര്‍ട്ട് ചെയ്യപ്പെട്ട ന്യൂയോര്‍ക്കില് മരണസംഖ്യ 7,067 ആയി. ഇവിടെ മാത്രം 1,61 ,504 - പേര്‍ക്ക് രോഗബാധ സ്ഥിരീകരിച്ചു. 1700- പേര് മരണമടഞ്ഞ ന്യൂ ജെഴ്സിയാണ് മരണ - രോഗ നിരക്കില് തൊട്ടുപിറകില് നില്‍ക്കുന്നത്. ഇവിടെ ഇതുവരെ 51,027 പേര്‍ക്ക് രോഗം സ്ഥിരീകരിച്ചിട്ടുണ്ട്. 559 പേര് മരണമടഞ്ഞ കാലിഫോര്‍ണിയയില് 20,453- പേര്‍ക്ക് രോഗം സ്ഥിരീകരിച്ചിട്ടുണ്ട്. 1,076 - പേര് മരണമടഞ്ഞ മിഷിഗണില് 21,504പേര് മരണപ്പെട്ടു. ഫ്ലോറിഡ - 371, മസ്സാച്ചുസെറ്റ്സ് -503, ലൂസിയാന - 702, ഇല്ലിനോയിസ് -528, ജോര്‍ജ്ജിയ -412 എന്നിങ്ങനെയാണ് ഏറ്റവും പുതിയ മരണ നിരക്ക്.\nതലസ്ഥാനമായ വാഷിംഗ്‌ടണില് ഏറ്റവും ഒടുവിലെ കണക്കനുസരിച്ച് 455 പേര് മരണമടഞ്ഞിട്ടുണ്ട്. 9,828 പേര്‍ക്കാണിവിടെ രോഗം സ്ഥിരീകരിച്ചിരിക്കുന്നത്. അമേരിക്കയില് ഇന്നലെ മരണനിരക്കില് അല്പം കുറവ് രേഖപ്പെടുത്തിയിരുന്നുവെങ്കിലും .സ്ഥിതിഗതികള് വീണ്ടും വഷളാവുകയാണുണ്ടായത്. ഇപ്പോള് നില അതീവ ഗുരുതരമായി തുടരുകയാണ്.\nitaly,spain & france\ncovid -19 america statistics death toll corona virus lock down muzirizpost donald trump\nworld statistics Covid -19 america statistics


വായന: October 2014\nPosted by Brp Bhaskar at Saturday, October 25, 20142comments:\nരാഷ്ട്രീയ സ്വയംസേവക് സംഘ് തലവൻ മോഹൻ ഭഗവത് വിജയദശമി നാളിൽ സംഘ് ആസ്ഥാനമായ നാഗപ്പൂരിൽ അതിന്റെ പ്രവർത്തകരെ അഭിസംബോധന ചെയ്യുന്നത് പതിറ്റാണ്ടുകളായി നടക്കുന്ന പരിപാടിയാണ്. ഒരു സ്വയംഭരണസ്ഥാപനമാണെന്ന് പറയപ്പെടുന്ന പ്രസാർ ഭാരതിയുടെ ഭാഗമായ ദൂർദർശൻ ഇക്കൊല്ലം ആദ്യമായി അത് രാജ്യവ്യാപകമായി തത്സമയം സം‌പ്രേഷണം ചെയ്തു. ആ നടപടി വിമർശിക്കപ്പെട്ടപ്പോൾ തീരുമാനം ന്യായീകരിച്ചുകൊണ്ട് വാർത്താവിതരണ-പ്രക്ഷേപണ വകുപ്പ് മന്ത്രി പ്രകാശ് ജാവദേകർ പറഞ്ഞത്:“ഞങ്ങൾ ദൂർദർശന്റെ നിരോധനം എടുത്തു മാറ്റി” എന്നാണ്. സർക്കാരുകൾ പ്രസാർ ഭാരതിക്ക് പ്രവർത്തന സ്വാതന്ത്ര്യം നൽകുന്നില്ലെന്ന് ഇത് വ്യക്തമാക്കുന്നു. അതിന് സ്വയംഭരണാവകാശമുണ്ടെങ്കിൽ ഒരു സർക്കാർ തടയിടുകയും മറ്റൊന്ന് തട നീക്കുകയും ചെയ്യുന്നതെങ്ങനെയാണ്? ജാവദേക്കർ ഇത്രയും കൂടി പറഞ്ഞു: “ദൂർദർശൻ സ്വയംഭരണ സ്ഥാപനമാണ്. അതിൽ പ്രൊഫഷനലിസം ഉൾക്കൊള്ളിക്കാൻ ഞങ്ങൾ ആഗ്രഹിക്കുന്നു.” ഈ പ്രഖ്യാപനം അടിയന്തിരാവസ്ഥക്കാലത്തെ വാർത്താവിതരണ-പ്രക്ഷേപണ മന്ത്രി വിദ്യാ ചരൺ ശുക്ളയുടെ വാക്കുകളെയാണ് ഓർമ്മിപ്പിക്കുന്നത്. പത്രങ്ങളുടെ നിലവാരം ഉയർത്താനുള്ള നടപാടി എന്നു പറഞ്ഞുകൊണ്ടാണ് അദ്ദേഹം സെൻസർഷിപ്പിനെ ന്യായീകരിച്ചത്. മന്ത്രിമാരുടെ ഇടപെടലിലൂടെ ഒരു മേഖലയിലും പ്രൊഫഷനലിസം വളരുകയില്ല. രാഷ്ട്രീയക്കാരുടെ ഇടപെടൽ സദുദ്ദേശ്യപരമാണെങ്കിൽ കൂടി അത് പ്രൊഫഷനലിസത്തെ അപകടത്തിലാക്കുകയേയുള്ളു.\nആർ.എസ്.എസിന്റെ വാർഷിക പരിപാടി ദൂർദർശൻ പതിവായി റിപ്പോർട്ട് ചെയ്തിരുന്നു. ജാവദേക്കർ ആരോപിക്കുന്നതുപോലെ, മുൻസർക്കാർ റിപ്പോർട്ടിങ് തടഞ്ഞിരുന്നില്ല എന്നർത്ഥം. ഒരു പാർട്ട് ടൈം ലേഖകനാണ് റിപ്പോർട്ടു നൽകിയിരുന്നത്. ഇത്തവണ ദൂർദർശൻ സ്വന്തം സ്റ്റാഫിനെ നിയോഗിച്ചു. കൂടാതെ ക്യാമറകളും മറ്റ് ഉപകരണങ്ങളുമയച്ച് തത്സമയ സം‌പ്രേഷണത്തിനുള്ള ഏർപ്പാടുകളും ചെയ്തു. സംഭവത്തിന്റെ വാർത്താപ്രാധാന്യം കണക്കിലെടുത്താണ് അങ്ങനെ ചെയ്തതെന്ന് ദൂർദർശൻ അധികൃതർ അവകാശപ്പെടുന്നു. ഈ അവകാശവാദം നാഗപ്പൂരിലെ പരിപാടിക്ക് കഴിഞ്ഞ കൊല്ലം വരെ ഇല്ലാതിരുന്ന വാർത്താമൂല്യം ഇക്കൊല്ലം എങ്ങനെ കൈവന്നെന്ന ചോദ്യം ഉയർത്തുന്നു: അതിനുള്ള ഉത്തരം ഭാരതീയ ജനതാ പാർട്ടി അധികാരത്തിലേറിയതിന്റെ ഫലമായി അതിന്റെ ഹിന്ദുത്വ പ്രത്യയശാസ്ത്രത്തിന്റെ ഉറവിടമായ ആർ.എസ്.എസിന്റെ പ്രവർത്തനം കൂടുതൽ വാർത്താപ്രാധാന്യം നേടിയിരിക്കുന്നു എന്നാണ്. ഒരു മാദ്ധ്യമ സ്ഥാപനം സ്വതന്ത്രമായി ഇത്തരത്തിലുള്ള വിലയിരുത്തൽ നടത്തുകയും അതിന്റെ അടിസ്ഥാനത്തിൽ റിപ്പോർട്ടിങ് സമീപനത്തിൽ മാറ്റം വരുത്തുകയും ചെയ്താൽ അത് സ്വതന്ത്ര മാദ്ധ്യമ പ്രവർത്തനത്തിന്റെ പരിധിയിൽ വരും. എന്നാൽ തത്വത്തിൽ സ്വയംഭരണ സ്ഥാപനമാണെങ്കിലും സർക്കാർ നിയന്ത്രണത്തിനു വിധേയമായി പ്രവർത്തിക്കുന്ന പ്രസാർ ഭാരതിയുടെ കീഴിലുള്ള ദൂർദർശൻ അതു ചെയ്യുമ്പോൾ അതിനെ പുതിയ ഭരണാധികാരികളോടുള്ള വിധേയത്വ പ്രകടനമായേ കാണാനാവൂ.\nചില സ്വകാര്യ ചാനലുകളും മോഹൻ ഭഗവതിന്റെ പ്രസംഗം തത്സമയം സം‌പ്രേഷണം ചെയ്തു. ഇതിന്റെ അടിസ്ഥാനത്തിൽ ദൂർദർശൻ തീരുമാനം പ്രൊഫഷനൽ ആയിരുന്നെന്ന നിഗമനത്തിലെത്താനാവില്ല. ആദ്യം എസ്. മുൾഗോകറുടെയും പിന്നീട് വി.കെ. നരസിംഹന്റെയും പത്രാധിപത്യത്തിൽ ഇൻഡ്യൻ എക്സ്പ്രസ് നടത്തിയ ഒറ്റപ്പെട്ട ശ്രമം ഒഴിവാക്കിയാൽ, പത്രങ്ങൾ അടിയന്തിരാവസ്ഥക്കാല നിയന്ത്രണങ്ങൾ മുറുമുറുപ്പു കൂടാതെ അംഗീകരിക്കുകയാണുണ്ടായത്. തുടർന്നു വന്ന ജനതാ സർക്കാരിൽ മന്ത്രിയായിരുന്ന എൽ. കെ. അദ്വാനി പത്രക്കാരുടെ മുഖത്തു നോക്കി പറഞ്ഞു: “കുനിയാൻ പറഞ്ഞപ്പോൾ നിങ്ങൾ മുട്ടിലിഴഞ്ഞൂ” അടിയന്തിരാവസ്ഥ അവസാനിച്ചശേഷം യുവപത്രാധിപന്മാരുടെ നേതൃത്വത്തിൽ വാരികകൾ മൂടിവെച്ച പലതും പുറത്തുകൊണ്ടുവന്നു. എന്നാൽ അദ്വാനിയുടെ പരിഹാസം മുഖ്യധാരാ മാദ്ധ്യമങ്ങളുടെ മനോഭാവത്തിൽ വലിയ മാറ്റമുണ്ടാക്കിയില്ല. അത് മറ്റാരേക്കാളും നന്നായി മനസിലാക്കിയത് അദ്വാനി തന്നെ. അടിയന്തിരാവസ്ഥാ പ്രഖ്യാപനത്തോടെ അടച്ചുപൂട്ടിയ ജന സംഘം മുഖപത്രമായ ദ മദർലൻഡ് തുറന്നു പ്രവർത്തിക്കണമെന്നാവശ്യപ്പെട്ടു അതിലെ ജീവനക്കാർ സമീപിച്ചപ്പോൾ അദ്ദേഹം അവരോട് പറഞ്ഞത് ടൈംസ് ഓഫ് ഇൻഡ്യ, ഇൻഡ്യൻ എക്സ്പ്രസ് തുടങ്ങിയ പത്രങ്ങളുടെ പിന്തുണ കിട്ടുന്നതുകൊണ്ട് ആ പത്രം ഇനി ആവശ്യമില്ലെന്നാണ്. നരേന്ദ്ര മോഡിയുടെ നേതൃത്വത്തിൽ ഭാരതീയ ജനതാ പാർട്ടി വലിയ മുന്നേറ്റം നടത്തുമെന്ന പ്രവചനങ്ങൾ വന്നതിനെ തുടർന്ന് ലോക് സഭാ തെരഞ്ഞെടുപ്പിനു മുമ്പുതന്നെ പല വൻ‌കിട പത്രങ്ങളും ഹിന്ദുത്വാനുകൂല സമീപനം സ്വീകരിച്ചു തുടങ്ങിയിരുന്നു. ഉദ്യോഗസ്ഥന്മാരുടെയും ന്യായാധിപന്മാരുടെയും സമീപനങ്ങളിലും സമാനമായ വ്യതിയാനം പ്രകടമായി. ഈ മാറ്റങ്ങൾ എല്ലാ സ്ഥാപനങ്ങളിലും നിർണ്ണായക സ്വാധീനമുള്ള മദ്ധ്യവർഗ്ഗത്തിന്റെ പൊതുസ്വഭാവവുമായി ബന്ധപ്പെട്ടതാണ്.\nമന്ത്രിമാരും സാമാജികന്മാരും ജഡ്ജിമാരുമെല്ലാം ഭരണഘടനപ്രകാരം പ്രവർത്തിക്കാമെന്ന് പ്രതിജ്ഞയെടുത്ത് ജോലിയിൽ പ്രവേശിക്കുന്നവരാണ്. ആ നിലയ്ക്ക് അവർ ഭരണഘടനയുടെ ആമുഖത്തിൽ ഉല്ലേഖനം ചെയ്തിട്ടുള്ള സമത്വാധിഷ്ഠിത മതനിരപേക്ഷ സമൂഹം എന്ന ലക്ഷ്യം സാക്ഷാത്കരിക്കാൻ പ്രതിജ്ഞാബദ്ധരാണ്. മാദ്ധ്യമപ്രവർത്തകർ അങ്ങനെയൊരു ബാദ്ധ്യതയും ഏറ്റെടുക്കുന്നില്ലെങ്കിലും സമൂഹത്തിൽ പ്രവർത്തിക്കുകയും അതിനെ സ്വാധീനിക്കാൻ ശ്രമിക്കുകയും ചെയ്യുന്ന സ്ഥാപനങ്ങളെന്ന നിലയിൽ മാദ്ധ്യമങ്ങൾക്കും പൊതുനന്മയെ മുൻനിർത്തി പ്രവർത്തിക്കാനുള്ള ചുമതലയുണ്ട്. അതേസമയം വാണിജ്യാടിസ്ഥാനത്തിൽ പ്രവർത്തിക്കുന്ന സ്വകാര്യ സ്ഥാപനങ്ങളെന്ന നിലയിൽ ഉടമയുടെ താല്പര്യങ്ങൾക്കനുസൃതമായി പ്രവർത്തിക്കാനുള്ള ബാദ്ധ്യതയും അവയ്ക്കുണ്ട്. രണ്ടും തമ്മിൽ പൊരുത്തപ്പെടതെ വരുമ്പോൾ മാദ്ധ്യമവും മാദ്ധ്യമപ്രവർത്തകരും ആദ്യത്തേത് കൈവിടാൻ നിർബന്ധിതരാകും. അതിനുള്ള സ്വാതന്ത്ര്യം ജനാധിപത്യ വ്യവസ്ഥ അവർക്ക് നൽകുന്നുണ്ട്. എന്നാൽ അങ്ങനെയൊരു സൌജന്യം പ്രസാർ ഭാരതിക്ക് അവകാശപ്പെടാൻ കഴിയില്ല. അതിന്റെ ഉദ്ദേശ്യങ്ങൾ സംബന്ധിച്ച രേഖ ഇത് വ്യക്തമാക്കുന്നുണ്ട്. അതിലെ രണ്ട് പ്രധാന ഇനങ്ങൾ ഇവയാണ്: രാജ്യത്തിന്റെ ഐക്യവും അഖണ്ഡതയും ഭരണഘടനയിൽ ഉൾച്ചേർത്തിട്ടുള്ള മൂല്യങ്ങളും ഉയർത്തിപ്പിടിക്കുക; ദേശീയോദ്ഗ്രഥനം പ്രോത്സാഹിപ്പിക്കുക.\nആർ.എസ്. എസ്. ഒരു ഹൈന്ദവ സംഘടനയാണ്. അതിന്റെ ഹിന്ദുത്വ പ്രത്യയശാസ്ത്രം സ്വാതന്ത്ര്യത്തിന്റെ ആദ്യനാളുകൾ മുതൽ രാജ്യത്ത് മതത്തിന്റെ അടിസ്ഥാനത്തിലുള്ള വിഭാഗീയത വളർത്തിയിട്ടുണ്ട്. ആ പ്രത്യയശാസ്ത്രത്തിന്റെ ഉപജ്ഞാതാവായ വി.ഡി. സവർക്കരും അദ്ദേഹം നയിച്ചിരുന്ന ഹിന്ദു മഹാസഭയും വിഭജനത്തെ എതിർക്കുകയും അത് നടപ്പിലായശേഷവും അഖണ്ഡ ഭാരതം എന്ന മുദ്രാവാക്യം ഉയർത്തി രാജ്യത്ത് വർഗ്ഗീയ ധ്രുവീകരണത്തിനു ശ്രമിക്കുകയും ചെയ്തിരുന്നു. സാഹസികനായ സ്വാതന്ത്ര്യസമരസേനാനി കൂടിയായിരുന്ന സവർക്കറുടെ അനുയായിയായ നാഥുറാം ഗോഡ്സെയാണ് മഹാത്മാ ഗാന്ധിയെ വെടിവെച്ചു കൊന്നത്. ഗൂഢാലോചനയിലെ പങ്കാളിയെന്ന നിലയിൽ സവർക്കറും ഗാന്ധി വധക്കേസിൽ പ്രതിചേർക്കപ്പെട്ടെങ്കിലും മതിയായ തെളിവിന്റെ അഭാവത്തിൽ കോടതി അദ്ദേഹത്തെ കുറ്റവിമുക്തനാക്കി. ഈ പശ്ചാത്തലം അവഗണിച്ചുകൊണ്ട് കഴിഞ്ഞ തവണ കേന്ദ്രത്തിൽ അധികാരത്തിലെത്തിയപ്പോൾ ബി.ജെ.പി. അദ്ദേഹത്തിന്റെ ഛായാപടം പാർലമെന്റ് മന്ദിരത്തിൽ സ്ഥാപിക്കുകയുണ്ടായി. ദൂർദർശൻ സം‌പ്രേഷണം ചെയ്ത പ്രസംഗത്തിൽ മോഹൻ ഭഗ‌വത് പേരെടുത്തു പറഞ്ഞ് പുതിയ ഭരണകർത്താക്കളുടെ മുന്നിൽ മാർഗ്ഗദർശികളായി അവതരിപ്പിച്ചവരിൽ ഒരാൾ സവർക്കറാണ്.\nഗോഡ്സെ നേരത്തെ ആർ.എസ്.എസുമായി ബന്ധപ്പെട്ടിരുന്നെങ്കിലും ഗാന്ധിയെ കൊല്ലുന്ന സമയത്ത് അയാൾക്ക് അതുമായി ബന്ധമില്ലായിരുന്നെന്ന് സംഘടന ആവർത്തിച്ചു പറഞ്ഞിട്ടുണ്ട്. ആഭ്യന്തര വകുപ്പിന്റെ ചുമതലയുണ്ടായിരുന്ന വല്ലഭ്ഭായ് പട്ടേൽ ആർ.എസ്.എസിന്റെ രാജ്യസ്നേഹത്തെ പൊതുവേദികളിൽ പ്രകീർത്തിച്ചിരുന്നു. അതേസമയം അതിന്റെ രഹസ്യ സ്വഭാവമുള്ള പ്രവർത്തനങ്ങളുടെ ഫലമായി വളർന്ന വർഗ്ഗീയതയാണ് ഗാന്ധിവധത്തിൽ കലാശിച്ചതെന്നും അദ്ദേഹം പറഞ്ഞിരുന്നു. അദ്ദേഹം അതിന്റെ മേൽ നിരോധനം ഏർപ്പെടുത്തി. നിരോധനം പിൻ‌വലിക്കണമെന്ന് ആവശ്യപ്പെട്ട സർവസംഘ്ചാലക് എം. എസ്. ഗോൾവാൾക്കരോട് പ്രവർത്തനം സുതാര്യമാക്കാൻ സംഘടനക്ക് ഭരണഘടനയുണ്ടാകണമെന്ന് അദ്ദേഹം നിർദ്ദേശിച്ചു. ആർ.എസ്.എസ്. സാംസ്കാരിക സംഘടനയാണെന്നും രാഷ്ട്രീയത്തിൽ ഇടപെടില്ലെന്നും ഉറപ്പു നൽകിയശേഷമാണ് പട്ടേൽ നിരോധനം നീക്കിയത്. ഒരു വിദേശയാത്ര കഴിഞ്ഞു മടങ്ങിയെത്തിയ നെഹ്രു പട്ടേലിനയച്ച കത്തിൽ നിരോധനം നീക്കിയ നടപടിയെ കുറിച്ച് ബ്രിട്ടനിൽ ആക്ഷേപങ്ങൾ കേട്ടതായി എഴുതി. രാഷ്ട്രീയം ഉപേക്ഷിച്ച ആർ.എസ്.എസുകാരെ കോൺഗ്രസിലേക്ക് ആകർഷിക്കാമെന്ന് പട്ടേൽ കരുതിയിരുന്നു. ഏറെ കഴിയും മുമ്പ് അദ്ദേഹം അന്തരിക്കുകയും കോൺഗ്രസ് പൂർണ്ണമായും നെഹ്രുവിന്റെ നിയന്ത്രണത്തിലാവുകയും ചെയ്തു. അതുകൊണ്ട് ആര്.എസ്.എസുകാരുടെ കോൺഗ്രസ് പ്രവേശം നടന്നില്ല. പക്ഷെ പട്ടേൽ ആർ.എസ്.എസിന് പ്രിയങ്കരനായ കോൺഗ്രസുകാരനായി. ഹിന്ദുത്വവാദികൾ നെഹ്രുവിനെ എത്രമാത്രം വെറുക്കുന്നുവൊ അത്രത്തോളം പട്ടേലിനെ ആരാധിക്കുന്നു. ഗാന്ധിയും പട്ടേലും ഗുജറാത്തികളാണെങ്കിലും ഗുജറാത്തിൽ അമേരിക്കയിലെ സ്റ്റാച്ച്യു ഓഫ് ലിബർട്ടിയെ വെല്ലുന്ന പ്രതിമയുണ്ടാക്കാൻ തീരുമാനിച്ചപ്പോൾ മോഡി ഗാന്ധിയെ തഴഞ്ഞ് പട്ടേലിനെയാണ് തെരഞ്ഞെടുത്തത്.\nഗാന്ധി വധവുമായി ആർ.എസ്.എസ്നിന് ബന്ധമുണ്ടെന്നതിന് ധാരാളം തെളിവ് തങ്ങളുടെ പക്കലുണ്ടെന്ന് സർക്കാർ അവകാശപ്പെട്ടെങ്കിലും അത് പുറത്തുവിട്ടിരുന്നില്ല. ഇതിന്റെ പ്രധാന കാരണം തെളിവ് പ്രധാനമായും രഹസ്യാന്വേഷണ ഏജൻസി നൽകിയ റിപ്പോർട്ടുകളായിരുന്നു എന്നതാണ്. ഉത്തർ പ്രദേശിലെ ചില പ്രദേശങ്ങാളിൽ ആർ.എസ്. എസ് ശാഖകളിൽ തോക്ക് ഉപയോഗിക്കാൻ പരിശീലനം നൽകിയിരുന്നു. ഗാന്ധിയുടെ ചിത്രത്തെയായിരുന്നു ഉന്നം വെക്കേണ്ടിയിരുന്നത്. അതു ചെയ്യാൻ വിസമ്മതിച്ച് പലരും ശാഖകളിൽ നിന്ന് പിൻ‌വാങ്ങിയതായി രഹസ്യാന്വേഷണ ഏജൻസികൾ റിപ്പോർട്ടു ചെയ്തിരുന്നു. ഗാന്ധി കൊല്ലപ്പെട്ടെന്ന വാർത്ത ലഭിച്ചപ്പോൾ ചിലയിടങ്ങളിൽ ആർ. എസ്.എസ്. പ്രവർത്തകർ മിഠായി വിതരണം ചെയ്ത് ആഘോഷിച്ചതായി പത്രങ്ങൾ റിപ്പോർട്ടു ചെയ്യുകയുണ്ടായി.\nഒരു സംഘടനയെ പൂർവ്വകാല ചരിത്രത്തിന്റെ അടിസ്ഥാനത്തിൽ മാത്രം വിലയിരുത്തുന്നത് ശരിയാവില്ല. കാരണം കാലക്രമത്തിൽ അതിന്റെ സ്വഭാവത്തിൽ മാറ്റമുണ്ടാകാം. ബ്രിട്ടീഷു ഭരണാധികാരികൾക്ക് അനുകൂലമായ സാഹചര്യം സൃഷ്ടിക്കാനുണ്ടാക്കിയ ഇൻഡ്യൻ നാഷണൽ കോൺഗ്രസ്സാണല്ലൊ പിൽക്കാലത്ത് സ്വാതന്ത്ര്യ സമരത്തിന്റെ പ്രധാന ചാലകശക്തിയായതും ഭരണകക്ഷിയെന്ന നിലയിൽ അഴിമതി ആരോപണങ്ങൾ വിളിച്ചു വരുത്തിയതും. അതിനാൽ 65 കൊല്ലം മുമ്പത്തെ പ്രവർത്തനത്തിന്റെ വെളിച്ചത്തിൽ ആർ.എസ്.എസിറ്റെ സ്വഭാവം നിർണ്ണയിച്ചുകൂടാ. എന്നാൽ അതിന്റെ സമീപകാല പ്രവർത്തനങ്ങളിൽ വർഗ്ഗീയ സമീപനം ഉപേക്ഷിച്ചതായ ഒരു സൂചനയുമില്ല. ഇന്ത്യാ-പാകിസ്ഥാൻ സംഝോതാ എക്സ്പ്രസിലും മഹാരാഷ്ട്രയിലെ മലേഗാൺ, ഹൈദരാബാദിലെ മെക്കാ മസ്‌ജിദ് എന്നീ സ്ഥലങ്ങളിലും നടന്ന സ്ഫോടനങ്ങൾക്ക് പിന്നിൽ സംഘ്. ബന്ധമുള്ളവരായിരുന്നെന്ന് അന്വേഷകർ കണ്ടെത്തിയിട്ടുണ്ട്. ഒരു പട്ടാള ഉദ്യോഗസ്ഥന് അവരുമായുണ്ടായിരുന്ന ബന്ധം വർഗ്ഗീയവാദികൾക്ക് സൈന്യത്തിൽ നിന്ന് പരിമിതമായ തോതിൽ സഹായം ലഭിച്ചതായി വെളിപ്പെടുത്തുന്നു. ഈ സംഭവങ്ങൾ സംബന്ധിച്ച കേസുകളിൽ മുസ്ലിം യുവാക്കളെ പിടികൂടിയതും ഹിന്ദുത്വവാദികളുടെ പങ്ക് പുറത്തു വന്നശേഷം നടപടികൾ മെല്ലെയായതും പൊലീസ് സംവിധാനത്തിന്റെ വിശ്വാസ്യതയും കളങ്കപ്പെടുത്തിയിട്ടുണ്ട്. കേരളത്തിൽ നേരത്തെ പരീക്ഷിച്ച് പരാജയപ്പെട്ടതും അടുത്ത കാലത്ത് ഉത്തർ പ്രദേശിൽ ഇറക്കുമതി ചെയ്തതുമായ ലവ് ജിഹാദ് ആരോപണം വർഗ്ഗീയ ചേരിതിരിവ് വളർത്താനായി ഹിന്ദുത്വചേരി ആസൂത്രണം ചെയ്തതാണ്. ഇതിന്റെയെല്ലാം ഉത്തരവാദിത്തം താഴേത്തട്ടിലുള്ളവരുടെ മേൽ ഇറക്കി വെക്കാനാവുന്നതല്ല. മോഹൻ ഭഗ‌വതൊ നരേന്ദ്ര മോഡിയൊ അവരുടെ ചെയ്തികളെ തള്ളിപ്പറഞ്ഞിട്ടില്ല. ഇന്ത്യ ഹിന്ദുരാഷ്ട്രമാണന്നും എല്ലാ മതവിശ്വാസികളും ആ ചിന്ത ഉൾക്കൊള്ളണമെന്നുമുള്ള മോഹൻ ഭഗ‌വതിന്റെ പ്രസ്താവം ഭരണഘടന വിഭാവന ചെയ്യുന്ന മതനിരപേക്ഷത ആർ.എസ്.എസിന് ഇപ്പോഴും അന്യമാണെന്ന് വ്യക്തമാക്കുന്നു.\nഭരണകക്ഷിയെന്ന നിലയിൽ സർക്കാരിന്റെ എല്ലാ സംവിധാനങ്ങളും ഇപ്പോൾ ബി.ജെ.പിയുടെ – കൃത്യമായി പറഞ്ഞാൽ, നരേന്ദ്ര മോഡിയുടെ – കൈകളിലാണ്. അവ ദുരുപയോഗപ്പെടുത്തുന്നതിന് മുൻ‌ഗാമികൾ ചെയ്തതേ തങ്ങളും ചെയ്യുന്നുള്ളൂ എന്ന് പാർട്ടിക്കും മോഡിക്കും അവകാശപ്പെടാം. അത്തരത്തിലുള്ള ദുരുപയോഗമാണ് കോൺഗ്രസിനെ ഇന്നത്തെ പരിതാപകരമായ അവസ്ഥയിലെത്തിച്ചതെന്ന വസ്തുതകൂടി അവർ ഓർക്കണം. നമ്മുടെ ജനാധിപത്യ വ്യവസ്ഥയിലെ വൈകല്യങ്ങൾ മൂലം രാഷ്ട്രീയകക്ഷികൾക്ക് ഭൂരിപക്ഷം ജനങ്ങളുടെ പിന്തുണ കൂടാതെ തന്നെ ലോക് സഭയിലും നിയമസഭകളിലും ഭൂരിപക്ഷം നേടി അധികാരത്തിലേറാൻ കഴിയുന്നു. സഭയിലെ ഭൂരിപക്ഷത്തിന്റെ ബലത്തിൽ അവർ പുറത്തെ ഭൂരിപക്ഷത്തെ അവഗണിച്ചുകൊണ്ട് അധികാരം വിനിയോഗിക്കുന്നു. ഈ സാഹചര്യത്തിൽ സ്ഥാപനങ്ങളും ജനകീയ പ്രസ്ഥാനങ്ങളും ഭരണകൂടത്തിന്റെ പ്രവർത്തനങ്ങളെ സദാ സസൂക്ഷ്മം വീക്ഷിക്കുകയും ജനാധിപത്യത്തിനും മതനിരപേക്ഷതക്കും നിരക്കാത്ത നടപടികളുണ്ടാകുമ്പോൾ അവയെ ചെറുക്കുകയും വേണം.\nനമ്മുടെ തെരഞ്ഞെടുപ്പു ചരിത്രത്തിൽ ഏറ്റവും കുറഞ്ഞ ജനപിന്തുണയോടെ ലോക് സഭയിൽ ഭൂരിപക്ഷം നേടിയ കക്ഷിയാണ് ബി.ജെ.പി. ഇക്കൊല്ലത്തെ തരഞ്ഞെടുപ്പിൽ അതിന് കിട്ടിയത് 31.0 ശതമാനം വോട്ട് മാത്രമാണ്. വോട്ടർമാരിൽ 66.4 ശതമാനം മാത്രമാണ് വോട്ട് രേഖപ്പെടുത്തിയത്. അതിന്റെ 31.0 ശതമാനമെന്ന് പറയുമ്പോൾ മൊത്തം വോട്ടർമാരുടെ 20.6 ശതമാനമെ ആകുന്നുള്ളു. ആർ.എസ്. എസ്. അതിന്റെ മുഴുവൻ ശക്തിയും ഉപയോഗിച്ച് ബി.ജെ.പിക്കായി പ്രവർത്തിച്ച തെരഞ്ഞെടുപ്പായിരുന്നു ഇത്. എന്നാൽ ആർ.എസ്.എസിനോട് തീരെ അനുഭാവമില്ലാത്തവരെയും ആകർഷിക്കാൻ മോഡിക്ക് കഴിഞ്ഞു.. ഇതിന്റെ അർത്ഥം 20 ശതമാനം ആളുകൾ പോലും ആർ.എസ്.എസ് ആശയങ്ങളെ പിന്തുണക്കുന്നില്ല എന്നാണ്. അതിനെ അനുകൂലിക്കാത്ത 80 ശതമാനത്തിന്റെ താല്പര്യങ്ങൾ സംരക്ഷിക്കപ്പെടണം.(മാതൃഭൂമി ആഴ്ചപ്പതിപ്പ്, ഒക്ടോബർ 19, 2014)\nPosted by Brp Bhaskar at Wednesday, October 22, 2014 No comments:\nനീതി വൈകുമ്പോൾ നീതി നിഷേധിക്കപ്പെടുന്നു എന്ന ചൊല്ല് സത്യമാണെന്നതിന് നിരവധി തെളിവുകൾ നമ്മുടെ മുന്നിലുണ്ട്. കോയമ്പത്തൂർ സ്‌ഫോടനക്കേസ് പ്രതിയായി പത്തു കൊല്ലത്തോളം ജാമ്യവും പരോളും നിഷേധിക്കപ്പെട്ട് ജയിലിൽ കഴിഞ്ഞശേഷം കുറ്റവിമുക്തനാക്കപ്പെട്ട അബ്‌ദുൾ നാസർ മ്‌അദനിയുടെ അനുഭവം അതിലൊന്നാണ്. അതിനു ശേഷം മറ്റൊരു സ്‌ഫോടനക്കേസിൽ ബംഗളൂരു പൊലീസ് അദ്ദേഹത്തെ അറസ്റ്റു ചെയ്‌തു. ആ കേസിലെ നടപടികൾ പരിശോധിക്കുമ്പോൾ അതിലും തീർപ്പുണ്ടാകാൻ ഏറെ കാലമെടുക്കുമെന്ന് ഉറപ്പിച്ച് പറയാനാകും. ഇത്തവണ മ്‌അദനിക്ക് അനാരോഗ്യം പരിഗണിച്ച് ചികിത്സക്കായി ചെറിയ കാലയളവിലേക്ക് ജാമ്യം നൽകാനുള്ള സന്മനസ് സുപ്രിം കോടതി കാട്ടിയിട്ടുണ്ട്.\nഏതാനും കൊല്ലങ്ങളായി സുപ്രീം കോടതി ചീഫ് ജസ്റ്റിസുമാർ കെട്ടിക്കിടക്കുന്ന കേസുകളുടെ എണ്ണം കുറയ്‌ക്കാനുള്ള ശ്രമത്തിലാണ്. പക്ഷെ സ്ഥിതിഗതിയിൽ കാര്യമായ മാറ്റം ഇതുവരെ ഉണ്ടായിട്ടില്ല. ജൂൺ 2012ൽ കേസ് കുടിശിക 61,716 ആയിരുന്നു. അക്കൊല്ലം സെപ്‌തംബറിൽ അത് 63,749 ആയും അതിനടുത്ത സെപ്‌തംബറിൽ 67,243 ആയും ഉയർന്നു. ഇക്കൊല്ലം സെപ്‌തംബറിൽ കുടിശിക 65,414 ആയി ചുരുങ്ങി. ഈ നേരിയ കുറവ് വലിയ ആശ്വാസത്തിന് വക നൽകുന്നതല്ല.\nപല കേസുകളിലും മനുഷ്യരുടെ ജീവൻ കുടുങ്ങിക്കിടക്കുന്നു. കുപ്രസിദ്ധമായ സൂര്യനെല്ലി കേസ് ഇതിന് ഉദാഹരണമാണ്. പെൺവാണിഭക്കാരുടെ കൈകളിൽ പെടുമ്പോൾ 16 വയസു മാത്രം പ്രായമുണ്ടായിരുന്ന കുട്ടി 18 കൊല്ലത്തിനുശേഷവും നീതിപീഠത്തിന്റെ അവസാന വാക്കിനായി കാത്തിരിക്കുകയാണ്. സർക്കാർ 1999ൽ അതിവേഗ കോടതിക്കു വിട്ട കേസാണിത്. ആ കോടതി 2000ൽ വിചാരണ പൂർത്തിയാക്കി ശിക്ഷ വിധിച്ചു. അതിവേഗത അവിടെ അവസാനിച്ചു. ജനുവരി 2005ൽ ഹൈക്കോടതി ഒരു പ്രതിയൊഴികെ എല്ലാവരെയും വെറുതെവിട്ടു. അതിനെതിരായ സർക്കാരിന്റെ അപ്പീൽ ഊഴം കാത്തു കിടക്കുമ്പോഴാണ് 2012 ഡിസംബറിൽ ഡൽഹി ബസിൽ കൂട്ടബലാത്സംഗം നടന്നതും ജനാധിപത്യ മഹിളാ ഫെഡറേഷൻ ഈ കേസിന്റെ കാര്യം സുപ്രീം കോടതിയുടെ ശ്രദ്ധയിൽ പെടുത്തിയതും. കോടതി ഉടൻ തന്നെ അത് പരിഗണനയ്‌ക്കെടുക്കുകയും ഹൈക്കോടതി വിധി അസ്ഥിരപ്പെടുത്തിയശേഷം പുനർവിചാരണയ്‌ക്ക് കേസ് തിരിച്ചയക്കുകയും ചെയ്‌തു. വീണ്ടും കേസ് പരിഗണിച്ച ഹൈക്കോടതി നേരത്തെ വെറുതെ വിട്ട 24 പേർ കുറ്റം ചെയ്‌തതായി കണ്ടെത്തി.\nചില കേസുകളിൽ ഒരു വലിയ സ്ഥാപനത്തിന്റെ ഭാവിയാകും കുടുങ്ങിക്കിടക്കുന്നത്. ഇപ്പോൾ സുപ്രീം കോടതിയുടെ പരിഗണനയിലിരിക്കുന്ന ശ്രീപത്മനാഭസ്വാമി ക്ഷേത്രം സംബന്ധിച്ച കേസ് അത്തരത്തിലുള്ള ഒന്നാണ്. തിരുവിതാംകൂറിലെ അവസാന മഹാരാജാവായിരുന്ന ശ്രീചിത്തിരതിരുനാൾ ബാലരാമവർമ്മയുടെ പിൻഗാമിയെന്ന നിലയിൽ 1991ൽ ക്ഷേത്രഭരണം ഏറ്റെടുത്ത ഉത്രാടം തിരുനാൾ മാർത്താണ്ഡവർമ്മ നിലവറകൾ തുറന്ന് അവിടെയുള്ള വസ്‌തുക്കളുടെ ഫോട്ടോ എടുക്കാൻ തീരുമാനിച്ചപ്പോൾ വിലപിടിപ്പുള്ള വസ്‌തുക്കളുടെ ഭദ്രതയെ കുറിച്ച് ആശങ്ക തോന്നിയ ടി പി സുന്ദരരാജൻ എന്ന ഭക്തൻ 2007ൽ കോടതിയെ സമീപിക്കുകയും സ്‌റ്റേ സമ്പാദിക്കുകയും ചെയ്‌തു. ആ വിധിക്കെതിരെ മാർത്താണ്ഡവർമ്മ ഹൈക്കോടതിയിൽ അപ്പീൽ നൽകി. മഹാരാജാവെന്ന നിലയിലാണ് ക്ഷേത്രത്തിന്റെ ചുമതല ശ്രീചിത്തിര തിരുനാളിൽ നിക്ഷിപ്‌തമായതെന്നും മഹാരാജാവല്ലാത്ത മർത്താണ്ഡവർമ്മയ്‌ക്ക് ക്ഷേത്രഭരണം ഏറ്റെടുക്കാൻ അവകാശമുണ്ടായിരുന്നില്ലെന്നും ഹൈക്കോടതി കണ്ടെത്തി. ചിത്തിര തിരുനാളിനുശേഷം മഹാരാജാവില്ലാത്തതിനാൽ ക്ഷേത്രത്തിന്റെ ഉടമസ്ഥാവകാശം സർക്കാരിൽ നിക്ഷിപ്‌തമായെന്നും മതനിരപേക്ഷ സർക്കാർ നിയമനിർമാണത്തിലൂടെ അതിന്റെ നടത്തിപ്പിനായി ട്രസ്റ്റോ ഉചിതമായ മറ്റെന്തെങ്കിലും സംവിധാനമോ ഉണ്ടാക്കണമെന്നും അത് നിർദേശിച്ചു. മാർത്താണ്ഡവർമ്മ അതിനെതിരെ സുപ്രിം കോടതിയെ സമീപിച്ചു.\nഹൈക്കോടതി വിധി വന്നത് 2011ലാണ്. കഴിഞ്ഞ മൂന്നു വർഷത്തിനിടയിൽ സുപ്രീം കോടതി കേസ് പല തവണ പരിഗണനയ്‌ക്കെടുത്തെങ്കിലും അടിസ്ഥാന വിഷയത്തിലേക്ക് ഇനിയും കടന്നിട്ടില്ല. കലവറകൾ തുറന്ന് വസ്‌തുവകകളുടെ പട്ടിക തയാറാക്കാൻ കോടതി ഉത്തരവിട്ടു. വലിയ ആപത്തുണ്ടാകുമെന്നു പറഞ്ഞുകൊണ്ട് മാർത്താണ്ഡവർമ്മ രണ്ട് നിലവറകൾ തുറക്കുന്നതിനെ എതിർത്തു. അക്കാര്യത്തിൽ പിന്നീട് തീരുമാനമെടുക്കാമെന്ന് കോടതി തീരുമാനിച്ചു. തുറന്നു പരിശോധിച്ചവയിലെ വസ്‌തുക്കളുടെ മൂല്യത്തെ കുറിച്ചുള്ള വാർത്തകൾ ലോകശ്രദ്ധ പിടിച്ചുപറ്റി. മുൻ സോളിസിറ്റർ ജനറൽ ഗോപാൽ സുബ്രഹ്മണ്യം അമിക്കസ് ക്യൂറിയെന്ന നിലയിൽ ക്ഷേത്രകാര്യങ്ങൾ പഠിച്ച് കോടതിക്ക് വിവരങ്ങൾ നൽകിക്കൊണ്ടിരിക്കുന്നു. കോടതി നിർദേശപ്രകാരം മുൻ ഓഡിറ്റർ ജനറൽ വിനോദ് റായ് ക്ഷേത്രക്കണക്കുകൾ ഓഡിറ്റ് ചെയ്‌തുകൊണ്ടിരിക്കുന്നു. ഇതിനിടെ മാർത്താണ്ഡവർമ്മയുടെ മരണത്തെ തുടർന്ന് മൂലം തിരുനാൾ രാമവർമ്മ മുൻ രാജകുടുംബത്തിലെ തലവനായി. ക്ഷേത്രഭരണത്തിൽ ക്രമക്കേടുകൾ നടക്കുന്നതായി അമിക്കസ് ക്യൂറി റിപ്പോർട്ടു ചെയ്‌തതിനെ തുടർന്ന് കോടതി മൂലം തിരുനാളിനെ ക്ഷേത്രസ്ഥാനിയായി നിലനിർത്തിക്കൊണ്ട് ഭരണച്ചുമതല ഡിസ്‌ട്രിക്‌ട് ജഡ്‌ജിയെ ഏൽപ്പിച്ചു. തുറന്നാൽ അപകടമുണ്ടാകുമെന്ന് മുൻ രാജകുടുംബം പറയുന്ന നിലവറകൾ ആ കുടുംബത്തിലെ അംഗങ്ങൾ തന്നെ ഒന്നിലധികം തവണ തുറന്നിട്ടുള്ളതായി വിനോദ് റായ് കണ്ടെത്തിയിട്ടുണ്ട്.\nഇപ്പോൾ ക്ഷേത്രം സംബന്ധിച്ച് ഒരു വിവാദം ഉയർന്നിട്ടുണ്ട്. മൂലം തിരുനാൾ വരുമ്പോൾ മറ്റുഭക്തരെയും കടത്തിവിടുന്നെന്നും ഇത് ആചാരത്തിന് വിരുദ്ധവും അദ്ദേഹത്തിന് അപമാനകരവുമാണെന്നും തന്ത്രി പരാതിപ്പെട്ടത്രെ. അതിന്റെ അടിസ്ഥാനത്തിൽ ഡിസ്‌ട്രിക്‌ട്‍് ജഡ്‌ജി അഡ്‌മിനിസ്‌ട്രേറ്ററിൽ നിന്ന് വിശദീകരണം തേടിയതായി മാധ്യമങ്ങൾ റിപ്പോർട്ടു ചെയ്യുന്നു. ശ്രീചിത്തിരതിരുനാൾ ക്ഷേത്രത്തിൽ വരുമ്പോൾ മറ്റുള്ളവർക്ക് പ്രവേശനം നിഷേധിച്ചിരുന്നെങ്കിൽ അത് അദ്ദേഹം സ്ഥാനിയായതുകൊണ്ടാവില്ല, മഹാരാജാവ് ആയിരുന്നതുകൊണ്ടാകണം. ഉത്രാടം തിരുനാളിന്റെ കാലത്തും ആ രീതി തുടർന്നെങ്കിൽ അത് തെറ്റായിരുന്നു. ഏതായാലും അങ്ങനെയൊരു കീഴ്‌നടപ്പുണ്ടെങ്കിൽ തന്നെയും അതെങ്ങനെ ക്ഷേത്രാചാരത്തിന്റെ ഭാഗമാകും? വിശ്വാസവും ആരാധനാക്രമവുമായി ഒരു ബന്ധവുമില്ലാത്ത കാര്യങ്ങളെ ആചാരത്തിന്റെ ഭാഗമായി കാണാനാവില്ല. മറ്റ് ഭക്തരുടെ സാന്നിധ്യം തനിക്ക് അപമാനകരമാണെന്ന് മൂലം തിരുനാൾ പറഞ്ഞിട്ടുണ്ടോ എന്നറിയില്ല. അങ്ങനെയൊരു ധാരണ അദ്ദേഹത്തിനുണ്ടെങ്കിൽ രാജാവല്ലാത്ത അദ്ദേഹം അങ്ങനെ കരുതുന്നത് ശരിയല്ലെന്ന് അദ്ദേഹത്തോട് പറയണം. കൊട്ടാരത്തിനും അമ്പലത്തിനും പുറത്തുള്ള ജീവിതത്തെക്കുറിച്ച് നേരിട്ട് അറിവുള്ള അദ്ദേഹത്തിന് അത് മനസിലാക്കാൻ തീർച്ചയായും കഴിയും.\nസുപ്രിം കോടതി ഈ കേസ് കൈകാര്യം ചെയ്യുന്ന രീതി പരിശോധിക്കുമ്പോൾ കേസു കുടിശിക കൂടുന്നതിന്റെ ഒരു കാരണം ജഡ്‌ജിമാർ അവരുടെ മുന്നിൽ കൊണ്ടുവന്നിട്ടില്ലാത്ത കാര്യങ്ങളിൽ ഇടപെട്ട് സമയം ചെലവഴിക്കുന്നതാണെന്ന് കാണാനാകും. ക്ഷേത്രത്തിന്റെ ഭരണാധികാരം ആർക്കാണെന്ന നിയമ പ്രശ്‌നത്തിൽ തീർപ്പു കൽപിച്ചാൽ ആ ഭരണാധികാരി ചെയ്യേണ്ട കാര്യങ്ങളാണ് കോടതി നേരിട്ടും നിരവധി ഉയർന്ന ഉദ്യോഗസ്ഥന്മാരുടെയും മുൻ ഉദ്യോഗസ്ഥന്മാരുടെയും ഗോപാൽ സുബ്രഹ്മണ്യത്തിന്റെയുമൊക്കെ സഹായത്തോടെയും ചെയ്‌തു കൊണ്ടിരിക്കുന്നത്. (ജനയുഗം, ഒക്ടോബർ 8, 2014)\nPosted by Brp Bhaskar at Wednesday, October 08, 2014 No comments:


ഐപിഎല് നടക്കുമോ ഇല്ലയോ; ഭാവി ചൊവ്വാഴ്‍ച അറിയാം | IPL 2020 BCCI and Franchises To Decide future on Tuesday\nഐപിഎല് ഉപേക്ഷിക്കുമോ ഇല്ലയോ; ഭാവി ചൊവ്വാഴ്‍ച അറിയാം\nMumbai, First Published 21, Mar 2020, 3:41 PM IST\nകോണ്‍ഫറന്‍സ് കോളിലൂടെയാണ് ബിസിസിഐയും ഫ്രാഞ്ചൈസികളും ഇക്കാര്യം ചർച്ച ചെയ്യുകയെന്ന് വാർത്താ ഏജന്‍സിയായ എഎന്‍ഐ\nമുംബൈ: ഇന്ത്യന് പ്രീമിയർ ലീഗിന്‍റെ ഭാവി ചർച്ച ചെയ്യാന് ചൊവ്വാഴ്‍ച നിർണായക യോഗം. കോണ്‍ഫറന്‍സ് കോളിലൂടെയാണ് ബിസിസിഐയും ഫ്രാഞ്ചൈസികളും ഇക്കാര്യം ചർച്ച ചെയ്യുകയെന്ന് വാർത്താ ഏജന്‍സിയായ എഎന്‍ഐ റിപ്പോർട്ട് ചെയ്തു.\nRead more: ഐപിഎല് നടക്കുമോ?; നിലപാട് വ്യക്തമാക്കി കേന്ദ്ര കായികമന്ത്രി\nഏപ്രില് 15 വരെ സീസണ് നിർത്തിവക്കാന് മാർച്ച് 13ന് ബിസിസിഐ തീരുമാനമെടുത്തിരുന്നു. മാർച്ച് 29നായിരുന്നു സീസണ് ആരംഭിക്കേണ്ടിയിരുന്നത്. കൊവിഡ് 19 വ്യാപനത്തിന്‍റെ പശ്ചാത്തലത്തില് ജീവനക്കാരോട് വീട്ടിലിരുന്ന് ജോലി ചെയ്യാന് ബിസിസിഐ നിർദേശിച്ചിരുന്നു. ബിസിസിഐ തലവന് സൌരവ് ഗാംഗുലി അടക്കമുള്ളവരും ഓഫീസ് വിട്ടു. മുംബൈയിലെ ബിസിസിഐ ആസ്ഥാനം അടച്ചതോടെയാണ് യോഗം കോണ്‍ഫറന്‍സ് കോള് വഴിയാക്കാന് തീരുമാനിച്ചത്.\nഐപിഎല്ലില് വിദേശ താരങ്ങളുടെ ഉള്‍പ്പടെ പങ്കാളിത്തം അനിശ്ചിതത്വത്തിലാണ്. ഇന്ത്യയിലേക്ക് യാത്ര ചെയ്യേണ്ട എന്ന് ക്രിക്കറ്റ് ഓസ്ട്രേലിയ താരങ്ങളോട് നിർദേശിച്ചു എന്ന് റിപ്പോർട്ടുകളുണ്ടായിരുന്നു. എന്നാല് ഐപിഎല് നടക്കുമെങ്കില് വാർണർ കളിക്കാനെത്തുമെന്ന് അദേഹത്തിന്‍റെ മാനേജർ വ്യക്തമാക്കി. ചെന്നൈ സൂപ്പർ കിംഗ്സ് അടക്കമുള്ള ടീമുകള് പരിശീലന ക്യാമ്പ് ഇതിനകം അടച്ചു. നായകന് എം എസ് ധോണി അടക്കമുള്ളവർ നാട്ടിലേക്ക് മടങ്ങി.


ഡി.വൈ.എഫ്.ഐക്കെതിരെ അഡ്വ. ഫാത്തിമ തഹ്‍ലിയ\n'മതസംഘടനക്ക് പ്രവർത്തന സ്വാതന്ത്ര്യമില്ലാതിരിക്കാൻ യു.പി ആയി മാറിയോ നമ്മുടെ നാട്?'; ഡി.വൈ.എഫ്.ഐക്കെതിരെ അഡ്വ. ഫാത്തിമ തഹ്‍ലിയ\nകാസര്‍കോഡ് എസ്.കെ.എസ്.എസ്.എഫ് പതാക ഉയർത്തുന്നത് ഡി.വൈ.എഫ്.ഐ പ്രവർത്തകർ തടഞ്ഞ സംഭവത്തില് രൂക്ഷ വിമര്‍ശനവുമായി അഡ്വ. ഫാത്തിമ തഹ്‍ലിയ\n27 Dec, 2020 at 02:13 PM\nകാസര്‍കോഡ് എസ്.കെ.എസ്.എസ്.എഫ് പതാക ഉയർത്തുന്നത് ഡി.വൈ.എഫ്.ഐ പ്രവർത്തകർ തടഞ്ഞ സംഭവത്തില് രൂക്ഷ വിമര്‍ശനവുമായി എം.എസ്.എഫ് അഖിലേന്ത്യ വൈസ് പ്രസിഡന്‍റ് അഡ്വ. ഫാത്തിമ തഹ്‍ലിയ. കേരളത്തിലെ പ്രബല മതസംഘടനക്ക് പോലും പ്രവർത്തന സ്വാതന്ത്ര്യമില്ലാതിരിക്കാൻ ഉത്തർപ്രദേശ് ആയി മാറിയോ നമ്മുടെ നാട് എന്നും മുസ്‍ലിം സമുദായത്തിന്‍റെ അട്ടിപ്പേർ ലീഗിനിലെന്ന് പറയുന്ന പിണറായി വിജയൻ കേരളത്തിന്‍റെ അട്ടിപ്പേർ സഖാക്കൾക്ക് ഇല്ലെന്ന് കൂടെ പറയാൻ തയ്യാറാകുമോയെന്നും തഹ്‍ലിയ ചോദിച്ചു.\nഎസ്.കെ.എസ്.എസ്.എഫിന്‍റെ പതാകദിനമായ ഇന്ന് സുന്നി വിദ്യാർത്ഥി സംഘടനാ പ്രവർത്തകർക്ക് നേരെ അക്രമം അഴിച്ചു വിട്ട സ്വന്തം പാർട്ടിക്കാരെ തള്ളിപ്പറയാൻ മുഖ്യമന്ത്രി തയ്യാറാകണമെന്നും അഡ്വ. ഫാത്തിമ തഹ്‍ലിയ ആവശ്യപ്പെട്ടു.\nകാസര്‍കോട് എസ്.കെ.എസ്.എസ്.എഫ് പതാക ഉയർത്തുന്നത് ഡി.വൈ.എഫ്.ഐ തടഞ്ഞു; വീഡിയോ\nഎസ്.കെ.എസ്.എസ്.എഫ് പതാക ഉയർത്തുന്നത് ഡി.വൈ.എഫ്.ഐ തടയുന്ന വാർത്ത വീഡിയോ സഹിതം പുറത്ത് വന്നിരിക്കുന്നു. കേരളത്തിലെ പ്രബല മതസംഘടനക്ക് പോലും പ്രവർത്തന സ്വാതന്ത്ര്യമില്ലാതിരിക്കാൻ ഉത്തർപ്രദേശ് ആയി മാറിയോ നമ്മുടെ നാട്? മുസ്ലിം സമുദായത്തിന്റെ അട്ടിപ്പേർ ലീഗിനിലെന്ന് പറയുന്ന പിണറായി വിജയൻ കേരളത്തിന്റെ അട്ടിപ്പേർ സഖാക്കൾക്ക് ഇല്ലെന്ന് കൂടെ പറയാൻ തയ്യാറാകുമോ? പതാക ദിനവുമായി ബന്ധപ്പെട്ട പ്രചരണങ്ങൾക്കിറങ്ങിയ സുന്നി വിദ്യാർത്ഥി സംഘടന പ്രവർത്തകർക്ക് നേരെ അക്രമം അഴിച്ചു വിട്ട സ്വന്തം പാർട്ടിക്കാരെ തള്ളിപ്പറയാൻ മുഖ്യമന്ത്രി തയ്യാറാകണം.\nSKSSF à´ªà´¤à´¾à´ à´à´¯àµ¼à´¤àµà´¤àµà´¨àµà´¨à´¤àµ DYFI à´¤à´à´¯àµà´¨àµà´¨ à´µà´¾àµ¼à´¤àµà´¤ à´µàµà´¡à´¿à´¯àµ à´¸à´¹à´¿à´¤à´ à´ªàµà´±à´¤àµà´¤àµ à´µà´¨àµà´¨à´¿à´°à´¿à´àµà´àµà´¨àµà´¨àµ. à´àµà´°à´³à´¤àµà´¤à´¿à´²àµ à´ªàµà´°à´¬à´² à´®à´¤à´¸à´à´à´à´¨à´àµà´àµ à´ªàµà´²àµà´...\nPosted by Fathima Thahiliya on Sunday, December 27, 2020


15 വർഷത്തെ കാത്തിരിപ്പ്, വെല്ലുവിളി\nBy Aravind S Sasi.23 Nov, 2019\nഎങ്ങനെയാണ് ഒത്ത സെരുപ്പ് ഏഴ് പോലൊരു സിനിമ?\nപാർത്ഥിപൻ - ഒത്ത സെരുപ്പ് സൈസ്7എന്ന സിനിമയ്ക്കായി കാത്തിരുന്നത് 15 വർഷങ്ങളാണ് കഥയും പരിസരവും സാഹചര്യവും എല്ലാം നേരത്തെ തീരുമാനിച്ചിരുന്നു. എഴുത്തും തുടങ്ങിയിരുന്നു. എന്നാൽ എഴുതുമ്പോൾ എല്ലാ കഥാപാത്രങ്ങളും സിനിമയിൽ ഉണ്ടായിരുന്നു. പക്ഷെ ഒരു ഘട്ടത്തിൽ അവരെ ഒഴിവാക്കാൻ തീരുമാനിച്ചു. അതാലോചിച്ച് ഉറപ്പിക്കാൻ മാത്രം എത്രയോ നാൾ വേണ്ടി വന്നു.\nസങ്കീർണമായ ത്രില്ലർ സിനിമയെ എങ്ങനെ ഒരു അഭിനേതാവിൽ മാത്രമായി നിർത്താനുള്ള ധൈര്യമുണ്ടായി?\nഒറ്റ കഥാപാത്രമായി തുടങ്ങിയതല്ല. പക്ഷെ ഒടുവിൽ അങ്ങനെ തീരുമാനിക്കപ്പെട്ടു. എത്രയോ കാലമായി അന്താരാഷ്ട്ര ചലച്ചിത്ര മേളകൾ കാണുകയും വിലയിരുത്തുകയും ചർച്ച ചെയ്യുകയും ചെയ്യുന്നു. ലോക സിനിമയിൽ എത്രയോ പരീക്ഷണങ്ങൾ വരുന്നു. പല സിനിമകളും സ്വാധീനിച്ചിട്ടുണ്ട്. ചിലത് വിട്ടുമാറാതെ കൂടെ തന്നെ ഉണ്ടായിരുന്നു. അങ്ങനെ പലതിൽ നിന്നായാണ് പഠിച്ചത്. ഒരു ധൈര്യത്തിന് ഇറങ്ങി. പലരും പിന്തിരിപ്പിക്കാൻ ശ്രമിച്ചപ്പോൾ ചർച്ചകൾ ഒഴിവാക്കി. പിന്നെ ഞാൻ തന്നെ നിർമ്മിച്ചത് കൊണ്ട് മറ്റാരോടും ബാദ്ധ്യത പെടേണ്ടി വന്നില്ല. വിശദീകരണങ്ങൾ നൽകേണ്ടതായും വന്നില്ല.\nചിത്രത്തിന്റെ പ്രമേയം, തമിഴ്നാട്ടിൽ സ്വീകരിച്ചോ ?\nഞാനൊരു സാധാരണക്കാരനാണ്. സമൂഹത്തിൽ ജീവിക്കുന്ന സാധാരണ മനുഷ്യൻ.അതുകൊണ്ടു തന്നെ നീതിയും ന്യായവും നിയമവുമൊക്കെ അനുഭവിക്കുകയും ചെയ്യുന്നുണ്ട്. ജാതിയും മതവും പണവുമൊക്കെ വ്യക്തി ജീവിതത്തെ സ്വാധീനിക്കും. എത്ര തന്നെ അല്ലെന്നു പറഞ്ഞാലും അതൊക്കെ യാഥാർത്ഥ്യമാണ്. അതുകൊണ്ടു തന്നെ പ്രമേയം തിരഞ്ഞെടുക്കാൻ ബുദ്ധിമുട്ടുണ്ടായില്ല. ത്രില്ലർ സിനിമയാകുമ്പോൾ ജനങ്ങൾ സാധാരണ സ്വീകരിക്കുമല്ലോ. പിന്നെ ഒറ്റയാൾ അഭിനയിക്കുന്നുവെന്നത്. അതും ജനങ്ങൾ അംഗീകരിച്ചതിന് തെളിവാണ് ആഴ്ചകളോളം തമിഴ്നാട്ടിൽ ചിത്രം തിയറ്ററുകളിൽ ഓടിയത്.\nപരീക്ഷണം വെല്ലുവിളിയല്ലേ, പ്രത്യേകിച്ച് ഏറ്റവും അധികം പണം ചെലവഴിച്ച് സിനിമകൾ നിർമ്മിക്കുന്ന തമിഴിൽ?\nതമിഴിൽ ചെറിയ ബജറ്റിലും ചിത്രങ്ങൾ വരുന്നുണ്ട്. പക്ഷെ കൂടുതൽ അറിയപ്പെടുന്നത് ബിഗ് ബജറ്റ് ചിത്രങ്ങളാണെന്നു മാത്രം. അതിന് അവർ നൽകുന്ന പരസ്യമാണ് പ്രശസ്തി നൽകുന്നത്. അതൊന്നും തെറ്റല്ല. ഇതും ഒരു വ്യവസായമാണ്. എല്ലാ പരീക്ഷണങ്ങളും വെല്ലുവിളികളാണ്. ജയ പരാജയങ്ങൾ സ്വീകരിക്കാൻ തീരുമാനിച്ചാൽ വെല്ലുവിളികൾ ഒന്നുമല്ലാതെയാകും. ഒരു തീരുമാനമെടുത്തു. അത് സ്വീകരിക്കേണ്ടത് ജനങ്ങളാണ്. കഴിവിന്റെ പരമാവധി പ്രവർത്തിച്ചു. പിന്നീട് കാത്തിരുന്നു. സ്വന്തം സിനിമയാകുമ്പോൾ ടെൻഷനൊക്കയുണ്ടാകുമല്ലോ. അങ്ങനെ കാത്തിരിപ്പിനൊടുവിൽ സിനിമ റിലീസായി. ജനങ്ങൾ ഏറ്റെടുത്തു. ഇവിടെ അന്താരാഷ്ട്ര മേളയിലും പങ്കെടുത്തു.\nരാജ്യാന്തര മേളയിലെ പ്രദർശനത്തെ എങ്ങനെ കാണുന്നു?\nമികച്ച പ്രതികരണമാണുണ്ടായത്. പലരും നേരിട്ട് വന്ന് അഭിനന്ദിച്ചു. ഏതൊക്കെയോ നാട്ടിലുള്ളവർ. അവർക്കൊക്കെ സിനിമ ഇഷ്ടപ്പെടുമ്പോൾ എങ്ങനെ സന്തോഷിക്കാതിരിക്കാനാകും. ഇതുവരെ രാജ്യാന്തര മേളയിൽ മറ്റുള്ളവരുടെ ചിത്രങ്ങൾ കാണുകയായിരുന്നു. കൈയടിക്കുകയായിരുന്നു. ഇന്ന് എന്റെ സിനിമ മികച്ച പ്രേക്ഷകരുടെ മുന്നിൽ പ്രദർശിപ്പിക്കുന്നു. മികച്ച പ്രതികരണം നേടുന്നു. സന്തോഷം. സന്തോഷം.


ടെറസില് മുല്ലകൃഷി ചെയ്ത് ആദായം നേടാം – Koottukari\nടെറസില് മുല്ലകൃഷി ചെയ്ത് ആദായം നേടാം\n15 July 2020 15 July 2020 Krishna R\t0 Comments\tcultivation, jasmine\nകേരളത്തിന്‍റെ കാലാവസ്ഥയ്ക്ക് അനുകൂലമായ കൃഷിയാണ്\nമുല്ല. മുല്ല പൂക്കള്‍ക്ക് നാം ഇപ്പോള് ആശ്രയിക്കുന്നത് തമിഴ്നാടിനെയാണ്.ക്ഷേത്രത്തിലെ ചടങ്ങുകള്,വിവാഹം എന്നിവയ്ക്ക് ഒഴിച്ചുകൂട്ടാന് പറ്റാത്ത ഒന്നാണ് മുല്ലപ്പൂവ്. മാത്രമല്ല മുല്ലപ്പൂവില് നിന്ന് ഉല്‍പാദിപ്പിക്കുന്ന ജാസ്മിന് എണ്ണയ്ക്ക് വിദേശരാജ്യങ്ങളില് വന് ഡിമാന്‍റ് ആണ് വിദേശനാണ്യം തേടിത്തരാന് സാധ്യമായ മുല്ലയുടെ കൃഷി കൃഷിരീതികള് നമുക്ക് പരിചയപ്പെടാം.\nഎന്നും പുഷ്പിക്കുകയും കുറ്റിച്ചെടിയായി വളരുന്ന കുറ്റിമുല്ല അനായാസം ടെറസില് നമുക്ക് വളര്‍ത്താവുന്നതാണ്\nഒന്നരയടി ഉയരമുള്ള ചെടിചട്ടികളില് അടിയില് രണ്ട് തൊണ്ടുകള് മലര്‍ത്തിയടുക്കി അതിന് മുകളില് മേല്‍മണ്ണ്,ചാണകപ്പൊടി,മണല്,വേപ്പിന് പിണ്ണാക്ക് എന്നിവ ചേര്‍ത്തിളക്കിയ മിശ്രിതം മുക്കാല് ഭാഗത്തോളം നിറയ്ക്കുക. അതിലേക്ക് കുറ്റി മുല്ല ചെടി നടുക. ദിവസവും രണ്ട് നേരം മുല്ലച്ചെടിക്ക് നനച്ച്കൊടുക്കാന് മറക്കരുത്.\nമൂന്ന് മാസത്തിനുള്ളില് മുല്ല പുഷ്പിക്കാന് തുടങ്ങും. ഒരു വര്‍ഷത്തിനുള്ളില് തന്നെ മുല്ലയില് നിന്ന് ആദായം ലഭിച്ച് തുടങ്ങും. പതിനഞ്ച് വര്‍ഷം വരെ നമുക്ക് ഒരു മുല്ലച്ചെടിയില് നിന്ന് ആദായം ലഭിക്കും. എത്രസംരക്ഷണം മുല്ലയക്ക് നമ്മള് നല്‍കുന്നവോ അത്രത്തോളും ആദായവും മുല്ലയില് നിന്ന് ലഭിക്കും.\nതറനിരപ്പില് നിന്ന് ഒരടി ഉയരത്തില് വെച്ച് ശാഖകള് മുറിച്ച് നീക്കണം (പ്രൂണിംഗ്) . ഡിസംബര് മാസത്തില് പ്രൂണിംഗ് നടത്തുന്നതാണ് അഭികാമ്യം. ഇങ്ങനെ ചെയ്യുന്നത് ചെടികളില് നിന്ന് നല്ല ആദായം ലഭിക്കാന് ഇടയാക്കും.\nമാസത്തില് ഒരിക്കല് ചാണകപ്പൊടി ഇട്ടുകൊടുത്താല് മുല്ല നല്ലത് പോലെ വളരുകയും പുഷ്പിക്കുകയും ചെയ്യും. 17:17:17 കോപ്ലംക്സ് ഒരു സ്പൂണ് ചേര്‍ത്ത് കൊടുക്കുന്നത് മുല്ലമൊട്ട് വണ്ണിക്കാന് നല്ലതാണ്.\n← സമാനതകളില്ലാത്ത ‘സമ’ത്തിന്റെ കലാശകൊട്ട്.\nഭാവനയുടെ ‘കെ.ജി.എഫ്’ നെഞ്ചിലേറ്റി ആരാധകര് →\nഅടുക്കളത്തോട്ടത്തില് നടാം തക്കാളി\nകറി വേപ്പില കൃഷിക്ക് എന്തൊക്കെ കാര്യങ്ങൾ ശ്രദ്ധിക്കണം??


തൃശൂര്: സംഘടനാ രംഗത്ത് വലിയ പൊളിച്ചെഴുത്ത് വേണമെന്ന് സി.പി.എം പോളിറ്റ് ബ്യൂറോ അംഗം എസ്. രാമചന്ദ്രന്‍പിള്ള. ഇതിനുള്ള പരിശോധനക്കും തിരുത്തലിനും കഴിഞ്ഞ കേന്ദ്ര കമ്മിറ്റി യോഗം തീരുമാനിക്കുകയും അതിന് തുടക്കമിടുകയും ചെയ്തതായി അദ്ദേഹം പറഞ്ഞു. സി.പി.എം സംസ്ഥാന സമിതിയംഗമായിരുന്ന പി.ആര്. രാജന്‍െറ ചരമവാര്‍ഷിക സമ്മേളനത്തില് അനുസ്മരണ പ്രഭാഷണം നടത്തുകയായിരുന്നു അദ്ദേഹം.\nപാര്‍ട്ടി കോണ്‍ഗ്രസിന് ശേഷം ചേരുന്ന പ്ലീനം കഴിഞ്ഞാല് രാഷ്ട്രീയ സംഘടനാ രംഗത്തുള്ള കാഴ്ചപ്പാട് കൂറേക്കൂടി ശാസ്ത്രീയവും തീക്ഷ്ണവും കാലാനുസൃതവും തെളിമയും ഉള്ളതാകും. സംഘടനാരംഗത്ത് എവിടെയോ പോരായ്മും പിശകുമുണ്ട്. നേതാക്കളുടെ ശൈലിയിലും ജീവിതരീതിയിലും പോരായ്മയുണ്ട്. രാഷ്ട്രീയ നയരേഖ ഭേദഗതികള്‍ക്കും അഭിപ്രായങ്ങള്‍ക്കും 10 ലക്ഷം അംഗങ്ങള്‍ക്കും ഒരുലക്ഷം ഘടകങ്ങള്‍ക്കും അയച്ചിരിക്കുകയാണ്.\nഅതിതീക്ഷ്ണമായ ആത്മപരിശോധനയാണ് സംഘടനാരംഗത്ത് നടത്താനുള്ളത്. പ്രാദേശിക കക്ഷികളടക്കമുള്ള മതനിരപേക്ഷ- ഇടതുപക്ഷ പാര്‍ട്ടികളുമായി സഹകരിച്ചിട്ടും പാര്‍ട്ടിക്കോ ഇടതുപക്ഷ പ്രസ്ഥാനങ്ങള്‍ക്കോ കരുത്താര്‍ജിക്കാന് കഴിഞ്ഞില്ലന്നും എസ്.ആര്.പി ചൂണ്ടിക്കാട്ടി. സി.പി.എം അടക്കമുള്ള ഇടതുപക്ഷ പാര്‍ട്ടികളുടെ പിറകോട്ടടിയും ചോര്‍ച്ചയും അടിയന്തരമായി പരിഹാരം കാണേണ്ട പ്രശ്നമാണെന്നും അദ്ദേഹം പറഞ്ഞു.\nകോര്‍പറേറ്റുകളുടെയും വര്‍ഗീയതയുടെയും കൂട്ടുകെട്ടായ ബി.ജെ.പി സര്‍ക്കാര് സാമൂഹിക- സാമ്പത്തിക പരിതസ്ഥിതി വലതുപക്ഷത്തേക്ക് തള്ളിവിട്ടു. സമ്പദ്‌വ്യസ്ഥയുടെ എല്ലാ മേഖലകളിലും വിദേശമൂലധനം കടന്നുവന്നു. കോണ്‍ഗ്രസിനെയോ മതനിരപേക്ഷ ശക്തികളെയോ ആശ്രയിച്ച് ബി.ജെ.പിയെ ഒഴിവാക്കാനാവില്ലന്ന് അനുഭവങ്ങള് പരിശോധിച്ചതില് വ്യക്തമാകുന്നു. ഇടതുപക്ഷത്തിന് കരുത്താര്‍ജിക്കണമെങ്കില് നവ ഉദാരവത്കരണത്തിനെ എതിര്‍ക്കുന്ന ജനങ്ങളെ വര്‍ഗീയതക്കെതിരായ സമരത്തിനൊപ്പം അണിനിരത്തേണ്ടതുണ്ടെന്നും എസ്.ആര്.പി അഭിപ്രായപ്പെട്ടു.\nബി.ജെ.പി ആസ്ഥാനത്തിന് മുന്നില് ‘ബീഫ് പിക്നിക്’ നടത്താന് ശ്രമം


കേരളത്തിൽ ഇന്ന് 1989 പേര്‍ക്ക് കോവിഡ്;1865 പേര്‍ക്ക് രോഗമുക്തി | janakeeyam\nPosted on March 25, 2021 March 25, 2021 Author janakeeyam21@gmail.com\tComment(0)\nകഴിഞ്ഞ 24 മണിക്കൂറിനിടെ 51,027 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 3.9 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 1,28,61,734 സാമ്പിളുകളാണ് പരിശോധനയ്ക്കായി അയച്ചത്.കഴിഞ്ഞ ദിവസങ്ങളിലുണ്ടായ 12 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4539 ആയി.\n15 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 8, കൊല്ലം 3, തിരുവനന്തപുരം, കോഴിക്കോട്2വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.രോഗം സ്ഥിരീകരിച്ച് ചികിത്സയിലായിരുന്ന 1865 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 175, കൊല്ലം 135, പത്തനംതിട്ട 104, ആലപ്പുഴ 111, കോട്ടയം 128, ഇടുക്കി 59, എറണാകുളം 171, തൃശൂര് 185, പാലക്കാട് 45, മലപ്പുറം 185, കോഴിക്കോട് 296, വയനാട് 43, കണ്ണൂര് 147, കാസര്‍ഗോഡ് 81 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 24,380 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 10,82,668 പേര് ഇതുവരെ കോവിഡില് നിന്നും മുക്തി നേടി.\nകേരളത്തില് ഇന്ന് 17,983 പേര്‍ക്ക് കോവിഡ്-19 സ്ഥിരീകരിച്ചു. തൃശൂര് 2784, എറണാകുളം 2397, തിരുവനന്തപുരം 1802, കൊല്ലം 1500, കോട്ടയം 1367, കോഴിക്കോട് 1362, പാലക്കാട് 1312, മലപ്പുറം 1285, ആലപ്പുഴ 1164, ഇടുക്കി 848, കണ്ണൂര് 819, പത്തനംതിട്ട 759, വയനാട് 338, കാസര്‍ഗോഡ് 246 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ സാമ്പിളുകളാണ് 1,10,523 പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 422 തദ്ദേശ […]


സ്ത്രീധന പീഡനം; മരുമകളെ അമ്മായിയമ്മ മണ്ണെണ്ണ ഒഴിച്ച് കത്തിച്ചു\nNoida, First Published 28, Dec 2018, 11:08 AM\nചഞ്ചലിന്റെ സഹോദരന് യശ്പാൽ ശർമ്മ നല്‍കിയ പരാതിയുടെ അടിസഥാനത്തിലാണ് രാജ്കുമാരിക്കെതിരെ കേസെടുത്തിരിക്കുന്നത്.\nനോയിഡ: സ്ത്രീധനം ആവശ്യപ്പെട്ട് നടന്ന കലഹത്തിനൊടുവില് മരുമകളെ അമ്മായിയമ്മ മണ്ണെണ്ണ ഒഴിച്ച് കത്തിച്ചു. ഉത്തര്‍പ്രദേശിലെ നോയിഡയിലുള്ള കലുപുര ഗ്രാമത്തിലാണ് സംഭവം നടന്നത്. ചഞ്ചല്(30)എന്ന യുവതിക്കാണ് ഗുരുതരമായി പൊള്ളലേറ്റത്. സംഭവത്തെ തുടര്‍ന്ന് അമ്മായിയമ്മ രാജ്കുമാരി ഒളിവിലാണെന്നും ഇവര്‍ക്ക് വേണ്ടിയുള്ള അന്വേഷണം നടന്നു വരികയാണെന്നും പൊലീസ് അറിയിച്ചു. ചഞ്ചലിന്റെ സഹോദരന് യശ്പാൽ ശർമ്മ നല്‍കിയ പരാതിയുടെ അടിസഥാനത്തിലാണ് രാജ്കുമാരിക്കെതിരെ കേസെടുത്തിരിക്കുന്നത്.\n2010ലാണ് ഇതേ ഗ്രാമത്തിലെ തന്നെ ത്രിഭൂവൻ എന്ന യുവാവുമായി ചഞ്ചലിന്റെ വിവാഹം കഴിഞ്ഞത്. വിവാഹം കഴിഞ്ഞ് ഏതാനും ദിവസങ്ങൾക്ക് ശേഷം ത്രിഭൂവന് പുതിയ ബിസിനസ് തുടങ്ങുന്നതിനായി അഞ്ച് ലക്ഷം രൂപ ചഞ്ചലിനോട് ആവശ്യപ്പെട്ടു. എന്നാൽ തുക നൽകാൻ സാധിക്കാത്തതിനാൽ രാജ്കുമാരി ചഞ്ചലിനെ മാനസികമായും ശാരീരികമായും ഉപദ്രവിക്കാൻ തുടങ്ങി. ശേഷം ഡിസംബർ 25ന് ഇക്കാര്യം ആവശ്യപ്പെട്ട് അമ്മായിയമ്മ വഴക്കുണ്ടാക്കുകയും രോക്ഷം പൂണ്ട് യുവതിയെ മണ്ണെണ്ണ ഒഴിച്ച് കത്തിക്കുകയും സ്ഥലത്ത് നിന്ന് ഓടി രക്ഷപ്പെടുകയുമായിരുന്നു. ശബ്ദം കേട്ടെത്തിയ നാട്ടുകാരാണ് ചഞ്ചലിനെ ആശുപത്രിയിൽ എത്തിച്ചത്.\nഅതേ സമയം യുവതിക്ക് ശരീരത്തിന്റെ 75 ശതമാനവും പൊള്ളലേറ്റിട്ടുണ്ടെന്നും നില ഗുരുതരമാണെന്നും ആശുപത്രി വൃത്തങ്ങൾ അറിയിച്ചു. സംഭവം നടക്കുന്നതിന് മുമ്പ് ചഞ്ചൽ തന്നെ വിളിച്ചിരുന്നുവെന്നും പണം ആവശ്യപ്പെട്ട് അമ്മായി അവളെ ക്രുരമായി ഉപദ്രവിച്ചെന്നും കത്തിക്കുമെന്ന് ഭീഷണിപ്പെടുത്തിയതായും യശ്പാലിന്റെ പരാതിയിൽ പറയുന്നു. വിവാഹം കഴിഞ്ഞ നാള് മുതൽ പണം ആവശ്യപ്പെട്ട് ചഞ്ചലിനെ ചൂഷണം ചെയ്തിരുന്നുവെന്നും ത്രിഭൂവൻ മദ്യപാനിയാണെന്നും പരാതിയില് ചൂണ്ടുക്കാട്ടിട്ടുണ്ട്. ത്രിഭൂവന്, പിതാവ് പ്രകാശ്, രാജ് കുമാരി,ഭര്‍ത്തൃ സഹോദരന് സോനു എന്നിവര്‍ക്കെതിരെയാണ് കേസ് രജിസ്റ്റര് ചെയ്തിരിക്കുന്നത്.\nLast Updated 28, Dec 2018, 11:20 AM\nfire by in-laws


Mon Jun 27 2022 00:55:42 GMT+0530 (India Standard Time)\nശാസ്ത്രീയ പരിശോധനയില് ഒരു കമ്പനിയുടെ വെടിയുണ്ടക്ക് അഞ്ചു വര്‍ഷവും മറ്റ് മൂന്ന് കമ്പനികളുടെ വെടിയുണ്ടകള്‍ക്ക് 15 വര്‍ഷവും പഴക്കമുണ്ടെന്ന് കണ്ടെത്തുകയായിരുന്നു.\nBY ABH16 May 2022 3:13 AM GMT\nABH16 May 2022 3:13 AM GMT\nകോഴിക്കോട്: കോഴിക്കോട് ആളൊഴിഞ്ഞ പറമ്പില് നിന്ന് കണ്ടെത്തിയ വെടിയുണ്ടകള്‍ക്ക് പതിനഞ്ച് വര്‍ഷം വരെ പഴക്കമുണ്ടെന്ന് കണ്ടെത്തി. കഴിഞ്ഞ ബുധനാഴ്ച നെല്ലിക്കോട്ടെ ആളൊഴിഞ്ഞ പറമ്പില് നിന്ന് 266 വെടിയുണ്ടകളാണ് കണ്ടെത്തിയത്. ഇവയുെട കവര് ദ്രവിച്ച് പോയതിനാല് ബാച്ച് നമ്പരോ മറ്റ് വിവരങ്ങളോ ലഭിച്ചിരുന്നില്ല. ഇന്ത്യയിലും വിദേശത്തുമായി നാല് കമ്പനികളില് നിര്‍മ്മിച്ചവയാണിതെന്ന് കണ്ടെത്തിയിരുന്നു.\nശാസ്ത്രീയ പരിശോധനയില് ഒരു കമ്പനിയുടെ വെടിയുണ്ടക്ക് അഞ്ചു വര്‍ഷവും മറ്റ് മൂന്ന് കമ്പനികളുടെ വെടിയുണ്ടകള്‍ക്ക് 15 വര്‍ഷവും പഴക്കമുണ്ടെന്ന് കണ്ടെത്തുകയായിരുന്നു. ഒരു കവറിലെ വെടിയുണ്ടകളില് കണ്ട ചില അക്ഷരങ്ങളെ ആധാരമാക്കി നടത്തിയ അന്വേഷണത്തില് ഒരു കമ്പനിയുടെ വിശദാംശങ്ങള് ലഭിച്ചു.\nവെടിയുണ്ടകള് ആര്‍ക്കൊക്കെയാണ് വിതരണം ചെയ്തിട്ടുള്ളത് എന്ന് കണ്ടെത്താനുള്ള അന്വേഷണം പരോഗമിക്കുകയാണ്. റൈഫിള് ക്ലബുകളില് ഉപയോഗിക്കുന്ന വെടിയുണ്ടകളുടേയും അംഗീകൃത വില്‍പനശാലകളില് നിന്ന് വിറ്റുപോയ വെടിയുണ്ടകളുടെയും കണക്കുകളും അധികൃതര് ശേഖരിക്കുന്നുണ്ട്. കര്‍ണാടകയിലെ കൂര്‍ഗ് മേഖലയില് പ്രവര്‍ത്തിച്ചിരുന്ന വെടിയുണ്ട വില്‍പന കേന്ദ്രങ്ങളില് നിന്നാണോ ഇവയെത്തിച്ചതെന്നും സംശയമുണ്ട്. ഇതേ തുടര്‍ന്ന് അന്വേഷണം കര്‍ണാടകയിലേക്കും വ്യാപിപ്പിച്ചിരിക്കുകയാണ്.


ഇൻസ്റ്റാഗ്രമിൽ ദുൽ‍ക്കറിനെയും കടത്തിവെട്ടി ...\nPreetha | Tuesday, February 13, 2018 2:47 PM IST\nഒരൊറ്റ പാട്ടു കൊണ്ട് ഇന്ത്യയിലും ട്രെൻഡിങ്ങായി മാറിയ പ്രിയ ഇൻസ്റ്റാഗ്രമിൽ ദുൽ‍ക്കറിനെയും പിന്തള്ളി മുന്നേറുന്നു. കണ്ണിറുക്കി കാണിച്ച് ലോകത്തെ എല്ലാ ആളുകളുടെയും മനസ്സില് ഇടം നേടിയിരിക്കുകയാണ് പ്രിയ. ഇതോടെ ഇൻസ്റ്റഗ്രാമിൽ ഏറ്റവും കൂടുതൽ ആരാധകരുള്ള താരമായി പ്രിയ മാറിയിരിക്കുന്നു. നിലവിൽ ഇരുപത് ലക്ഷമാണ് ഇൻസ്റ്റഗ്രാമിൽ പ്രിയയുടെ ആരാധകർ. ദുൽക്കറാണ് തൊട്ടുപുറകില് 19 ലക്ഷം.\nനടി പാർവതിക്കും ഇൻസ്റ്റഗ്രാമിൽ പത്ത് ലക്ഷം ആരാധകരുണ്ട്. മഞ്ജിമ മോഹന് ഒൻപത് ലക്ഷം ഫോളോവേർസ്. കീർത്തി സുരേഷിന് അഞ്ച് ലക്ഷം.രണ്ടായിരും ഫോളോവേഴ്സ് മാത്രമുണ്ടായിരുന്ന പ്രിയയ്ക്ക് നാലു ദിവസം കൊണ്ട് 16 ലക്ഷം ഫോളോവേഴ്സിനെ ലഭിച്ചു. പാട്ടിറങ്ങിയ ശേഷം വാട്ട്സാപ്പിലും ഫെയ്സ്ബുക്കിലുമൊക്കെ മിന്നും താരമായിമാറി പ്രിയ.\nഒരു അഡാര് ലവ് എന്ന ചിത്രത്തിലെ ഒറ്റ പാട്ടാണ് പ്രിയയെ പ്രശസ്തയാക്കിയത്. ഫെയ്സ്ബുക്കിൽ അക്കൗണ്ടില്ലാത്ത പ്രിയയെ ഇൻസ്റ്റാഗ്രമിൽ നിരവധി ആളുകളാണ് തിരയുന്നത്. തൃശൂർ സ്വദേശിനിയായ പ്രിയ വിമല കോളജിലാണ് പഠിക്കുന്നത്.\nഒമര് ലുലു വീണ്ടും ക്യാംപസ് പശ്ചാത്ത ലത്തിലൊരുക്കുന്ന സിനിമയ്ക്ക് വന് പ്രചാരമാണ് കിട്ടിയിരിക്കുന്നത്.\nവിനീത് ശ്രീനിവാസന് ആലപിച്ച ‘മാണിക്യ മലരായ പൂവി’ എന്ന് തുടങ്ങുന്ന പാട്ടാണ് ലോകം മുഴുവനും എത്തിയിരിക്കുന്നത്. ഒമര് ലുലു സംവിധാനം ചെയ്യുന്ന ഒരു അഡാറ് ലവിലെ പാട്ട് ഇപ്പോള് സൂപ്പര് ഹിറ്റായത് . റഫീക്ക് തലശ്ശേരിയുടെ വരികള്‍ക്ക് ഷാന് റഹ്മാനാണ് സംഗീതം പകര്‍ന്നിരിക്കുന്നത്. നാല് ദിവസം കൊണ്ട് ഏട്ട് മില്യണ് ആളുകളാണ് പാട്ട് കണ്ടിരിക്കുന്നത്. യുട്യൂബിൽ 50 ലക്ഷം ആളുകൾ കണ്ട പാട്ട് ഇപ്പോഴും ട്രെൻഡിങ് സ്ഥാനത്ത് ഒന്നാമതാണ്.


അടുത്തിടെ മീഡിയാവണ് ചാനലില് സ്‌പെഷല് എഡിഷനില് ഒരു ഫാദര് സംസാരിക്കുകയുണ്ടായി. സഭക്കു കീഴിലുള്ള സ്‌കൂളുകളില് ചിലതൊഴികെ ശിരോവസ്ത്രം അനുവദിക്കുന്നുണ്ടെന്ന്. സി.ബി.എസ്.സി പോലുള്ള സ്‌കൂളുകളിലാണ് അനുവദിക്കാത്തതെന്നും മറ്റും. എന്റെ അനുഭവം പറയട്ടെ.\nഞാന് പഠിച്ചത് സഭക്ക് കീഴിലുള്ള എയ്ഡഡ് സ്‌കൂളിലാണ്. സ്റ്റേറ്റ് സിലബസായിരുന്നു. ഇതുവരെ അവിടെ മഫ്തയിടാന് അനുവാദം കൊടുത്തിട്ടില്ല. എനിക്ക് മുന്‍പും ആരും മഫ്തയിട്ട് പോയിട്ടുമില്ല. ഇത് എനിക്കുണ്ടായ അനുഭവമാണ്.\nശിരോവസ്ത്രം സംബന്ധിച്ച വിവാദമാണ് ഇപ്പോള് ഇതെഴുതണമെന്ന തോന്നല് ഉണ്ടാക്കിയത്. ശിരോവസ്ത്രം തീരെ അനുവദിക്കാത്ത ഒരു സ്‌കൂളില് ശിരോവസ്ത്രം ധരിച്ച് പഠനം പൂര്‍ത്തിയാക്കിയതിനെപ്പറ്റിയാണ് ഈ കഥ.\nഎഴാം തരം വരെയുള്ള പഠനം പൂര്‍ത്തിയാക്കിയപ്പോള് നാട്ടിലെ ഭേദപ്പെട്ട ഒരു സ്‌കൂളിലാക്കണമെന്ന് ഉപ്പ തീരുമാനിച്ചു. അഡ്മിഷന് ദിവസം ഉപ്പയും ഞാനും കൂടി സ്‌കൂളിലേക്ക് തിരിച്ചു. ബസ്സിറങ്ങി സ്‌കൂള് ഗേറ്റ് എത്തിയപ്പോള് ഉപ്പ പറഞ്ഞു: ''മോളെ മക്കന അഴിച്ചു മാറ്റിക്കോളൂ. ഒരു ഷാള് ഇട്ടാല് മതി. സ്‌കൂളിനെപ്പറ്റി ഏതാണ്ടൊരു ബോധ്യമുണ്ടായിരുന്ന ഉപ്പ വീട്ടില് നിന്ന് തന്നെ ഷാള് കരുതാന് പറഞ്ഞിരുന്നു. ഉപ്പ പറഞ്ഞതു പോലെ ഷാള് കഴുത്തിലിട്ട് ഞങ്ങള് സ്‌കൂളിലേക്ക് ചെന്നു. അഡ്മിഷന് നടന്നുകൊണ്ടിരിക്കുകയാണ്. എന്റെ ഊഴമെത്തി. എല്ലാവരേയും നോക്കുന്നതുപോലെ എന്നെയും നോക്കി. വേഷത്തില് പ്രത്യേകിച്ച് കുഴപ്പമൊന്നുമില്ല. അഡ്മിഷന് കിട്ടി.\nജൂണ് മാസം വന്നെത്തി. സ്‌കൂള് തുറക്കുന്ന ദിവസം ഫുള്‍കൈ ഷര്‍ട്ടും ഫുള് പാവാടയും മക്കനയും ധരിച്ച് ഞാന് സ്‌കൂളിലെത്തി. ഏതോ അന്യഗ്രഹ ജീവിയെ കണ്ടതുപോലൊരു പ്രതീതിയായിരുന്നു എല്ലാവര്‍ക്കും. പുതുതായി ചേര്‍ന്ന കുട്ടികളെ മാറ്റി നിര്‍ത്തിയിരുന്നു. അസംബ്ലിക്ക് പോകേണ്ട രീതിയൊക്കെ പറഞ്ഞു കൊടുക്കാന് വേണ്ടിയായിരുന്നു അത്. അക്കൂട്ടത്തില് നിന്ന എന്നെ സിസ്റ്റര് കൈയോടെ പിടിച്ചു. ''കുട്ടീ ഈ വേഷം ഇവിടെ പറ്റില്ലെന്നറിയില്ലേ?'' എന്നായിരുന്നു ആദ്യ ചോദ്യം. നാളെ ഈ വേഷത്തില് വരാന് പാടില്ല. ഞാന് തലയാട്ടി. അങ്ങനെ അസംബ്ലിക്കായി ബെല്ലടിച്ചു. എല്ലാവരും വരിയായി നടന്ന് ഗ്രൗണ്ടില് ചെന്നു നിന്നു. അസംബ്ലി തുടങ്ങാറായി. ഒരു സിസ്റ്റര് എന്റെ നേരെ നടന്നു വന്നു. എന്നിട്ടു പറഞ്ഞു. ''കുട്ടീ ഈ വേഷത്തില് ഇവിടെ പാടില്ല. ഇവിടത്തെ നിയമങ്ങള് അറിയില്ലേ?'' പിന്നെ ചോദ്യമിതായിരുന്നു. ''നീ ഏതു വേഷത്തിലായിരുന്നു അഡ്മിഷന് വന്നത്? ഈ വേഷത്തിലായിരുന്നോ? ഞാന് പറഞ്ഞു. ''ഈ വേഷത്തിലായിരുന്നില്ല. (ഞാനുദ്ദേശിച്ചത് യൂണിഫോമല്ല എന്ന അര്‍ഥത്തിലായിരുന്നു) ''അഡ്മിഷനു വന്നപ്പോള് ഈ വേഷം ഇവിടെ പാടില്ലെന്ന് ആരും പറഞ്ഞില്ലേ?'' എന്നതായിരുന്നു പിന്നത്തെ ചോദ്യം. ഞാന് പറഞ്ഞു ''ഇല്ല'' എന്തായാലും ഈ വേഷമിട്ട് ഇങ്ങോട്ട് വരരുതെന്ന് സിസ്റ്റര് തീര്‍ത്ത് പറഞ്ഞു.\nക്ലാസില് ചെന്നപ്പോള് ക്ലാസ് സിസ്റ്ററും അതുതന്നെയാവര്‍ത്തിച്ചു. അന്നത്തെ ദിവസം കഴിഞ്ഞു. പിറ്റേ ദിവസം ഞാന് സ്‌കൂളിലെത്തി. അതേ വേഷത്തില്. ഞാന് ക്ലാസില് കയറിയിരുന്നു. പ്രത്യേകിച്ചാരും എന്റെയടുത്ത് കൂട്ടുകൂടാന് വന്നില്ല. പകര്‍ച്ചവ്യാധിക്കാരോടുള്ളത് പോലെയായിരുന്നു എന്നോടുള്ള പെരുമാറ്റം. അസംബ്ലിക്ക് ബെല്ലടിച്ചു. പൊതുവെ ഭയം കൂടപ്പിറപ്പായ എനിക്ക് പടച്ചവന് ധൈര്യം തന്നു. ഞാന് അസംബ്ലിയിലേക്ക് നടന്നു. ഗ്രൗണ്ടിലെത്തും മുമ്പേ സിസ്റ്റര് പിടിച്ചു. ''കുട്ടി ഇവിടെ വരാന്തയില് നിന്നാല് മതി. ഈ വേഷത്തില് അസംബ്ലിയില് പോകാന് പറ്റില്ല.'' സിസ്റ്റര് പറഞ്ഞു. ഞാന് വരാന്തയുടെ മൂലയില് നിന്നു. എന്റെ കൂടെ കുറച്ച് പേര് കൂടിയുണ്ടായിരുന്നു. യൂണിഫോം കിട്ടാത്തതിനാല് കളറിട്ടു വന്നവര്. അക്കൂട്ടത്തില് എന്നെ നിര്‍ത്തി. അതായത് എന്റേത് യൂണിഫോമായി അവര് കണക്കാക്കിയില്ലെന്നര്‍ഥം. അസംബ്ലിയില് നില്‍ക്കുന്ന കുട്ടികളൊക്കെ ഒരു പ്രത്യേക നോട്ടം. ഞാനെന്തോ വലിയ തെറ്റു ചെയ്തതുപോലെ. അസംബ്ലി കഴിഞ്ഞ് എല്ലാവരും ക്ലാസ്മുറിയില് കയറി. ക്ലാസ് സിസ്റ്റര് വന്നു. ഹാജര് വിളിച്ചു. പിന്നെ നേരെ വന്നത് എന്റെ അടുത്തേക്കായിരുന്നു. ഞാന് എണീറ്റു. മൂന്നാമത്തെ ബെഞ്ചിലായിരുന്നു ഞാനിരുന്നത്. സിസ്റ്റര് പറഞ്ഞു. ''കുട്ടി ഇവിടന്ന് എണീറ്റ് ലാസ്റ്റ് ബെഞ്ചില് ഇരിക്കൂ. ഞാനെഴുന്നേറ്റ് ലാസ്റ്റ് ബെഞ്ചില് മൂലക്കിരുന്നു. 72 കുട്ടികളുണ്ടായിരുന്നു ക്ലാസില്. എന്നെക്കാള് ഉയരമുള്ള പലരും എന്റെ മുന്നിലായപ്പോള് എനിക്ക് ബോര്‍ഡും ക്ലാസ്സെടുക്കുന്നതൊന്നും കാണാന് കഴിയാതെയായി. സിസ്റ്റര് ഞാനിരിക്കുന്നിടത്തേക്ക് വീണ്ടും വന്നു. കര്‍ക്കശമായ രീതിയിലായിരുന്നു ചോദ്യം. ''എന്താ കുട്ടിയുടെ ഉദ്ദേശ്യം? പറഞ്ഞാല് മനസ്സിലാവില്ലേ?'' നാളെ ഈ വേഷത്തില് ഇവിടെ കാണരുത്.'' ഞാന് ശരിയെന്ന് മൂളി. ക്ലാസ് തുടങ്ങി കുറച്ച് കഴിഞ്ഞപ്പോള് പ്രിന്‍സിപ്പാള് വന്ന് എന്നെ പുറത്തേക്ക് വിളിച്ചു. കുറെ കാര്യങ്ങള് ചോദിച്ചു. ''കുട്ടീ ഇതിനു മുമ്പും ഇവിടെ ധാരാളം മുസ്‌ലിം കുട്ടികള് പഠിച്ചിട്ടുണ്ട്. ഇപ്പോള് പഠിക്കുന്നുമുണ്ട്. അവരെല്ലാവരും ഇവിടത്തെ നിയമങ്ങള് അനുസരിച്ചിട്ടുണ്ട്. കുട്ടിക്ക് മാത്രമെന്താ അനുസരണയില്ലാത്തത്. നിങ്ങളുടെ കൂട്ടത്തില് ഒരു തരം വസ്ത്രം ഇടുന്നവരില്ലേ? (പര്‍ദയാണ് സിസ്റ്റര് ഉദ്ദേശിച്ചത്) ഞാന് ചോദിച്ചു. ''സിസ്റ്റര് ഇടുന്നതു പോലെയുള്ളതാണോ? സിസ്റ്ററിന് ഒരു ചമ്മല് അനുഭവപ്പെട്ടു. സിസ്റ്റര് പറഞ്ഞു. ''ആ, അങ്ങനെ തന്നെ വേഷമിട്ടവരുടെ മക്കളും ഇവിടെ പഠിച്ചു പോയിട്ടുണ്ട്. അവര്‍ക്കൊന്നുമില്ലാത്ത അനുസരണക്കേടാ കുട്ടിക്ക്. എന്തായാലും നാളെ രക്ഷിതാവിനോട് വരാന് പറയണം. എന്നും പറഞ്ഞ് സിസ്റ്റര് പോയി. ഞാന് ക്ലാസില് കയറിയിരുന്നു. അടുത്ത മലയാളം പിരീഡില് ടീച്ചര് വന്നു. ഗുഡ്‌മോണിംഗ് പറഞ്ഞ് എല്ലാവരോടും ഇരിക്കാന് പറഞ്ഞ ശേഷം നേരെ വന്നത് എന്റെയടുത്തേക്കായിരുന്നു. വന്നപാടെ മഫ്ത പൊക്കി നോക്കിയിട്ട് പറഞ്ഞു. ''ഈ മുടിയൊക്കെയെന്തിനാ ആരും കാണാതെ മറച്ചു വെക്കുന്നത്. എന്നിട്ട് ടീച്ചര് സാരിത്തുമ്പ് തലയിലൂടെ ചുറ്റിയിട്ട് കുട്ടികളുടെ നേരെ തിരിഞ്ഞ് ഒരു ചോദ്യം. ''കുട്ടികളെ, ഇപ്പോ എന്നെ കാണാന് എങ്ങനെയുണ്ട്?'' കുട്ടികളെല്ലാവരും കൂടി ചിരിച്ചു. ടീച്ചറിന്റെ കളിയാക്കലില് എല്ലാവരും പങ്കുചേര്‍ന്നു. എന്റെ മനസ്സ് സങ്കടം കൊണ്ട് വിങ്ങിപ്പൊട്ടി. നാളെ ഇതുപാടില്ലെന്ന താക്കീതോടെ ടീച്ചര് പോയി. ആ ദിവസവും കഴിഞ്ഞു.\nപിറ്റേ ദിവസവും അസംബ്ലിക്ക് വരാന്തയില് തന്നെ സ്ഥാനം. അസംബ്ലി കഴിഞ്ഞ് ഗോവണിപ്പടി കയറുന്നതിനു മുന്‍പുതന്നെ പ്രിന്‍സിപ്പാള് അവിടെ തന്നെ നില്‍ക്കാന് പറഞ്ഞു. ''രക്ഷിതാവിനെ കൂട്ടി വരാന് പറഞ്ഞിട്ട് എവിടെ?'' സിസ്റ്ററുടെ ചോദ്യം. ഞാന് പറഞ്ഞു. ''വരാമെന്ന് പറഞ്ഞിട്ടുണ്ട്.'' അങ്ങനെ ഉപ്പ വരുമെന്നുള്ള പ്രതീക്ഷയില് ആ ദിവസം ഒന്നും തന്നെ പറഞ്ഞില്ല. പിറ്റേ ദിവസം വീണ്ടും പിടിയിലായി. ''ഇന്നെന്തായാലും ഉപ്പ വരും'' ഞാന് പറഞ്ഞു. കുറച്ചു സമയം കഴിഞ്ഞപ്പോള് ഉപ്പ വന്നു. എന്നെ ക്ലാസില് നിന്ന് വിളിച്ചു. പ്രിന്‍സിപ്പാളും ക്ലാസ്സ്‌സിസ്റ്ററും ഞങ്ങളുടെ അടുത്തേക്ക് വന്നു. അവര് ഉപ്പയോട് പറഞ്ഞു. ''ഈ വേഷം ഇവിടെ അനുവദിക്കില്ലെന്ന് പലവട്ടം പറഞ്ഞതാണ്. അനുസരിച്ചില്ല. അതാ നിങ്ങളോട് വരാന് പറഞ്ഞത്.'' ഞങ്ങള് കുറെ സംസാരിച്ചു. അതിനിടയില് ഞാന് ചോദിച്ചു. ''സിസ്റ്റര് തല മറക്കുന്നുണ്ടല്ലോ?'' അതു ഞങ്ങളുടെ ട്രസ്റ്റിന്റെ കല്‍പനയാണെന്നായിരുന്നു മറുപടി. എന്നാലിതു ദൈവത്തിന്റെ കല്‍പനയാണെന്ന് ഞാനും പറഞ്ഞു. സിസ്റ്റര് പറഞ്ഞു: ''ഈ വേഷം ഇവിടെ അനുവദിക്കാന് കഴിയില്ല. നാളെ കാവിയിട്ട് വന്നാല് അതും അനുവദിക്കേണ്ടതായി വരും. അതുകൊണ്ട് ഈ വേഷത്തില് ഇവിടെ പഠനം തുടരാന് അനുവദിക്കില്ല. വേണമെങ്കില് മറ്റൊരു സ്‌കൂളിലേക്ക് അഡ്മിഷന് തരാം.'' അതു പറ്റില്ലെന്ന് ഉപ്പ തീര്‍ത്തു പറഞ്ഞു. നിങ്ങള് ഡിസ്മിസ് ഓഡര് എഴുതിത്തരൂ, അപ്പോള് ഞങ്ങള് പോകാമെന്നും ഉപ്പ പറഞ്ഞു. ഇതിന് അവര് തയ്യാറായില്ല. കാരണം അതൊരു തെളിവാണല്ലോ. എന്റെ മോള് ഇവിടെത്തന്നെ പഠിക്കുമെന്ന് പറഞ്ഞ് ഉപ്പ പോയി. പിറ്റേ ദിവസം ക്ലാസ് സിസ്റ്റര് വന്നെന്നോട് പറഞ്ഞു: ''ഒന്നുകില് നീ പോകും. അല്ലെങ്കില് ഞാന് പോകും.'' ആ ദിവസം വെള്ളിയാഴ്ച ഒരു പിരീഡ് മോറല് സയന്‍സാണ്. കുറച്ചു പേര് ബുക്കെടുക്കാന് മറന്നു. അക്കൂട്ടത്തില് ഞാന് പെട്ടു. സിസ്റ്റര് വടിയെടുത്തു എല്ലാവരെയും അടിച്ചു വന്ന് എന്റെ ഊഴമെത്തി. സര്‍വ ശക്തിയുമെടുത്ത് എനിക്ക് നല്ലൊരടി തന്നു. അത് ഞാന് പ്രതീക്ഷിച്ചതാണ്. കുറച്ചു ദിവസങ്ങള്‍ക്ക് ശേഷം പറഞ്ഞതുപോലെ തന്നെ സിസ്റ്റര് പോയി. ഒരു വര്‍ഷം കഴിഞ്ഞു വന്നെങ്കിലും എന്റെ ക്ലാസില് വന്നില്ല. അങ്ങനെ ദിവസങ്ങള് കടന്നു പോയി. അസംബ്ലി, വരാന്തയില് നിന്നും ക്ലാസ്‌റൂമിലായി. എല്ലാവരും ഗ്രൗണ്ടില് അസംബ്ലി കൂടുമ്പോള് ഞാന് തനിച്ച് ക്ലാസ്സിലായിരുന്നു.\nആ അധ്യയന വര്‍ഷം കടന്നുപോയി. പിറ്റേ കൊല്ലം പകുതിയായപ്പോള് ഒരു പുതിയ സിസ്റ്റര് വന്നു. ആ സിസ്റ്റര് മാത്രം എന്നോട് കരുണയോടെ പെരുമാറി. അതെന്തുകൊണ്ടാണെന്നറിയില്ല. ഞാന് അസംബ്ലിക്ക് പോകാത്തത് സിസ്റ്ററുടെ ശ്രദ്ധയില് പെട്ടു. കാരണം തിരക്കിയപ്പോള് അനുവാദമില്ലാത്തതിനാലാണെന്ന് ഞാന് പറഞ്ഞു. സിസ്റ്റര് പ്രിന്‍സിപ്പലിനെ കണ്ടു സംസാരിച്ചു. വെയില് കൊള്ളാന് പറ്റാത്ത അസുഖക്കാര് നില്‍ക്കുന്ന സ്ഥലമുണ്ട്. അവിടെ നില്‍ക്കാന് ആദ്യം അനുവാദം കിട്ടി. പിന്നീട് ഗ്രൗണ്ടില് നില്‍ക്കാനുള്ള അനുവാദവും തന്നു. സ്‌കൂള് ജീവിതത്തിലെ ഓരോ പ്രയാസങ്ങളും എന്നെ മാനസികമായി തളര്‍ത്തി. തികച്ചും ഒറ്റപ്പെട്ട അവസ്ഥയായിരുന്നു. പരിപാടികളിലൊന്നും എന്നെ പങ്കെടുപ്പിക്കില്ല. അങ്ങനെ പത്താം തരം പൂര്‍ത്തിയാക്കി ഞാന് സ്‌കൂളിനോട് വിടപറഞ്ഞു.


News round up ഇന്നത്തെ പ്രധാനവാർത്തകൾ (11/10/2020)\nഇന്നത്തെ പ്രധാനവാർത്തകൾ (11/10/2020)\nസ്വർണക്കടത്ത് കേസ്: എം ശിവശങ്കറിനെ പ്രതിചേർക്കുന്ന കാര്യത്തിൽ തീരുമാനം ചൊവ്വാഴ്ച\nതിരുവനന്തപുരം സ്വർണക്കടത്ത് കേസിൽ മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം ശിവശങ്കറിനെ പ്രതി ചേർക്കുന്ന കാര്യത്തിൽ തീരുമാനം ചൊവ്വാഴ്ച.\nസ്വർണക്കടത്ത് കേസിലെ പ്രതികളെ തിരുവനന്തപുരത്തെ ജയിലിലേക്ക് മാറ്റും. സ്വപ്ന സുരേഷിനെ അട്ടക്കുളങ്ങര വനിതാ ജയിലിലേക്കും സന്ദീപിനെയും സരിത്തിനെയും പൂജപ്പുര സെൻട്രൽ ജയിലിലേക്കുമാണ് മാറ്റുന്നത്.\nസ്വപ്‌നയുടെ ബാങ്ക് ലോക്കറിലെ ഒരു കോടി ലൈഫ് മിഷൻ കമ്മീഷനല്ലെന്ന് സന്ദീപിന്റെ മൊഴി\nസ്വപ്‌നയുടെ ബാങ്ക് ലോക്കറിലെ ഒരു കോടി സംബന്ധിച്ച് കസ്റ്റംസിന് മൊഴി നൽകി സ്വർണക്കടത്ത് കേസിലെ മുഖ്യപ്രതികളിൽ ഒരാളായ സന്ദീപ് നായർ. ബാങ്ക് ലോക്കറിലെ ഒരു കോടി ലൈഫ് മിഷൻ കമ്മീഷനല്ലെന്നും സ്വർണക്കടത്തിലൂടെ ലഭിച്ച തുകയാണെന്നും സന്ദീപ് നായർ കസ്റ്റംസിന് മൊഴി നൽകി.\nപതിനേഴ് വയസുകാരന് ക്രൂരമർദനം; അമ്പിളിക്കല കൊവിഡ് സെന്ററിനെതിരെ വീണ്ടും പരാതി\nതൃശൂർ അമ്പിളിക്കല കൊവിഡ് സെന്ററിനെതിരെ വീണ്ടും പരാതി. വാഹന മോഷണത്തിന് അറസ്റ്റ് ചെയ്ത പതിനേഴ് വയസുകാരനെ ക്രൂരമായി മർദിച്ചുവെന്നാണ് പരാതി. സംഭവത്തിൽ തൃശൂർ ഈസ്റ്റ് പൊലീസ് കേസെടുത്തിട്ടുണ്ട്.\nപാലാ സീറ്റ് വിട്ടു നൽകില്ലെന്ന് മാണി സി കാപ്പൻ എംഎൽഎ. പാലാ മാണിയെ സംബന്ധിച്ച് ഭാര്യയാകും. പക്ഷേ തന്റെ ചങ്കാണ്. ജയിച്ച സീറ്റ് വിട്ടു നൽകാൻ സാധിക്കില്ലെന്നും മാണി സി കാപ്പൻ മാധ്യമങ്ങളോട് പറഞ്ഞു.\nസുപ്രിംകോടതിയിലെ രണ്ടാമനായ ജഡ്ജിക്കെതിരെ ആരോപണങ്ങൾ ഉന്നയിച്ച് ആന്ധ്രാപ്രദേശ് മുഖ്യമന്ത്രി\nജഗൻ മോഹൻ റെഡ്ഡി. ജസ്റ്റിസ് എൻ. വി രമണയ്‌ക്കെതിരായി സുപ്രിംകോടതി ചീഫ് ജസ്റ്റിസിന് കത്തയച്ചു.\nഎട്ട് പേജുള്ള കത്തിൽ എൻ.വി രമണയ്‌ക്കെതിരെ ഗുരുതര ആരോപണങ്ങൾ ഉന്നയിച്ചു.\nപത്തനംതിട്ടയിൽ കോടതികളുടെ പ്രവർത്തനം ആശങ്കയിൽ. പ്രവർത്തനം നിർത്തിവെക്കണമെന്നാവശ്യപ്പെട്ട് ബാർ അസോസിയേഷൻ ജില്ലാ കളക്ടർക്ക് കത്ത് നൽകി. അഭിഭാഷകർക്കിടയിൽ കൊവിഡ് പടരുന്ന സാഹചര്യത്തിലാണ് തീരുമാനം.\nഎറണാകുളം ജില്ലയിൽ നാല് കൊവിഡ് മരണം കൂടി റിപ്പോർട്ട് ചെയ്തു. തൃപ്പൂണിത്തുറ സ്വദേശി കേശവ പൊതുവാൾ (90), കതൃക്കടവ് സ്വദേശിനി മേരി ബാബു (69), പിറവം സ്വദേശി അയ്യപ്പൻ (82), വെണ്ണല സ്വദേശി സതീശൻ (58) എന്നിവരാണ് മരിച്ചത്. നാല് പേരും കളമശേരി മെഡിക്കൽ കോളജിൽ ചികിത്സയിലായിരുന്നു.


'കേരളത്തിന്റെ സ്‌നേഹത്തിന് നന്ദി; ലോക കിരീടം നേടാനായത് ആത്മവിശ്വാസം കൂട്ടി; ലക്ഷ്യം ഒളിമ്പിക് സ്വര് - Samakalika Malayalam\n'കേരളത്തിന്റെ സ്‌നേഹത്തിന് നന്ദി; ലോക കിരീടം നേടാനായത് ആത്മവിശ്വാസം കൂട്ടി; ലക്ഷ്യം ഒളിമ്പിക് സ്വര്‍ണം'- പിവി സിന്ധു\nBy സമകാലിക മലയാളം ഡെസ്‌ക് | Published: 09th October 2019 03:46 PM |\nLast Updated: 09th October 2019 03:46 PM | A+A A- |\nതിരുവനന്തപുരം: ലോക ബാഡ്മിന്റണ് ചാമ്പ്യന്‍ഷിപ്പില് കിരീടം നേടുന്ന ആദ്യ ഇന്ത്യന് താരമായി മാറിയ പിവി സിന്ധു തന്റെ ഭാവി പ്രതീക്ഷകളെ കുറിച്ച് മനസ് തുറന്നു. അടുത്ത വര്‍ഷം ജപ്പാനിലെ ടോക്യോയില് നടക്കാനിരിക്കുന്ന ഒളിമ്പിക്‌സില് സ്വര്‍ണം സ്വന്തമാക്കുകയാണ് തന്റെ ലക്ഷ്യമെന്ന് സിന്ധു വ്യക്തമാക്കി. കേരളത്തിന്റെ ആദരം ഏറ്റുവാങ്ങാന് എത്തിയപ്പോഴാണ് സിന്ധുവിന്റെ പ്രതികരണം.\nകേരളത്തിന്റെ സ്‌നേഹത്തിന് സിന്ധു നന്ദി പറഞ്ഞു. മലയാളികള് തരുന്ന പിന്തുണയില് സന്തോഷമുണ്ടെന്നും അവര് വ്യക്തമാക്കി.\nലോക കിരീടം നേടാനായത് ആത്മവിശ്വാസം കൂട്ടി. കാത്തിരുന്ന് നേടിയ ജയം മുന്നോട്ടുള്ള കരിയറില് പ്രചോദനമാണ്. ഒളിമ്പിക്‌സിന് മുമ്പുള്ള എല്ലാ ടൂര്‍ണമെന്റുകളും പ്രധാനമാണ്. അടുത്ത ഡെന്‍മാര്‍ക്ക് ഓപണില് തിളങ്ങാനാകുമെന്നാണ് പ്രതീക്ഷയെന്നും സിന്ധു പറഞ്ഞു.\nകേരള ഒളിമ്പിക് അസോസിയേഷനും സംസ്ഥാന കായിക വകുപ്പും സംയുക്തമായാണ് സിന്ധുവിനെ ആദരിക്കുന്ന ചടങ്ങ് സംഘടിപ്പിക്കുന്നത്. ഇന്നലെ രാത്രി തിരുവനന്തപുരത്തെത്തിയ സിന്ധുവിനെ വിമാനത്താവളത്തില് കേരള ഒളിംപിക് അസോസിയേഷന് ഭാരവാഹികളും ആരാധകരും ചേര്‍ന്ന് സ്വീകരിച്ചു. സിന്ധുവിനെ കാണാന് വിമാനത്താവള പരിസരത്തും ആരാധകര് തടിച്ചുകൂടിയിരുന്നു.\nഇന്ന് രാവിലെ പദ്മനാഭ സ്വാമി ക്ഷേത്രത്തിലും ആറ്റുകാല് ദേവീ ക്ഷേത്രത്തിലും സിന്ധു ദര്‍ശനം നടത്തി. സെറ്റും മുണ്ടുമുടുത്ത് തനി കേരളീയ വേഷത്തില് മലയാളിക്കുട്ടിയായാണ് സിന്ധു ക്ഷേത്ര ദര്‍ശനം നടത്തിയത്. സിന്ധുവിനൊപ്പം അമ്മ വിജയയുമുണ്ടായിരുന്നു.\nലോക കിരീടം നേടിയ പി വി സിന്ധുവിനെ കേരളം ഇന്ന് ആദരിക്കും. മുഖ്യമന്ത്രി പിണറായി വിജയന് പത്ത് ലക്ഷം രൂപയും ഉപഹാരവും സിന്ധുവിന് കൈമാറും.\nസ്വിറ്റ്‌സര്‍ലന്‍ഡിലെ ബേസലില് നടന്ന ലോക ചാമ്പ്യന്‍ഷിപ്പ് ഫൈനലില് ജപ്പാനീസ് സൂപ്പര് താരം നൊസോമി ഒകുഹാരയെ തോല്‍പിച്ചാണ് സിന്ധു ലോക കിരീടം നേടിയത്.\nബാഡ്മിന്റണ് പിവി സിന്ധു ആദരം ലോക കിരീടം കേരള ഒളിംപിക് അസോസിയേഷന്


മദ്യപിച്ചെത്തി അറുപതുകാരിയായ അമ്മയെ ബലാത്സംഗം ചെയ്ത മകന് ജീവപര്യന്തം തടവ് വിധിച്ചു\nVadodara, First Published 30, Apr 2019, 6:00 PM\n2017 ഒക്ടോബറിലാണ് കേസിനാസ്പദമായ സംഭവം. ഭാര്യ ഉപേക്ഷിച്ചു പോയ മദ്യപാനിയായിരുന്ന മകൻ താനുമായി ലൈംഗിക ബന്ധത്തിന് മാതാവിനെ നിരന്തരം നിർബന്ധിച്ചിരുന്നതായി പൊലീസ് പറഞ്ഞു.\nഗാന്ധിനഗർ: മദ്യപിച്ചെത്തി അറുപതുകാരിയായ അമ്മയെ ബലാത്സംഗം ചെയ്ത മകന് വിചാരണ കോടതി ജീവപര്യന്തം തടവുശിക്ഷയും പിഴയും വിധിച്ചു. വഡോദരയിലെ അഡീഷണൽ സെഷൻസ് ജഡ്ജ് എം കെ ചൗഹാനാണ് ശിക്ഷ വിധിച്ചത്. 2017 ഒക്ടോബറിലാണ് കേസിനാസ്പദമായ സംഭവം. ഭാര്യ ഉപേക്ഷിച്ചു പോയ മദ്യപാനിയായിരുന്ന മകൻ താനുമായി ലൈംഗിക ബന്ധത്തിന് മാതാവിനെ നിരന്തരം നിർബന്ധിച്ചിരുന്നതായി പൊലീസ് പറഞ്ഞു.\n2017 ഒക്ടോബർ 16ന് രാത്രി മദ്യപിച്ചെത്തിയ 42കാരകനായ മകൻ അമ്മയെ ബലാത്സംഗം ചെയ്യുകയും ശരീര ഭാഗങ്ങളിൽ ക്രൂരമായി മുറിവേൽപ്പിക്കുകയും ചെയ്തു. പിറ്റേദിവസം മകളുടെ വീട്ടിലെത്തിയ മാതാവ് നടന്ന സംഭവങ്ങൾ പറഞ്ഞു. ശേഷം പൊലീസിൽ പരാതി നൽകുകയായിരുന്നു.\nപരാതിയുടെ അടിസ്ഥാനത്തിൽ പ്രതിയെ പൊലീസ് അറസ്റ്റ് ചെയ്യുകയും വൈദ്യ പരിശോധനയ്ക്ക് വിധേയനാക്കുകയും ചെയ്തു. പൊലീസിന്റെ ചോദ്യം ചെയ്യലിൽ കുറ്റം നിഷേധിച്ച പ്രതിക്ക് മാതാവിന്റെ ശരീര ഭാഗങ്ങളിൽ മാരകമായ മുറിവുകളുണ്ടായത് എങ്ങനെ എന്ന ചോദ്യത്തിന് മറുപടി നൽകാനായില്ല. ഇതോടെ വൈദ്യ പരിശോധനയുടെ അടിസ്ഥാനത്തിൽ ഇയാൾക്കെതിരെ പൊലീസ് കുറ്റപത്രം സമർപ്പിക്കുകയായിരുന്നു.\nമെറ്റൽ ഫാബ്രിക്കേറ്ററായി ജോലി ചെയ്തു വന്നിരുന്ന പ്രതി മദ്യത്തിന് അടിമയയാതോടെയാണ് ഭാര്യ ഉപേക്ഷിച്ചു പോയത്. 2012ലാണ് ഇയാളുടെ പിതാവ് മരിക്കുന്നത്. തുടർന്ന് അമ്മയും മകനും ഒരേ വീട്ടിൽ താമസിച്ചു വരികയായിരുന്നു.\nLast Updated 30, Apr 2019, 6:03 PM


മനു ശിവജി (Manu Shivaji): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Manu Shivaji\nയുവചലച്ചിത്ര താരമാണ് മനു ശിവജി. പ്രശസ്ത ചലച്ചിത്രതാരം ശിവജി ഗുരുവായൂരിന്റെ മകനാണ്.കൊച്ചിന് സിത്താര സംവിധാനം ചെയ്ത പുഴ ഡോട്ട് എച്ച്റ്റുഒ എന്ന ചിത്രത്തിലാണ് ആദ്യമായി അഭിനയിക്കുന്നത്. പുഴ മലിനീകരണത്തെക്കുറിച്ചാണ് ചിത്രം പറയുന്നത്.മണി... ReadMore\nയുവചലച്ചിത്ര താരമാണ് മനു ശിവജി. പ്രശസ്ത ചലച്ചിത്രതാരം ശിവജി ഗുരുവായൂരിന്റെ മകനാണ്.കൊച്ചിന് സിത്താര സംവിധാനം ചെയ്ത പുഴ ഡോട്ട് എച്ച്റ്റുഒ എന്ന ചിത്രത്തിലാണ് ആദ്യമായി അഭിനയിക്കുന്നത്. പുഴ മലിനീകരണത്തെക്കുറിച്ചാണ് ചിത്രം പറയുന്നത്.മണി എന്നായിരുന്നു ചിത്രത്തില് മനു അവതരിപ്പിച്ച കഥാപാത്രത്തിന്റെ പേര്. പിന്നീട് നവാഗതനായ നിതീഷ് കെ നായര് സംവിധാനം ചെയ്ത സമാധാനത്തിന്റെ വെള്ളരിപ്രാവുകള് എന്ന ചിത്രത്തില് അഭിനയിച്ചു. സക്കൂള് പ്രണയകഥ പറഞ്ഞ ചിത്രത്തില് നെഗറ്റീവ് സ്വഭാവമുള്ള കഥാപാത്രത്തെയാണ് അവതരിപ്പിച്ചത്. അച്ഛന്റെ അഭിനയപാരമ്പര്യം കൈമുതലായുള്ള മനു മികച്ച കഥകളി നടന്‍കൂടിയാണ്. കേരള കലാമണ്ഡലത്തിലാണ് പഠിച്ചത്. സ്ക്കൂളില്...\nDirected by സെബിന്\nമനു ശിവജി അഭിപ്രായം


Fire accident at Meesappulimala | കൊരങ്ങിണി വനത്തിൽ മനുഷ്യജീവനുകൾ കത്തിയമരുമ്പോൾ മകന്റെ വാഴിക്കൽ ചടങ്ങുമായി പനീർശെൽവം; ദുരന്ത വ്യാപ്തി കൂടിയത് വിവരം അറിഞ്ഞിട്ടും ഉപമുഖ്യമന്ത്രിയെ താണുവണങ്ങി നിന്ന ഉദ്യോഗസ്ഥർ അനങ്ങിയില്ല; ഉണങ്ങിയ പുൽമേടുകളിൽ തീ അതിവേഗം പടർന്നപ്പോൾ കൊക്ക നിറഞ്ഞ പ്രദേശത്ത് രക്ഷാപ്രവർത്തനം നടന്നത് ജീവൻ പണയംവച്ച്; വിവേകിനെ മരണം കൊണ്ടുപോയത് അറിയാതെ ആ ബാല്യകാല സുഹൃത്തിനെ ജീവിത പങ്കാളിയാക്കിയ ദിവ്യ; മീശപ്പുലിമലയിലെ ദുരന്തം അവശേഷിപ്പിക്കുന്ന കാഴ്ചകൾ - MarunadanMalayali.com\nMarch 13, 2018 | 01:04 PM IST | Permalink\nതേനി: മീശപ്പുലിമലയുടെ താഴ്‌വരയിലുള്ള കൊരങ്ങിണി വനത്തിൽ കഴിഞ്ഞദിവസം ഉണ്ടായത് വൻ ദുരന്തമാണ്. ഏക്കറുകളോളം വനത്തിനും പുൽക്കാടിനും തീപിടിച്ചതോടെ അവിടെ ട്രക്കിംഗിന് ഇറങ്ങിയ വനിതകളും കുട്ടികളും ഉൾപ്പെടെയുള്ള സംഘം ആപത്തിൽപ്പെട്ടു. പ്രാണരക്ഷാർത്ഥം അവർ രക്ഷപ്പെട്ടോടി. ഇതിനിടെ വിവരം പുറംലോകത്ത് എത്തിക്കാനും സഹായം തേടാനും അവരിൽ ചിലർക്ക് കഴിഞ്ഞു. എന്നാൽ ഇതറിഞ്ഞിട്ടും തേനി ജില്ലയിലെ അധികാരികൾ ഉണർന്ന് പ്രവർത്തിച്ചിരുന്നെങ്കിൽ കുറേപ്പേരുടെ ജീവനെങ്കിലും രക്ഷിക്കാൻ കഴിഞ്ഞേനേ. ഇതുണ്ടായില്ല.\nദുരന്തമുണ്ടായതിന് വിളിപ്പാടകലെ തമിഴ്‌നാട് ഉപമുഖ്യമന്ത്രി ഓ പനീർ ശെൽവത്തിന്റെ മകനെ രാഷ്ട്രീയത്തിൽ വാഴിക്കുന്ന ചടങ്ങ് നടക്കുകയായിരുന്നു അപ്പോൾ. അതിനിടെ മന്ത്രിയുടെ ആജ്ഞകൾക്ക് കാതോർത്ത് താണുവണങ്ങി നിന്ന ഉദ്യോഗസ്ഥർ ഈ ദുരന്ത വിവരം അറിഞ്ഞിട്ടും ഉണർന്ന് പ്രവർത്തിച്ചില്ല. നാട്ടുകാർ രക്ഷാപ്രവർത്തനത്തിന് ഇറങ്ങിയെങ്കിലും അവർക്ക് പരിമിതികൾ ഏറെയുണ്ടായിരുന്നു.\nവെളിച്ചത്തിന്റെ ഉൾപ്പെടെ കുറവുണ്ടായതോടെ ആപത്തിൽ പെട്ടവരെ കണ്ടെത്തുന്നത് ദുഷ്‌കരമായി. എന്നാൽ ആസമയം അധികാരികൾ ഉണരുകയും പൊലീസും ഫയർഫോഴ്‌സും സേനാവിഭാഗവുമെല്ലാം ദുരന്ത ഭൂമിയിൽ എത്തുകയും ചെയ്തിരുന്നെങ്കിൽ അത് രക്ഷാപ്രവർത്തനത്തിന് വലിയ സഹായമാകുമായിരുന്നു. ഇപ്പോൾ പതിനൊന്നോളം മരണം രേഖപ്പെടുത്തിക്കഴിഞ്ഞു. ഗുരുതരമായി പൊള്ളലേറ്റ് നിരവധിപേർ ആശുപത്രികളിൽ തീവ്രപരിചരണ വിഭാഗങ്ങളിൽ ചികിത്സയിലാണ്.\nതേനി ടൗണിൽ തമിഴ്‌നാട് ഉപമുഖ്യമന്ത്രി ഒ. പനീർശെൽവത്തിന്റെ മകൻ രവീന്ദ്രനാഥിനെ രാഷ്ട്രീയ നേതാവായി വാഴിക്കുന്ന ചടങ്ങ് ആഘോഷിക്കുന്നതിനിടെയാണ് ദുരന്ത വിവരം അവിടെ എത്തിയത്. ഈ വിവരം അറിഞ്ഞിട്ടും വാർത്ത ഭരണകൂടം കാര്യമാക്കാഞ്ഞതാണ് ദുരന്തത്തിന്റെ വ്യാപ്തി വർദ്ധിപ്പിച്ചത്. 7,070 പാവപ്പെട്ടവർക്ക് ആട്, മാട്, കോഴി ഉൾപ്പെടെ ഉപഹാരങ്ങൾ നൽകുന്ന ചടങ്ങിൽ ആയിരങ്ങൾ തടിച്ചുകൂടിയതോടെ ക്രമസമാധാന നില തകരാതെ കാക്കാൻ ജില്ലാ പൊലീസ് മേധാവിയും കളക്ടറും ഉൾപ്പെടെയുള്ള ഉദ്യോഗസ്ഥ പ്രമുഖരും തേനിയിലെത്തിയിരുന്നു. അന്തരിച്ച മുൻ മുഖ്യമന്ത്രി ജയലളിതയുടെ എഴുപതാം ജന്മദിനാചരണത്തോടനുബന്ധിച്ചാണ് 70 ന് പ്രാധാന്യം നൽകി 7,070 പേരെ ആനുകൂല്യത്തിന് തിരഞ്ഞെടുത്തത്.\nവൈകിട്ട് അഞ്ച് മുതലായിരുന്നു മന്ത്രി പുത്രന്റെ 'കിരീടധാരണ' ചടങ്ങ്. ജയലളിത ജീവിച്ചിരുന്ന കാലത്ത് യുവജനവിഭാഗം നേതാവായിരുന്ന രവീന്ദ്രനാഥിനെ പാർട്ടിയുടെ പ്രാഥമികാംഗത്വത്തിൽ നിന്ന് തന്നെ പുറത്താക്കിയിരുന്നു. മന്ത്രിമാരായ ആർ.ബി. ഉദയകുമാർ, ദിണ്ഡുക്കൽ സി. ശ്രീനിവാസൻ എന്നിവരും ചടങ്ങിനെത്തിയിരുന്നു. ഉച്ചകഴിഞ്ഞ് മൂന്നരയോടെയാണ് കൊരങ്ങിണി മലയിൽ ദുരന്തമുണ്ടായത്. ദുരന്തവാർത്ത താഴ്‌വരയിൽ എത്തിയതാകട്ടെ തേനിയിലെ ചടങ്ങ് നടക്കുന്ന അതേ സമയത്തും. എന്നാൽ ഈ സമയത്ത് ഉണർന്ന് പ്രവർത്തിക്കാൻ ഉദ്യോഗസ്ഥർ തയ്യാറായില്ല.\nപാതിവെന്ത ശരീരവുമായി ജീവനുവേണ്ടി പിടയുന്ന യുവതീ യുവാക്കൾ രക്ഷകർ എത്തിയപ്പോൾ ആദ്യം ചോദിച്ചത് കുടിവെള്ളമാണ്. എന്നാൽ മലമുകളിലേക്ക് പാഞ്ഞവർ കുടിവെള്ളമുൾപ്പെടെ ഒന്നും കരുതിയിരുന്നില്ല. വിവരം അറിഞ്ഞ് ആദ്യം രക്ഷാപ്രവർത്തകരായി എത്തിയതുകൊളുക്കുമലയിലെ തൊഴിലാളികളും സ്ഥലവാസിയായ കരസേന ഉദ്യോഗസ്ഥനുമായിരുന്നു. ഇവർ കണ്ട കാഴ്ചകൾ ഹൃദയഭേദകമായിരുന്നു. അത് ഇവരിൽ ചിലർ മൊബൈൽ ഫോണിൽ പകർത്തി സാമൂഹ്യമാധ്യമങ്ങളിലൂടെ പ്രചരിപ്പിച്ചപ്പോഴാണ് സംഭവത്തിന്റെ ഭീകരത ലോകം അറിഞ്ഞത്.\nഇതോടെ കൊരങ്ങിണിയുടെ താഴ്‌വരയിൽ നിന്ന് കൂടുതൽ ആളുകൾ കുടിവെള്ളവുമായി രക്ഷാപ്രവർത്തനത്തിന് പുറപ്പെട്ടു. 10 പേരെ ജീവനോടെ രക്ഷിച്ച് ആശുപത്രികളിൽ എത്തിച്ചത് നാട്ടുകാരാണ്. സ്ഥിതി ഇത്രയേറെ ഗുരുതരമാണെന്ന് അറിഞ്ഞപ്പോൾ മാത്രമാണ് കളക്ടർ, ജില്ല പൊലീസ് മേധാവി, ഡി.എഫ്.ഒ എന്നിവർ ഉണർന്നത്. എന്നിട്ടും രാത്രി 10ന് തേനിയിലെ ചടങ്ങ് അവസാനിക്കുന്നതുവരെ മന്ത്രിമാരാരും ഇവിടേക്ക് തിരിഞ്ഞുനോക്കിയില്ല. കൃത്യസമയത്ത് രക്ഷാപ്രവർത്തനം നടത്താനോ കുടിവെള്ളം എത്തിക്കാനോ ആയിരുന്നെങ്കിൽ ഒരുപക്ഷേ, കൊരങ്ങിണിയിലെ ദുരന്തം ഇത്ര ഭീകരമാകുമായിരുന്നില്ലെന്നാണ് റിപ്പോർട്ടുകൾ.\nഉണങ്ങിയ പുൽമേടുകളും കൊക്കകളും ദുരന്ത വ്യാപ്തി കൂട്ടി\nഅപകടത്തിന് തീവ്രത കൂടാൻ കാരണം ഉണങ്ങിയ പുൽമേടും അതിനിടയിലെ കൊക്കയുമാണ് കൊളുക്കുമലയിൽനിന്ന് കുരങ്ങണിയിലേക്ക് കാൽനടയായിപ്പോയ 39 അംഗ ട്രക്കിങ് സംഘമാണ് കാട്ടുതീയിൽപ്പെട്ടത്. ശനിയാഴ്ച കൊളുക്കുമലയിലെത്തി താമസിച്ച ഇവർ ഞായറാഴ്ചയാണ് കുരങ്ങണിയിലേക്കു യാത്രതിരിച്ചു. വൈകീട്ട് മൂന്നിന് ട്രെക്കിങ് പാതയിലെ അടയാളസ്ഥലമായ ഒറ്റമരത്തിലെത്തി വിശ്രമിക്കുമ്പോഴാണ് അപ്രതീക്ഷിതമായി കാട്ടുതീയുണ്ടായത്. ഇതോടെ പരിഭ്രാന്തരായി ഓടിയ പലരും പുൽമേടിനിടയിലെ കുത്തനെയുള്ള കൊക്കയിലേക്ക് തലയിടിച്ചുവീണു. ചിലർ പാറയിടുക്കുകളിൽ കുടുങ്ങി. ഉണങ്ങിനിന്ന പുല്ലിൽ കാറ്റുവീശിയതോടെ വേഗത്തിൽ തീയാളി ഇവരുടെ ദേഹത്തേക്കു പടർന്നു. പലരും പൊള്ളലേറ്റ് വീണു.\nഇതിനിടെ സംഘത്തിലെതന്നെ ഒരാൾ വീട്ടിലേക്കു വിളിച്ചു പറഞ്ഞതിനെ തുടർന്നാണ് സംഭവം പുറത്തറിയുന്നത്. അപ്പോഴേക്കും നാട്ടുകാർ സ്ഥലത്തെത്തി രക്ഷാപ്രവർത്തനം തുടങ്ങി. വൈകീട്ട് ആറരയോടെയാണ് രക്ഷാപ്രവർത്തനത്തിനുള്ള ആദ്യസംഘം സ്ഥലത്തെത്തിയത്. രാത്രി വ്യോമസേനയുടെ സെർച്ച് ആൻഡ് റെസ്‌ക്യൂ കമാൻഡോ ടീമിന്റെ രണ്ട് ഹെലികോപ്ടർ സ്ഥലത്തെത്തി തീയണക്കാൻ ശ്രമം നടത്തി. പുലർച്ചെ രണ്ട് ഹെലികോപ്ടറുകൾ കൂടിയെത്തിച്ച് തീ അണയ്ക്കാൻ വെള്ളമടിച്ചു. ഇതിനിടെ മരിച്ച എട്ടുപേരുടെ മൃതദേഹവും ഗുരുതരമായി പരിക്കേറ്റ രണ്ടുപേരെയും ഹെലികോപ്ടറിൽ ആശുപത്രിയിലെത്തിച്ചു. ഗുരുതരമായി പരിക്കേറ്റ മറ്റൊരാളെ ട്രോളിയിൽ ചുമന്ന് കുരങ്ങണിയിലെത്തിച്ചാണ് ആംബുലൻസിൽ ആശുപത്രിയിൽ എത്തിച്ചത്.\nവനിതാദിനത്തിന് ആഘോഷത്തിന് ക്ഷണിച്ച് ട്രക്കിങ് ക്‌ളബ്\n'വനിതാദിനാഘോഷം'. കൊളുക്കുമലയിലെ ഉയരത്തിലേക്കു കയറുമ്പോൾ ചെന്നൈ ട്രക്കിങ് ക്ലബ് അത്തരമൊരു ആഹ്വാനമാണ് നടത്തിയത്. എന്നാൽ അത്തരത്തിൽ പ്രകൃതിയുടെ നല്ല കാഴ്ചകൾ കാണാൻ കാടിന്റെ ഭംഗി ആസ്വദിച്ചുനടന്ന അവർക്ക് കൊളുക്കുമല കരുതിവെച്ചത് ഒരിക്കലും മറക്കാനാകാത്ത വേദന. ഫെബ്രുവരി ഏഴിനാണ് ചെന്നൈ ട്രക്കിങ് ക്ലബ്ബിന്റെ ഔദ്യോഗിക ഫേസ്‌ബുക്ക് പേജിലും വെബ്സൈറ്റിലും ദക്ഷിണേന്ത്യയിലെ രണ്ടാമത്തെ വലിയ കൊടുമുടിയായ കൊളുക്കുമലയിലേക്ക് ട്രക്കിങ്ങിനെക്കുറിച്ചുള്ള വിവരങ്ങൾ വന്നത്. വനിതാദിനം സാഹസികമാക്കുക എന്നതായിരുന്നു ലക്ഷ്യം. പരമാവധി 20 പേർക്കായിരുന്നു രജിസ്ട്രേഷൻ സൗകര്യം; 1500 രൂപാ രജിസ്ട്രേഷൻ ഫീസും. ഇതോടെ കാടുകാണാനും നല്ലൊരു യാത്രയ്ക്കുമായി 39 പേർ ആണ് സന്നദ്ധരായി എത്തിയത്. 25 വനിതകളും എട്ടു പുരുഷന്മാരും മൂന്നു കുട്ടികളും. ശനിയാഴ്ച തമിഴ്‌നാട്ടിലെ കൊരങ്ങിണിയിൽനിന്നു ചെങ്കുത്തായ മലമ്പാതകളിലൂടെ കൊളുക്കുമല വഴി സെൻട്രൽ സ്റ്റേഷനിലേക്ക്. മൂന്നുപേർ നടക്കാനാകാത്തതിനാൽ സൂര്യനെല്ലിയിലേക്കു തിരികെപ്പോയി.\nകൊരങ്ങിണിയിൽനിന്നു വളഞ്ഞുപുളഞ്ഞുള്ള വഴികളിലൂടെയാണ് മുകളിലേക്കു കയറുന്നത്. എങ്ങോട്ടുതിരിഞ്ഞു നോക്കിയാലും അതിമനോഹരമായ കാഴ്ചകൾ. കാട്ടാനയും കാട്ടുപോത്തും മറ്റു വന്യമൃഗങ്ങളും ഉള്ളയിടം. സാഹസിക ട്രക്കിങ് നടത്തുന്നവർക്ക് ഏറെ പ്രിയപ്പെട്ടിടം. കുത്തനെയുള്ള ഇറക്കം, ചരൽപ്പാതകൾ. ബ്രിട്ടീഷ് ഭരണകാലത്ത് മൂന്നാർ ടോപ് സ്റ്റേഷനിൽനിന്ന് റോപ്പ് വേ ലാൻഡ് ചെയ്തിരുന്നിടമാണ് സെൻട്രൽ സ്റ്റേഷൻ. കൊളുക്കുമല തേയില ഫാക്ടറിയുടെ സമീപം ശനിയാഴ്ച രാത്രി ടെന്റടിച്ചു കിടന്നെന്നാണു കരുതുന്നതെന്ന്, തിരച്ചിലിനു മേൽനോട്ടം വഹിച്ച മൂന്നാർ അഗ്‌നിരക്ഷാസേനാ ഉദ്യോഗസ്ഥർ പറയുന്നു. ഇവിടെനിന്നു ട്രക്കിങ്ങിനെത്തിയ സഞ്ചാരികൾ ഞായറാഴ്ച നടന്നിറങ്ങി.\nതീയിൽ കത്തിയമർന്ന് ഒറ്റമരം; ചിതറിയോടിവരെ വാരിപ്പുണർന്ന് കാട്ടുതീ\nകൊരങ്ങിണി മലയിൽ സാഹസിക സഞ്ചാരത്തിനെത്തുന്നവർക്കു പ്രിയപ്പെട്ടതാണ് വലിയ കാട്ടുമരം നിൽക്കുന്നിടം. നിറയെ കുറ്റിക്കാടുകൾ മാത്രമുള്ള ഈ ഒറ്റമരത്തിനടുത്താണ് കൂടെയുള്ളവർക്കായി കാത്തുനിൽക്കുന്നത്. തിരികെയിറങ്ങുമ്പോൾ ഒറ്റമരത്തിനു സമീപം കാട്ടുതീ പടരുന്നതുകണ്ട് സഞ്ചാരികൾ പരിഭ്രാന്തരായി. അങ്ങോട്ടുമിങ്ങോട്ടും ഓടിയവർ രണ്ടായിപ്പിരിഞ്ഞു. അവിടെയുണ്ടായിരുന്ന ഗൈഡ് ചിലർക്കു വഴികാട്ടിയായി. തീക്കാറ്റിൽനിന്ന് ഓടിരക്ഷപ്പെട്ടവർ ചെന്നുവീണത് ചെങ്കുത്തായ പാറക്കൂട്ടത്തിലേക്ക്. കണ്ണിലേക്കുംമറ്റും കാറ്റടിച്ചു പുക കയറിയപ്പോൾ കാഴ്ചയില്ലാതെപോയതാകാം വീഴ്ചയ്ക്കു കാരണമെന്ന് അഗ്‌നിരക്ഷാസേനാ ഉദ്യോഗസ്ഥർ പറയുന്നു.\nഇതോടെ പലരേയും കാട്ടുതീ വിഴുങ്ങി. പരിക്കേറ്റ ചിലർ പാറക്കൂട്ടത്തിൽ പ്രാണരക്ഷാർഥം അഭയം തേടി. എന്നാൽ, ഇവിടേക്കടിച്ചുകയറിയ കാറ്റിൽ പുക നിറഞ്ഞതും തിരിച്ചടിയായി. രാവിലെ കണ്ടെത്തുമ്പോൾ കത്തിക്കരിഞ്ഞ മൃതദേഹങ്ങൾ തിരിച്ചറിയാൻപോലു മാകാത്തവിധം വികൃതമായി രക്ഷിക്കാൻ ആദ്യം ഓടിയെത്തിയത് നാട്ടുകാരായിരുന്നു. മലഞ്ചെരിവായതിനാൽ വാഹനങ്ങളെത്താത്തതും രക്ഷാപ്രവർത്തനത്തെ കാര്യമായി ബാധിച്ചു. എന്നാൽ, അപകടത്തിൽപ്പെട്ടവരിൽ മിക്കവരും എൽ.ഇ.ഡി. ടോർച്ച് തെളിച്ചുനിന്നത് രക്ഷാപ്രവർത്തനത്തിനു സഹായകമായി. ഇവിടെ പലപ്പോഴും കാട്ടുതീ ഉണ്ടാകാറുണ്ടെന്ന് വനംവകുപ്പ് ഉദ്യോഗസ്ഥർ പറയുന്നു. എന്നാൽ, പരിചയസമ്പന്നരായ ഗൈഡുകൾ ഇവരെ പുറത്തെത്തിക്കുകയാണു പതിവെന്നും ഇവർ പറയുന്നു.\nജീവിതസഖാവായ കളിക്കൂട്ടുകാരൻ പോയതറിയാതെ ദിവ്യ\nസ്‌കൂൾ കാലം മുതൽ കളിക്കൂട്ടുകാരായിരുന്ന വിവേകിനെ ദിവ്യ സ്വന്തമാക്കിയത് മൂന്നുമാസം മുമ്പാണ്. ഇത്തരമൊരു യാത്രയെപ്പറ്റി കേട്ടതോടെ ഇവരും ഇതിന് തയ്യാറായി. കൂട്ടുകാരോടൊപ്പം കൊളുക്കുമലയിലേക്ക് നടത്തിയ യാത്ര പക്ഷേ, വിവേകിന്റെ അന്ത്യയാത്രയായി. ദിവ്യയാകട്ടെ ശരീരത്തൽ 90 ശതമാനത്തോളം പൊള്ളലേറ്റ് പ്രാണനായി പിടയുന്നു.\nഈറോഡ് കവുണ്ടപ്പടി സ്വദേശികളും അയൽക്കാരുമായ വിവേകും ദിവ്യയും സ്‌കൂളിൽ പഠിക്കുമ്പോൾ മുതൽ കൂട്ടുകാരായിരുന്നു. സൗഹൃദം പിന്നീട് പ്രണയത്തിന് വഴിമാറി. രണ്ട് സമുദായങ്ങളിൽ പെട്ടവരായിരുന്നതിനാൽ ഇരുവരുടെയും വീട്ടുകാരും നാട്ടുകാരും എതിർത്തു. കടുത്ത പ്രണയത്തിനിടയിലും ഇരുവരും വിദ്യാഭ്യാസം മറന്നില്ല. നന്നായി പഠിച്ച് വിവേക് ദുബായിൽ ഓട്ടോമൊബൈൽ എൻജിനീയറായി. ദിവ്യ ബോഡിചെട്ടിപാളയം പി.കെ.ആർ. ആർട്സ് ആൻഡ് സയൻസ് കോളേജിൽ ലക്ചററും. ഇരുവരും നല്ല നിലയിലെത്തിയതോടെ വീട്ടുകാരും അയഞ്ഞു. പ്രണയത്തിന് സന്തോഷത്തോടെ പച്ചക്കൊടി കാട്ടി. കഴിഞ്ഞ നവംബറിൽ ആർഭാടത്തോടെ വിവാഹവും നടന്നു.\nമധുവിധുവിനിടയിൽ വിവേകാണ് സുഹൃത്തുക്കളുമൊത്ത് യാത്ര പ്ലാൻ ചെയ്തത്. കൊളുക്കുമലയിലേക്ക് ട്രെക്കിങ്ങിനാണ് പോയതെന്ന് വീട്ടുകാർക്കറിയില്ലായിരുന്നു. ഞായറാഴ്ച വൈകുന്നേരം വരെ കൂട്ടുകാരുമൊത്തുള്ള യാത്രാ മുഹൂർത്തങ്ങൾ വാട്സാപ്പിലൂടെ ബന്ധുക്കളുമായി പങ്കുവെച്ചു. ഞായറാഴ്ച രാത്രി ബന്ധുവിന് കിട്ടിയ വാട്സാപ്പ് സന്ദേശത്തിൽ നിന്നാണ് ഇരുവരും അപകടത്തിൽപെട്ട വിവരം വീട്ടുകാർക്ക് ലഭിച്ചത്. കൂട്ടുകാരിയുടെ കൈപിടിച്ച് മല കയറിയ വിവേകിനെ ആർത്തിരമ്പി വന്ന തീനാളങ്ങൾ വിഴുങ്ങി.\nഎപ്പഴോ കൈവിട്ടുപോയ ദിവ്യ തീപ്പൊള്ളലേറ്റ് മണ്ണിൽ കിടന്നു. വിവേക് കൊളുക്കുമലയിൽ വച്ചുതന്നെ മരിച്ചു. ദേഹമാസകലം പൊള്ളലേറ്റ ദിവ്യ മധുര രാജാജി ഗവ. ആശുപത്രിയിൽ തീവ്രപരിചരണ വിഭാഗത്തിലാണ്. എപ്പോഴെങ്കിലും ബോധം വരുമ്പോൾ അവൾ പ്രതീക്ഷയോടെ വിവേകിനെക്കുറിച്ച് ചോദിക്കുന്നു ഈറോഡ് സ്വദേശി രാജേന്ദ്രന്റെ മകളാണ് ഇവർ. ആശുപത്രി വരാന്തയിൽ മകൾ രക്ഷപ്പെടാൻ പ്രാർത്ഥിച്ച് അമ്മ ദവമണിയും. 'വിവേകിന്റെ ശവസംസ്‌കാരം നാളെ രാവിലെയാണ്. മോളെയത് അറിയിച്ചിട്ടില്ല. - വേദനയോടെ അവർ പറയുന്നത് ഇത്രമാത്രം.


മാര് ക്രിസോസ്റ്റം വലിയ മെത്രാപ്പൊലീത്തയെ സഭയുടെ കീഴിലുള്ള ആശുപത്രിയില് പരിചരണം നല്‍കാതെ പീഡിപ്പിക്കുന്നു; വെളിപ്പെടുത്തലുമായി ഡ്രൈവര് - Keralabhooshanam Daily മാര് ക്രിസോസ്റ്റം വലിയ മെത്രാപ്പൊലീത്തയെ സഭയുടെ കീഴിലുള്ള ആശുപത്രിയില് പരിചരണം നല്‍കാതെ പീഡിപ്പിക്കുന്നു; വെളിപ്പെടുത്തലുമായി ഡ്രൈവര്\nHome/NEWS/LOCAL NEWS/മാര് ക്രിസോസ്റ്റം വലിയ മെത്രാപ്പൊലീത്തയെ സഭയുടെ കീഴിലുള്ള ആശുപത്രിയില് പരിചരണം നല്‍കാതെ പീഡിപ്പിക്കുന്നു; വെളിപ്പെടുത്തലുമായി ഡ്രൈവര്\nതിരുവല്ല : മാർത്തോമ്മാ സഭയിലെ മുതിർന്ന ബിഷപ്പും ജനകീയനുമായ പത്മഭൂഷൺ ഡോ. ഫിലിപ്പോസ് മാർ ക്രിസോസ്റ്റം വലിയ മെത്രാപ്പൊലീത്തയെ സഭയുടെ കീഴിലുള്ള ആശുപത്രിയിൽ പരിചരണം നൽകാതെ പീഡിപ്പിക്കുന്നതായി പരാതി. സഭാദ്ധ്യക്ഷനെതിരെ പ്രതിഷേധിക്കാൻ വൈദികർ ഉൾപ്പെടെയുള്ളവർ അടങ്ങുന്ന വാട്സ് ആപ് ഗ്രൂപ്പ് രൂപീകരിച്ചു. ഡോ. ഫിലിപ്പോസ് മാർ ക്രിസോസ്റ്റം വലിയ മെത്രാപ്പൊലീത്തയെ സഭയുടെ കീഴിലുള്ള ആശുപത്രിയിൽ പരിചരണം നൽകാതെ പീഡിപ്പിക്കുന്നതായാണ് പരാതി ഉയർന്നിരിക്കുന്നത്. വലിയ മെത്രാപ്പൊലീത്തയുടെ ഡ്രൈവറാണ് ഇക്കാര്യം സംബന്ധിച്ച് കാര്യ കാരണ സഹിതം സഭാദ്ധ്യക്ഷന് പരാതി നൽകിയിരിക്കുന്നത്.\nമാർത്തോമ്മാ സഭയിലെ ഗ്രൂപ്പ് വഴക്കിന്റെ ഇരയായി സഭാദ്ധ്യക്ഷ സ്ഥാനം രാജിവച്ചൊഴിഞ്ഞ പാരമ്പര്യമാണ് മാർ ക്രിസോസ്റ്റം തിരുമേനിക്കുള്ളതെന്ന് അദ്ദേഹത്തോട് അടുപ്പമുള്ളവർ പറയുന്നു. വിരമിച്ചതിന് ശേഷം ക്രിസോസ്റ്റം തിരുമേനിയെന്ന വാക്ക് ജനങ്ങൾ കൂടുതൽ ഹൃദയത്തിലേറ്റെടുത്തതോടെ ഇപ്പോഴത്തെ സഭാദ്ധ്യക്ഷൻ സമൂഹത്തിൽ പ്രസക്തമല്ലാതായിമാറി. ഇതേ തുടർന്ന് ക്രിസോസ്റ്റം തിരുമേനിയെ ഒതുക്കാൻ ചിലർ ശ്രമങ്ങൾ നടത്തിയതായി പ്രചാരണമുണ്ടായിരുന്നു.\nരണ്ട് വർഷം മുൻപും ക്രിസോസ്റ്റം തിരുമേനിക്ക് ചികിത്സ നിഷേധിച്ചതായി പരാതിയുണ്ടായി. ചില പത്ര മാധ്യമങ്ങൾ ഇക്കാര്യം റിപ്പോർട്ട് ചെയ്തതിനെ തുടർന്ന് സർക്കാർ മെഡിക്കൽ ബോർഡിനെ നിയമിച്ചിരുന്നു. എന്നാൽ കൊറോണക്കാലത്ത് തന്നെ ക്രിസോസ്റ്റം തിരുമേനി ഇല്ലാതാകണമെന്ന് ആഗ്രഹിക്കുന്ന ചിലർ 14 വർഷമായി കൂടെയുള്ള ഡ്രൈവറെ പുറത്താക്കിയിരിക്കുകയാണെന്ന് വൈദികരിൽ ചിലർ തന്നെ പറയുന്നു. ക്രിസോസ്റ്റം തിരുമേനിയെ പ്രതിഫലം കൂടാതെ ശുശ്രൂഷിക്കാമെന്ന് ഡ്രൈവറും സന്തത സഹചാരിയുമായിരുന്ന എബി രേഖാമൂലം അറിയിച്ചിട്ടും സഭാധ്യക്ഷൻ മുഖംതിരിച്ചെന്നാണ് വൈദികർ പറയുന്നത്. ഏതെങ്കിലും വിഐപി വരുമ്പോൾ മാത്രമാണ് കുമ്പനാട് ഫെലോഷിപ് ആശുപത്രിയിലുള്ള തിരുമേനിയെ നല്ല വസ്ത്രം പോലും ധരിപ്പിക്കുന്നതെന്നാണ് പരാതിയിൽ പറയുന്നത്. മാത്രമല്ല ആംബുലൻസിൽ ആഹാരം എത്തിക്കുന്നതിന്റെ ചിത്രവും പരാതിക്കൊപ്പം നൽകിയിട്ടുണ്ട്. കൂടാതെ മെത്രാപ്പോലീത്തായെ സ്യൂട്ട് റൂമിൽ നിന്ന് മാറ്റി ജനാലപോലുമില്ലാത്ത റൂമിലാണ് താമസിപ്പിച്ചിരിക്കുന്നതെന്നും പരാതിയിലുണ്ട്.\nക്രിസോസ്റ്റം തിരുമേനിയോടുള്ള അനാദരവും അവഗണനയും അവസാനിപ്പിക്കണമെന്ന് ആവശ്യപ്പെട്ട് ലോകത്തിന്റെ വിവിധ ഭാഗങ്ങളിൽ നിന്ന് ഇമെയിലും കത്തുകളും അയക്കാൻ വാട്സ് ആപ് ഗ്രൂപ്പിൽ വൈദികർ ആഹ്വാനം ചെയ്തത് പലരും ഏറ്റെടുത്തിരിക്കുകയാണ്. രാജ്യത്തിന്റെ പത്മഭൂഷൺ ബഹുമതി ലഭിച്ച അപൂർവ്വം ബിഷപ്പുമാരിലൊരാളായ മാർ ക്രിസോസ്റ്റം 102-ാം വയസ്സ് പിന്നിട്ടപ്പോഴാണ് അദ്ദേഹത്തെ ക്രൂശിക്കുന്നതായി സഭയ്ക്കുള്ളിൽത്തന്നെ പരാതി ഉയർന്നിരിക്കുകയാണ്.


Numismatics is My Hobby\nAncient Pharaohs drawings on genuine handmade Papyrus paper\nപാപ്പൈറസ് (Papyrus) പേപ്പറിൽ ചെയ്ത പുരാതന ഫറവോൻ പെയിന്‍റിംഗ്\nPainting name: Final Judgement\n(എന്‍റെ ശേഖരത്തിലുള്ള പുതിയ പെയിന്‍റിംഗ്)\nഈജിപ്ഷ്യന് പാപ്പൈറസ് പെയിന്‍റിഗുകള്:\nപാപ്പൈറസ് എന്ന പേപ്പറില് യാതൊരു വിധ മെഷിനറി സഹായവും ഇല്ലാതെ പൂര്‍ണ്ണമായും കൈകൊണ്ടു ചെയ്യുന്നതാണ് ഇത്തരം പെയിന്‍റിംഗുകള്. പുരാതന ഈജിപ്തിലെ ദൈനംദിന ജീവിതങ്ങള്, പുരാണങ്ങള്, ദേവന്മാര്, ദേവതകള് തുടങ്ങിയ കാര്യങ്ങളെയാണ് പാപ്പൈറസ് പെയിന്‍റിംഗില് സാധാരണയായി ചിത്രീകരിക്കുന്നത്. ഒറിജിനല് പാപ്പൈറസ് പെയിന്‍റിംഗുകള് വളരെ കാലം ഈട് നില്‍ക്കുന്നതാണ്.\nഎന്താണ് പാപ്പൈറസ് (Papyrus) പേപ്പര്?\nപുരാതന കാലത്ത് എഴുതാന് വേണ്ടി ഉപയോഗിച്ചിരുന്ന കട്ടിയുള്ള പേപ്പർ പോലെയുള്ള ഒരു വസ്തുവാണ് പാപ്പൈറസ് (Papyrus). ചതുപ്പ് നിലങ്ങളില് വളരുന്ന Cyperus papyrus എന്ന ഇനത്തില് പെട്ട ഒരു പാപ്പൈറസ് ചെടിയുടെ കാതലില് (ഏറ്റവും ഉള്ളിലെ ഭാഗം) നിന്നാണ് ഇത് നിർമ്മിച്ചിരിക്കുന്നത്. 12 മുതല് 15 മീറ്റര് ഉയരത്തില് വരെ ഈ ചെടി വളരുന്നു. ഈജിപ്തിലെ നൈല് നദിയുടെ തീരങ്ങളില് ഇത് വ്യാപകമായി കണ്ടു വരുന്നു. "പേപ്പർ" എന്ന പദം "പാപ്പൈറസ്" എന്ന പദത്തില് നിന്നാണ് രൂപം കൊണ്ടത്.\nക്രിസ്തുവിന് നാല് നൂറ്റാണ്ടുകള്‍ക്ക് മുമ്പ് പുരാതന ഈജിപ്തിലാണ് പാപ്പൈറസ് ആദ്യമായി നിര്‍മ്മിക്കപ്പെട്ടത് എന്ന് ചരിത്രം പറയുന്നു. 2012-13 വര്‍ഷങ്ങളില് ഈജിപ്ഷ്യൻ തുറമുഖമായ വാദി അൽ-ജാർഫ് എന്ന സ്ഥലത്ത് പുരാവസ്തുഗവേഷകര് നടത്തിയ ഖനനപരിശോധനയില് 2560-2550 ബി.സി.കാലഘട്ടത്തിലെ (ഖുഫു വാഴ്ചയുടെ അവസാനം) ചില പാപ്പൈറസ് രേഖകള് കണ്ടെത്തുകയുണ്ടായി. ഗിസയിലെ വലിയ പിരമിഡിന്‍റെ അവസാനഘട്ട നിർമാണത്തെ കുറിച്ചുള്ള വിവരണം ആ പാപ്പൈറസ് റോളുകളില് രേഖപ്പെടുത്തിയിരുന്നു.\nആഫ്രിക്കയിലെ ജനങ്ങള്, പ്രത്യേകിച്ചും കിഴക്കന് ആഫ്രിക്കയിലെയും മദ്ധ്യആഫ്രിക്കയിലെയും ചതുപ്പ് പ്രദേശങ്ങള്‍ക്ക് സമീപമുള്ള ജനങ്ങള് പലവിധ ഉത്‌പന്നങ്ങള് നിര്‍മ്മിക്കുന്നതിന് പാപ്പൈറസ് ഇന്നും ഉപയോഗിച്ച് വരുന്നു. കൊട്ട, തൊപ്പി, മീന് കുട്ട, തളിക, ചവിട്ടി തുടങ്ങിയ ഉത്പന്നങ്ങളാണ് പ്രധാനമായും പാപ്പൈറസ് ഉപയോഗിച്ച് നിര്‍മ്മിക്കുന്നത്.\nPosted by Sulfeeqer Pathechali at 7:16 PM No comments:\nമുതവക്കിലൈറ്റ് കിംഗ്‌ഡം (നോര്‍ത്ത് യമന്)\nമുതവക്കിലൈറ്റ് ദേശം (Mutawakkilite Kingdom/ North Yemen) 1918 നും 1962 നും ഇടയിൽ ഇന്നത്തെ യമനിന്‍റെ വടക്ക് ഭാഗത്ത് നില നിന്നിരുന്ന ഒരു സ്റ്റേറ്റ് ആയിരുന്നു. 1948 വരെ സനാ'ആ (Sana'a) യായിരുന്നു രാജ്യതലസ്ഥാനമെങ്കിലും പിന്നീട് താഇസിലേക്കി (Ta'izz) മാറ്റി. 1945 ൽ സ്ഥാപിച്ച അറബ് ലീഗിന്റെ ആദ്യ അംഗങ്ങളില്‍പെട്ട ഒരു രാജ്യമായിരുന്നു മുതവക്കിലൈറ്റ് കിംഗ്‌ഡം (നോര്‍ത്ത് യമന്). 1947 സെപ്റ്റംബർ 30 ന് ഐക്യരാഷ്ട്രസഭയിൽ അംഗമായി. 1948-ലെ അറബ്-ഇസ്രാഈല് യുദ്ധത്തില് ഇസ്രാഈലിനെതിരെ നിലകൊണ്ടു. 1962-ല് ഈജിപ്ഷ്യന് സേന നോര്‍ത്ത് യമന് കയ്യേറുകയും ഭരണാധികാരിയായ മുഹമ്മദ് അൽബദറിനെ അധികാരഭ്രഷ്ടനാക്കുകയും ചെയ്തതോടുകൂടി ഈ രാജഭരണം അസ്തമിച്ചു. തുടര്‍ന്ന് യമന് അറബ് റിപ്പബ്ലിക് (1962–1990) എന്ന പുതിയ ഭരണകൂടം സ്ഥാപിക്കപെട്ടു.\nStamps of Yemen Mutawakkilite Kingdom\nPosted by Sulfeeqer Pathechali at 12:08 AM No comments:


ജോര്‍ദാനില് സ്ഫോടന പരമ്പര: 57 പേര് മരിച്ചു | Triple Jordan hotel blasts kill 57 - Malayalam Oneindia\n10 min ago യുപിയില് തിരക്കിട്ട് മന്ത്രിസഭ വികസനം: യോഗി മന്ത്രിസഭയില് മൂന്ന് പുതുമുഖങ്ങള്!!6പേരുടെ രാജി!!\n13 min ago സഖാക്കൾക്ക് സംഘടനാ പ്രവർത്തനത്തിൽ ശ്രദ്ധയില്ല; 'സുഖിയന്മാരെന്ന്' സിപിഎം സംഘടന രേഖ!\n13 min ago അമ്മ കൊടുത്തത്5കോടിയല്ല,5കോടി 90 ലക്ഷം, തന്റെ അമ്മയ്ക്ക് വരെ വിളിച്ചു, പ്രതികരണവുമായി ടിനി ടോം\nജോര്‍ദാനില് സ്ഫോടന പരമ്പര: 57 പേര് മരിച്ചു\nഅമ്മന്: ജോര്‍ദാന്റെ തലസ്ഥാനമായ അമ്മനില് മൂന്ന് ഹോട്ടലുകളിലുണ്ടായ ചാവേര് ബോംബ് സ്ഫോടനങ്ങളില് 57 പേര് മരിച്ചു. മുന്നൂറോളം പേര്‍ക്ക് പരിക്കേറ്റു.\nവിദേശികള് താമസിക്കാറുള്ള മൂന്ന് ഹോട്ടലുകളിലാണ് ബുധനാഴ്ച രാത്രി സ്ഫോടനമുണ്ടായത്. ബുധനാഴ്ച രാത്രി പ്രാദേശിക സമയം 9.02 (ഇന്ത്യന് സമയം 12.32)നാണ് ആദ്യത്തെ സ്ഫോടനം നടന്നത്.\nറാഡിസണ് എസ്എഎസ് എന്ന ഹോട്ടലില് നടന്ന സ്ഫോടനത്തിലാണ് ഏറ്റവും കൂടുതല് പേര് മരിച്ചത്. വിവാഹ സ്വീകരണം നടക്കുന്നതിനിടയിലാണ് ചാവേര് ബോംബ് പൊട്ടിച്ചത്. ഗ്രാന്റ് ഹിയാത്, ഡേയ്സ് ഇന് എന്നിവയാണ് സ്ഫോടനം നടന്ന മറ്റു ഹോട്ടലുകള്.\nഗ്രാന്റ് ഹിയാത് ഹോട്ടലിന്റെ കവാടത്തില് വച്ചായിരുന്നു ചാവേര് ബോംബ് സ്ഫോടനം. ഡേയ്സ് ഇന് എന്ന ഹോട്ടലില് ചാവേര് കാര് ബോംബ് സ്ഫോടനമാണ് നടന്നത്. സ്ഫോടനങ്ങളില് കൊല്ലപ്പെട്ടവരില് മിക്കവരും ജോര്‍ദാനികളാണ്. കിലോമീറ്ററുകള്‍ക്കപ്പുറം സ്ഫോടനത്തിന്റെ ശബ്ദം കേള്‍ക്കാമായിരുന്നു.\nഇതുവരെ അറബ് രാജ്യങ്ങളില് ഏറ്റവും സുരക്ഷിതമെന്ന് കരുതിപോന്നിരുന്ന തലസ്ഥാന നഗരിയാണ് ജോര്‍ദാന്. സ്ഫോടനങ്ങള്‍ക്കു പിന്നില് തീവ്രവാദികളാണെന്ന് ജോര്‍ദാന് രാജാവ് അബ്ദുള്ള രണ്ടാമന് പറഞ്ഞു.\nസ്ഫോടനത്തെ തുടര്‍ന്ന് യുഎന് ജനറല് സെക്രട്ടറി കോഫി അന്നന് ജോര്‍ദാനില് നടത്താനിരുന്ന സന്ദര്‍ശനം മാറ്റിവച്ചു. അന്നന് ഇപ്പോള് സൗദി അറേബ്യയില് സന്ദര്‍ശനം നടത്തിവരികയാണ്.\nവ്യാഴാഴ്ച സ്കൂളുകളും ഓഫീസുകളും അടച്ചിടാന് പ്രധാനമന്ത്രി അദ്നാന് ബദ്റാന് നിര്‍ദേശം നല്‍കിയിട്ടുണ്ട്.